VPRAŠANJE ZA USTNI ODGOVOR Z RAZPRAVO O-0131/09
v skladu s členom 115 Poslovnika
predložila
Alejandro Cercas
, v imenu skupine S&D ,
Marian Harkin
, v imenu skupine ALDE ,
Jean Lambert
, v imenu skupine Verts/ALE ,
Gabriele Zimmer
in
Ilda Figueiredo
, v imenu skupine GUE/NGL
za Komisijo
Zadeva: Ratifikacija in izvajanje dopolnjenih konvencij Mednarodne organizacije dela
Mednarodna organizacija dela je nedavno izvedla tristranski proces (v katerem so bili udeleženi delodajalci, delavci in vlade) ocenjevanja in dopolnjevanja svojih konvencij. Rezultat tega procesa je seznam dopolnjenih konvencij Mednarodne organizacije dela. Deklaracija Mednarodne organizacije dela o socialni pravičnosti za pravičnejšo globalizacijo iz leta 2008 in globalni pakt o zaposlovanju iz leta 2009, ki ju je soglasno sprejelo vseh 183 držav članic Mednarodne organizacije dela, v celoti pa jo je podprla tudi EU, pozivata k obnovitvi prizadevanj za ratifikacijo in uporabo konvencij.
Vse države članice EU morajo ratificirati in uporabljati konvencije, ki jih ILO uvršča med aktualne. Pomembno je, da EU jasno in dejavno prispeva k tem prizadevanjem, da bi pospešila verodostojen in skladen pristop med svojo notranjo in zunanjo politiko.
V svoje sporočilo o prenovljeni socialni agendi (KOM(2008)0412) je Komisija vključila kratko sklicevanje na nadaljnje ukrepanje z izjavo: „Obenem Komisija poziva vse države članice, naj bodo za vzgled ter ratificirajo in izvajajo konvencije ILO, ki jih ILO uvršča med aktualne“.
Zakaj se je Komisija glede na izredni pomen tega vprašanja odločila uporabiti sporočilo, ki je najmanj ambiciozen ukrep, in ne priporočila državam članicam?
Ali Komisija namerava tako priporočilo v bližnji prihodnosti pripraviti?
