Pomoč regijam: nujni izdatek za doseganje gospodarske rasti
Regionalna politika
Plenarno zasedanje
2011-06-23 - 18:56
EU bi morala kohezijsko politiko za obdobje 2014-2020 zastaviti s proračunom, ki bo vsaj tak kot za predhodno obdobje, da bodo revnejše regije lahko dohitele ostale. Vsem območjem, tudi perifernim, pa je treba omogočiti razvoj njihovih gospodarskih in inovacijskih potencialov v okviru strategije Evropa 2020. Štiri nezakonodajne resolucije o regionalnem razvoju, ki jih je Parlament sprejel v četrtek, se tudi zavzemajo za ohranitev sedanje organiziranosti strukturnih skladov.
Med četrtkovo razpravo so se poslanci zavzeli za učinkovito, solidarno in ambiciozno kohezijsko politiko, "ki se je že izkazala in spodbuja rast in zaposlovanje", je poudaril Markus Pieper (ELS, DE), poročevalec o strategiji za kohezijsko politiko po letu 2013, o kateri bo Parlament sicer glasoval na naslednji seji.
V razpravi s komisarjem za regionalni razvoj Johannesom Hahnom so parlamentarci poudarili, da odločno nasprotujejo vsem poskusom nacionalizacije ali sektorizacije kohezijske politike, še posebej z novimi skladi za podnebje, energijo in promet.
Čezmejno sodelovanje, integracija mest in podeželja
S potrditvijo poročila Marie-Thérèse Sanchez-Schmid (ELS, FR) o prihodnosti čezmejnega, medregijskega in meddržavnega sodelovanja s 612 glasovi za, 46 proti in 15 vzdržanimi glasovi Parlament poziva Komisijo, naj poveča delež sredstev iz strukturnih skladov za ozemeljsko kohezijo s sedanjih 2,5 na 7 odstotkov, financiranje pa naj bo namenjeno predvsem izboljšanju prometne infrastrukture.
Sodelovanje med mesti in primestnimi ter podeželskimi območji za doseganje ravnotežja med urbanim in ruralnim okoljem pa je jedro poročila, ki ga je pripravil Oldřich Vlasák (ECR, CZ) . Parlament je predlog podprl s 603 glasovi za, 41 proti in 3 vzdržanimi glasovi.
Bolje usmerjen in manj birokratski nadzor porabe
S poročiloma Miroslava Mikolášika (ELS, SK) o izvajanju programov kohezijske politike v obdobju 2017-2013 in Georgiosa Stavrakakisa (S&D, GR), poslanci zahtevajo poenostavitev in pospešitev postopkov dodeljevanja sredstev malim in srednjim podjetjem ter spodbujajo navzkrižno financiranje med skladi.
Sinergija različnih skladov bi tudi omogočila izvajanje regionalne politike, ki bi bila usmerjena v rezultate, je sporočilo poročila poslanca Stavrakakisa o trenutnem stanju in prihodnji sinergiji Evropskega sklada za regionalni razvoj in drugih strukturnih skladov za večjo učinkovitost. Parlament ga je podprl s 613 glasovi za, 47 proti in 10 vzdržanimi glasovi. Za poročilo poslanca Mikolášika je glasoval 601 poslanec, 61 jih je bilo proti, ob 12 vzdržanih.
Naslednji koraki
O poročilu poslanca Pieperja bo Parlament glasoval na naslednji seji. Konec septembra naj bi komisija predstavila sveženj zakonodajnih predlogov s splošno uredbo ter uredbami o socialnih skladih, kohezijskih skladih, skladu za regionalni razvoj ter o ozemeljskem sodelovanju. Konec leta naj bi bil pripravljen še predlog okvirne zakonodaje za vse sklade.
Slovenska poslanka v razpravi
V razpravi je prvič, odkar je prevzela položaj, sodelovala tudi slovenska poslanka Mojca Kleva (SD/S&D) , ki je poudarila, da se je kohezijska politika v času krize izkazala kot najpomembnejše orodje pri zmanjševanju ekonomskih in socialnih razlik med evropskimi regijami, njeni pozitivni učinki se pa se vidijo praktično povsod po EU:
"Gre za politiko, ki omogoča strukturne reforme in napredek. Dejansko prinaša rešitev iz sedanje težavne gospodarske situacije in ne stroška. Od uspešnosti kohezijske politike Evropske unije bo v veliki meri odvisen tudi uspeh strategije Evropa 2020, zato je izjemnega pomena, da ta sredstva tudi v prihodnjem sedemletnem obdobju ostanejo prioritetna naloga evropskega proračuna. Ker pa je trenutno najpomembnejše vprašanje uvedba takoimenovane nove vmesne kategorije regij, pozivam komisarja, naj nam čimprej predstavi vse še nejasne podrobnosti, predvsem pa finančne vidike in učinke, saj gre za vprašanje prihodnjega razvoja regij po celotni Evropski uniji."
20110622IPR22330 Sprejeto besedilo bo na voljo tukaj (klik na 23. 6. 2011) Video posnetek razprave (klik na 23. 6. 2011) Profil poročevalec Miroslav MIKOLASIK (ELS, SK) Profil poročevalec Oldřich VLASAK (ECR, CS) Profil poročevalka Marie-Thérèse SANCHEZ-SCHMID (ELS, FR) Profil poročevalec Georgios STAVRAKAKIS (S&D, EL) Profil poročevalec Markus PIEPER (ELS, DE)
SL
1
LINK
/activities/plenary/ta/calendar.do?language=SL
SL
2
LINK
/wps-europarl-internet/frd/vod/research-by-date?language=sl
SL
3
LINK
/members/public/yourMep/view.do?name=Mikol%C3%A1%C5%A1ik&partNumber=1&language=SL&id=28178
SL
4
LINK
/members/public/yourMep/view.do?name=Vlas%C3%A1k&partNumber=1&language=SL&id=28323
SL
5
LINK
/members/public/yourMep/view.do?name=Sanchez-Schmid&partNumber=1&language=SL&id=96746
SL
6
LINK
/members/public/yourMep/view.do?name=Stavrakakis&partNumber=1&language=SL&id=97008
SL
7
LINK
/members/public/yourMep/view.do?name=Pieper&partNumber=1&language=SL&id=28224
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
