P7_TA-PROV(2011)0476
Zadeva Rafe Načed v Siriji
B7-0565 , 0566 , 0567 , 0568 , 0569 in 0570/2011
Resolucija Evropskega parlamenta z dne 27. oktobra 2011 o zadevi Rafe Našed
Evropski parlament
, –
ob upoštevanju člena 18 Splošne deklaracije o človekovih pravicah iz leta 1948 in člena 18 Mednarodnega pakta o državljanskih in političnih pravicah iz leta 1966, ki ga je podpisala tudi Sirija;
–
ob upoštevanju izjav tiskovnega predstavnika visoke predstavnice EU Catherine Ashton z dne 30. avgusta 2011 o slabšanju razmer na področju človekovih pravic v Siriji ter 23. septembra 2011 o zadevi Rafe Našed v Siriji;
–
ob upoštevanju izjav s pozivi za izpustitev Rafe Našed podpredsednikov Evropskega parlamenta Isabelle Durant in Liborja Roučka ter podpredsednice skupine S&D Veronique de Keyser na plenarnih zasedanjih 14., 15. in 29 septembra 2011;
–
ob upoštevanju sklepov Sveta z dne 10. in 23. oktobra 2011 in sankcij, sprejetih 13. oktobra 2011;
–
ob upoštevanju resolucij Parlamenta z dne 7. aprila 2011 Sprejeta besedila, P7_TA(2011)0148 .
in 7. julija 2011 Sprejeta besedila, P7_TA(2011)0333 .
o razmerah v Siriji, Bahrajnu in Jemnu,
–
ob upoštevanju svoje resolucije z dne 15. septembra 2011 Sprejeta besedila, P7_TA(2011)0387 .
o razmerah v Siriji,
–
ob upoštevanju člena 122(5) Poslovnika,
A.
ker je vodilno sirijsko psihoanalitičarko in ustanoviteljico damaščanske šole za psihoanalizo Rafo Našed 10. septembra tajna služba samovoljno aretirana na letališču v Damasku in jo pridržala; ker je Rafa Našed znana zaradi zdravljena psiholoških travm ter njenih prizadevanj za dialog med vsemi Sirci;
B.
ker je Rafa Našed stara 66 let in šibkega zdravja, saj ima težave s srcem, zdravi se za rakom, ima visok krvni pritisk ter mora redno jemati zdravila; ker se njeno zdravstveno stanje v zaporu slabša ter se njene težave s srcem povečujejo;
C.
ker je bila Rafa Našed zaprta brez obtožb, ko je potovala v Pariz k noseči hčerki, na začetku pa so njeno pridržanje prikrivali;
D.
ker je bila 14. septembra 2011 obdolžena delovanja za destabilizacijo države, sodnik pa je zavrnil njeno izpustitev na podlagi varščine; ker narava obtožb in paranoja sirskega režima v zadnjih šestih mesecih vzbujata strah, da bi njen zapor lahko trajal dlje časa, da bi to prestrašilo vso sirsko intelektualno skupnost;
E.
ker je v nekaj urah prišlo do velike mednarodne kampanje, podpisana pa je bila tudi peticija za njeno takojšnjo in brezpogojno izpustitev;
1.
odločno obsoja dejstvo, da so sirske oblasti samovoljno aretirale in pridržale Rafo Našed;
2.
glede na njeno šibko zdravje izraža globoko zaskrbljenost za njeno zdravstveno stanje;
3.
poziva sirske oblasti, naj na medicinski in humanitarni podlagi nemudoma in brezpogojno izpustijo Rafo Našed ter naj zagotovijo njeno fizično varnost in takojšnjo vrnitev k družini;
4.
poziva sirske oblasti, naj humanitarnim organizacijam in zdravnikom omogočijo zdravljenje žrtev nasilja ter dostop do vseh predelov države in opravljanje njihovega legitimnega in miroljubnega dela brez strahu pred povračilnimi ukrepi in brez omejitev, vključno s sodnim nadlegovanjem; poziva sirske oblasti, naj spoštujejo mednarodne standarde na področju človekovih pravic in mednarodne zaveze, ki zagotavljajo svobodo mnenja in izražanja;
5.
naroči svojemu predsedniku, naj to resolucijo posreduje Svetu, Komisiji, podpredsednici Komisije/visoki predstavnici Unije za zunanje zadeve in varnostno politiko, vladam in parlamentom držav članic, generalnemu sekretarju Arabske lige ter vladi in parlamentu Sirske arabske republike.
