Vprašanje za čas za vprašanja H-000250/2011
za Svet
Delno zasedanje: julij 2011
Člen 116 poslovnika
Georgios Koumoutsakos
(PPE) Zadeva: Boj proti gospodarski krizi v območja evra
Poljska vlada je v sporočilu o prednostnih nalogah poljskega predsedstva ocenila, da je nujno treba vzpostaviti novi model gospodarske rasti in da se Evropa, če želi biti konkurenčna v svetovnem merilu, ne more zadovoljiti z omejitvami proračunskega primanjkljaja, temveč mora nujno sprejeti druge ukrepe. Ali lahko Svet glede omenjenega odgovori na sledeča vprašanja:
Ali je mogoče navesti konkretne predloge in pobude za boj proti gospodarski krizi v območju evra?
Ali je v zvezi s tem predlagana podpora izdaji evropskih obveznic?
Kako Svet ocenjuje delovanje mednarodnih bonitetnih agencij? Ali je pripravljen podpreti zamisel o novem regulativnem okviru, ki bi delovanje agencij urejal na mednarodni ravni, ter podpreti ustanovitev evropske bonitetne agencije?
