Finančna podpora Palestini skozi program MEDA
Zunanji odnosi
2007-06-21 - 12:38
Evropski parlament je v četrtek potrdil poročilo o izvajanju in oceni finančne podpore Palestini skozi program MEDA do leta 2005. Dokument je odgovor na posebno poročilo Evropskega računskega sodišča in poslanci se strinjajo, da se izvajanje 8 milijard evrov "težkega" programa izboljšuje, vendar še ni popolnoma zadovoljivo.
Poročilo, ki ga je pripravila poslanka in podpredsednica Evropskega parlamenta Rodi KRATSA-TSAGAROPOULOU (EPP-ED, GR) , poudarja, da je Evropski urad za bolj proti goljufijam (OLAF) marca 2005 zaključil preiskavo neposredne pomoči Komisije za proračun Palestinske uprave in našel ni nobenih ključnih dokazov o porabi pomoči za oborožene napade ali o financiranju nezakonitih dejavnosti iz teh prispevkov. OLAF pa je navedel, da ni mogoče izključiti možnosti posamičnih primerov zlorabe teh sredstev, vendar le s strani posameznikov, ne pa palestinskih oblasti. Evropska unija je sicer v obdobju 2000-2006 namenila palestinskim oblastem skozi različne mehanizme 1277 milijonov evrov pomoči .
Parlament ugotavlja, da je barcelonski proces še naprej ustrezen okvir za sredozemsko politiko, ki potrebuje spremembe in politično voljo za doseganje boljših rezultatov. S svetovnega strateškega vidika je vloga programa MEDA kot instrumenta pomoči EU, ki podpira barcelonski proces in dvostranske sporazume o pridružitvi, ocenjena kot dobra, pri čemer se učinkovitost in izvajanje programa izboljšujeta, vendar še vedno nista povsem zadovoljivi.
Začasni mednarodni mehanizem za financiranje (TIM), ki je bil vzpostavljen junija 2006, je po mnenju poslancev popolnoma pregleden in je v partnerstvu s predsednikom palestinskih oblasti omogočil, da se je omejilo najbolj nezaslišano človeško trpljenje, ki je posledica zamrznitve evropske in mednarodne finančne pomoči. Plačila niso bila namenjena ali izvedena preko predsedniškega urada ali ministrstva za finance, temveč so bili računi poravnani z neposrednimi plačili ali z gotovino in niso zajemala varnostnega osebja ali politikov. Parlament pa ob tem obžaluje, da finančna pomoč ni omilila tragičnih razmer v Palestini, kjer so se gospodarski, socialni ter človeški pogoji v zadnjih mesecih in tednih še poslabšali.
Zadnji dogodki
Svet zunanjih ministrov EU je na srečanju 18. junija v Luksemburgu izrazil polno podporo novi vladi palestinskih oblasti, ki jo vodi premier Salam Fajad, in napovedal nadaljevanje izvajanja pomoči.
Parlament pozdravlja to določitev Sveta in poziva EU, naj takoj normalizira odnose s palestinskimi oblastmi in v ta namen vzpostavi pogoje za praktično in finančno pomoč, vključno z neposredno finančno podporo novi vladi ter zagotavljanjem nujne humanitarne pomoči prebivalcem na območju Gaze. Evropska pomoč palestinskim oblastem je bila sicer zamrznjena aprila 2006 po zmagi gibanja Hamasa na palestinskih parlamentarnih volitvah.
20070615IPR07912 Poročilo: Rodi Kratsa-Tsagaropoulou - MEDA in finančna podpora Palestini – ocena, izvajanje in nadzor
-//EP//TEXT REPORT A6-2007-0210 0 NOT XML V0//SL
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
