Kaj se je dogajalo na oktobrskem plenarnem zasedanju?
Institucije
2010-10-22 - 11:51
Modri trak na oblekah je ta teden simboliziral boj Evropskega parlamenta proti revščini. Generalnega sekretarja OZN Ban Ki-Moona je sprejel predsednik Evropskega parlamenta Jerzy Buzek. Poljska poslanka Sidonia Elżbieta Jędrzejewska (EPP) je skozi parlamentarni postopek peljala predlog Evropskega parlamenta o proračunu EU za naslednje leto. Jerzy Buzek in Jose Manuel Barroso, predsednika Evropskega parlamenta in Evropske komisije, po dolgih pogajanjih podpisujeta medinstitucionalni sporazum o sodelovanju med ustanovama. Predsednik Parlamenta Buzek je šefici evropske diplomacije Catherine Ashton potem, ko je Parlament potrdil še zadnje podrobnosti v zvezi z evropsko službo za zunanje delovanje, podaril šopek rož. Visoka predstavnica EU za zunanjo in varnostno politiko Lady Ashton se šopka ni branila. Generalnemu sekretarju OZN Ban-Ki Moonu tudi slabo vreme v Strasbourgu ni moglo pokvariti dobre volje. Portugalska socialistka Edite Estrela se je lahko veselila potrditve svojega predloga o podaljšanju materinskega dopusta v EU na 20 mesecev. Veliki modri trakovi, rožnati baloni in rože so poživili zasedanje Evropskega parlamenta v Strasbourgu ta teden. Za to barvito kuliso pa se je dogajalo marsikaj: poslanci so glasovali za podaljšanje materinskega dopusta, dorekli so svoje stališče v pogajanjih o proračunu EU za naslednje leto ter se skupaj z generalnim sekretarjem OZN Ban Ki-Moonom spopadli z vprašanjem revščine.
Stavke v Belgiji in Franciji. Kljub temu, da je bil prihod poslancev in drugega osebja v francoski Strasbourg otežen zaradi stavk v javnem prometu tako v Belgiji kot v Franciji, je plenarno zasedanje Parlamenta v polni sestavi potekalo po načrtih.
Modri trak proti revščini. Ta teden je bil v Parlamentu posvečen boju proti revščini, ki so ga poslanci obeležili tako, da so si na obleke pripeli modre trakove. Pred Parlamentom je obiskovalce na to opozarjal velikanski modri trak, potekala pa je tudi vrsta dogodkov v zvezi z bojem proti revščini.
Tako so poslanci sprejeli resolucijo, v kateri so se zavzeli za evropski minimalni dohodek za boj proti revščini , pri čemer naj bi ta znašal 60 odstotkov sredinske plače v določeni državi.
Boju proti revščini je v svojem govoru poslancem največ časa namenil generalni sekretar Organizacije Združenih narodov Ban Ki-Moon , ki se je dotaknil tudi podnebnih sprememb in jedrskega razoroževanja.
Po dolgih pogajanjih so poslanci potrdili predlog poročevalke Edite Estrela (S&D, PT) o podaljšanju materinskega dopusta na 20 tednov . Poslanci so glasovali tudi za uvedbo dvotedenskega očetovskega dopusta. "Materinstvo ne more biti več bolezen ali breme za družbo," je poudarila Estrela in dodala, da gre pri predlogih Parlamenta za naložbo v prihodnost. Podaljšanje bo v celotni EU stopilo v veljavo le, če se bodo s tem strinjale tudi države EU.
Poslanci so sprejeli pravila v zvezi s finančnimi zadevami in zaposlovanjem v evropski službi za zunanje delovanje , predsednik Evropskega parlamenta Jerzy Buzek pa je vodji evropske diplomacije, visoki predstavnici EU za zunanjo in varnostno politiko Catherine Ashton, ob koncu napornih pogajanj podaril šopek rož.
Jerzy Buzek je tudi pozdravil podelitev Nobelove nagrade za mir kitajskemu oporečniku Liu Xiaobo ter pozval kitajske oblasti, naj njega in druge borce za človekove pravice izpustijo iz zapora. Dobitnik Nagrade Saharova za svobodo misli za letošnje leto pa je kubanski disident in neodvisni novinar Guillermo Fariñas .
Evropski parlament se ni mogel izogniti obravnavi ukrepov proti gospodarski, finančni in socialni krizi. Poslanci so se tako zavzeli za ustanovitev Evropskega denarnega sklada in tesnejše sodelovanje držav EU pri usklajevanju svojih gospodarskih politik tako v EU kot tudi v mednarodnih pogajanjih.
Podjetniki se lahko veselijo, saj so poslanci potrdili direktivo, ki podjetjem nalaga 30-dnevni rok za plačilo naročenih izdelkov in storitev. Cilj novih pravil je olajšati poslovanjem majhnim in srednjim podjetjem, ki se pogosto soočajo z zamudami pri plačilih s strani velikih podjetij in podjetij v državni lasti.
Proračun EU za leto 2011 bo moral upoštevati dejstvo, da Evropa preživlja gospodarsko krizo, so menili poslanci, zaradi česar želijo obseg proračuna za naslednje leto v primerjavi s tem letom povečati zgolj za manj kot en odstotek. Ob tem so poslanci opozorili, da Lizbonska pogodba EU nalaga mnogo novih nalog, ki jih bo potrebno opraviti s praktično nespremenjenim obsegom sredstev.
Predsednik Parlamenta Buzek se je ob polovici svojega mandata ozrl na to, kar je bilo v času od junija 2009 narejenega. Omenil je vlogo Parlamenta v boju proti gospodarski krizi, v govoru poslancem pa je omenil tudi prizadevanja za vzpostavitev Evropske skupnosti za energijo, institucionalne spremembe in boj za človekove pravice. "Za mano stoji 735 borcev za človekove pravice, za vami pa jih je še 500 milijonov več," je dejal poslancem.
Pogajanja o mednarodnem sporazumu proti ponarejanju (ACTA) so dvignila že veliko prahu, saj se EU skupaj z ZDA, Kanado, Japonsko Avstralijo in Mehiko pogovarjajo tudi o ukrepih za zajezitev spletnega piratstva, torej nepooblaščenega kopiranja glasbe in filmov. Poslanci so ob tem poudarili, da na mejah EU ne bi smelo biti osebnih preiskav za iskanje ponarejenih izdelkov, prav tako pa so bili proti temu, da bi ljudem preprečevali dostop do spleta, če bi se izkazalo, da so na njem kršili pravice do intelektualne lastnine.
20101015STO87341 Oktobrsko zasedanje Evropskega parlamenta v Strasbourgu Pogovor z Ban Ki-moonom Evropski parlament na Facebooku Galerija fotografij z zasedanja na Flickrju
SL
1
DIAPOPHOTO
20101021PHT89558.jpg
SL
2
DIAPOPHOTO
20101021PHT89556.jpg
SL
3
DIAPOPHOTO
20101021PHT89554.jpg
SL
4
DIAPOPHOTO
20101021PHT89560.jpg
SL
5
DIAPOPHOTO
20101021PHT89550.jpg
SL
6
DIAPOPHOTO
20101021PHT89562.jpg
SL
7
DIAPOPHOTO
20101021PHT89548.jpg
SL
8
DIAPOPHOTO
20101020PHT89370.jpg
SL
11
LINK
http://www.facebook.com/europeanparliament
SL
12
LINK
http://www.flickr.com/photos/european_parliament/sets/72157625065549883/show/
-//EP//TEXT IM-PRESS 20101008FCS86210 0 NOT XML V0//SL
-//EP//TEXT IM-PRESS 20101015STO87340 0 NOT XML V0//SL
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
