Vprašanje za čas za vprašanja H-000154/2011
za Komisijo
Delno zasedanje: maj 2011
Člen 116 poslovnika
Georgios Papanikolaou
(PPE) Zadeva: Sredstva za boj proti brezposelnosti mladih v novem osnutku proračuna
V vodilni pobudi „Program za nova znanja in spretnosti ter delovna mesta“ je izrecno navedeno, da je stopnja zaposlenosti padla pod 69 %, stopnja brezposelnosti pa narasla na 10 %. Ob predpostavki, da se trg dela v obdobju 2010–2011 stabilizira, mora stopnja zaposlenosti v povprečju narasti za nekoliko več kakor 1 % na leto, da bi dosegli zastavljen cilj 75-odstotne stopnje zaposlenosti do leta 2020. Poleg tega znaša brezposelnost med mladimi, starimi do 25 let, skoraj 20 %, medtem ko bo obstoječa kriza verjetno povzročila še zmanjšanje zaposlenosti, kar je popolnoma v nasprotju s ciljem rasti stopnje zaposlenosti za 1 %.
Kako in s katerimi sredstvi v osnutku proračuna si bo Komisija prizadevala doseči zastavljeno stopnjo zaposlenosti EU, in sicer povprečno rast za 1 % do naslednjega leta?
Ali Komisija meni, da bo predlagano zmanjševanje sredstev v proračunu za naslednje leto negativno vplivalo na višino sredstev, ki so na splošno namenjeni za izobraževanje, poklicno usposabljanje ter spodbujanje zaposlovanja v EU?
