KONČNO
A6-0238/2007
15.6.2007
***I
POROČILO
o predlogu direktive Evropskega parlamenta in Sveta o spremembi Direktive 2005/68/ES o pozavarovanju, kar zadeva Komisiji podeljena izvedbena pooblastila
(KOM(2006)0905 – C6‑0017/2007 – 2006/2080(COD))
Odbor za ekonomske in monetarne zadeve
Poročevalka:
Pervenche Berès
PE 388.704v02-00
Oznake postopkov
* Postopek posvetovanja
večina oddanih glasov
**I Postopek sodelovanja (prva obravnava)
večina oddanih glasov
**II Postopek sodelovanja (druga obravnava)
večina oddanih glasov za odobritev skupnega stališča
absolutna večina poslancev Parlamenta za zavrnitev ali spremembo skupnega stališča
*** Postopek privolitve
absolutna večina poslancev Parlamenta, razen v primerih, navedenih v členih 105, 107, 161 in 300 Pogodbe ES in členu 7 Pogodbe EU
***I Postopek soodločanja (prva obravnava)
večina oddanih glasov
***II Postopek soodločanja (druga obravnava)
večina oddanih glasov za odobritev skupnega stališča
absolutna večina poslancev Parlamenta za zavrnitev ali spremembo skupnega stališča
***III Postopek soodločanja (tretja obravnava)
večina oddanih glasov za odobritev skupnega besedila
(Vrsta postopka je odvisna od pravne podlage, ki jo predlaga Komisija.)
Spremembe zakonodajnega besedila
Pri spremembah, ki jih predlaga Parlament, je spremenjeno besedilo označeno s krepkim poševnim tiskom . Besedilo, zapisano v navadnem poševnem tisku , označuje tehničnim službam namenjeni del zakonodajnega besedila s predlaganimi popravki, ki se upoštevajo pri pripravi končnega besedila (na primer očitne napake ali izpustitve v zadevni jezikovni različici). O teh popravkih odločajo pristojne tehnične službe.
VSEBINA
OSNUTEK ZAKONODAJNE RESOLUCIJE EVROPSKEGA PARLAMENTA......................5
OBRAZLOŽITEV.......................................................................................................................7
POSTOPEK................................................................................................................................8
OSNUTEK ZAKONODAJNE RESOLUCIJE EVROPSKEGA PARLAMENTA
o predlogu direktive Evropskega parlamenta in Sveta o spremembi Direktive 2005/68/ES o pozavarovanju, kar zadeva Komisiji podeljena izvedbena pooblastila
( KOM(2006)0905 – C6‑0017/2007 – 2006/2080(COD) )
(Postopek soodločanja: prva obravnava)
Evropski parlament ,
– ob upoštevanju predloga Komisije Evropskemu parlamentu in Svetu ( KOM(2006)0905 ),
Še neobjavljeno v UL.
– ob upoštevanju člena 251 ter členov 47(2) in 55 Pogodbe o ES, na podlagi katerih je Komisija Parlamentu podala predlog ( C6-0017/2007 ),
– ob upoštevanju člena 51 svojega poslovnika,
– ob upoštevanju poročila Odbora za ekonomske in monetarne zadeve ( A6‑0238/2007 ),
1. odobri predlog Komisije, kakor je bil spremenjen;
2. poziva Komisijo, naj zadevo ponovno predloži Parlamentu, če namerava predlog bistveno spremeniti ali nadomestiti z drugim besedilom;
3. naroči svojemu predsedniku, naj stališče Parlamenta posreduje Svetu in Komisiji.
Besedilo, ki ga predlaga Komisija
Predlogi sprememb Parlamenta
Predlog spremembe
1
ČLEN 1, TOČKA (-1) (novo)
Uvodna izjava 27 (Direktiva 2005/68/ES)
(-1) Uvodna izjava 27 se nadomesti z naslednjim:
„(27) Te ukrepe je treba sprejeti v skladu z regulativnim postopkom s pregledom iz člena 5a(1) do (4) in člena 7 Sklepa Sveta 1999/468/ES z dne 28. junija 1999 o določitvi postopkov za uresničevanje Komisiji podeljenih izvedbenih pooblastil. 1
____________________
1 UL L 184, 17.7.1999, str. 23. Sklep, kakor je bil spremenjen s Sklepom 2006/512/ES (UL L 200, 22.7.2006, str. 11).“
Obrazložitev
Uvodna izjava se nanaša na člen 5 sklepa o komitologiji.
OBRAZLOŽITEV
Po reviziji sklepa Sveta 1999/468/ES v juliju 2006 je bil uveden nov postopek komitologije – regulativni postopek s pregledom.
Ta postopek občutno povečuje pravice Evropskega parlamenta do nadzora nad izvedbenimi ukrepi in mu daje pravico za izvajanje nadzora nad osnutkom izvedbenega ukrepa, pa tudi razširja osnovo, na podlagi katere lahko Evropski parlament nasprotuje osnutku ukrepa ali k njemu predloži spremembe.
V želji, da bi upošteval spremembe sklepa Sveta 1999/468/ES, je Evropski parlament pripravil seznam prednostnih aktov, ki jih je treba uskladiti z novim regulativnim postopkom s pregledom.
Direktiva 2005/68/ES predvideva bonitetni zakonodajni okvir za dejavnosti pozavarovanja znotraj EU. Določbe komitologije so bile predvidene za prilagoditev izračuna meje solventnosti, pa tudi za nekaj izvedbenih ukrepov, ki se nanašajo na specifične dejavnosti pozavarovanja, na minimalni jamstveni sklad, pojasnitev opredelitve in vključevanje postavk, ki oblikujejo mejo solventnosti.
Čeprav je bila direktiva oblikovana v skladu z novim regulativnim postopkom s pregledom, poročevalka meni, da je treba uvodno izjavo, ki se nanaša na člen 5 sklepa 1999/468/ES, spremeniti skladno s spremenjenimi členi direktive.
POSTOPEK
Naslov
Pozavarovanje, kar zadeva Komisiji podeljena izvedbena pooblastila
Referenčni dokumenti
KOM(2006)0905 - C6-0017/2007 - 2006/0280(COD)
Datum predložitve EP
22.12.2006
Pristojni odbor
Datum razglasitve na zasedanju
ECON
17.1.2007
Poročevalec/-ka
Datum imenovanja
Pervenche Berès
13.2.2007
Obravnava v odboru
7.5.2007
21.5.2007
Datum sprejetja
11.6.2007
Izid končnega glasovanja
+:
–:
0:
26
0
0
Poslanci, navzoči pri končnem glasovanju
Zsolt László Becsey, Pervenche Berès, Sharon Bowles, Jonathan Evans, Jean-Paul Gauzès, Gunnar Hökmark, Sophia in ‘t Veld, Wolf Klinz, Guntars Krasts, Gay Mitchell, Joseph Muscat, Joop Post, John Purvis, Alexander Radwan, Bernhard Rapkay, Heide Rühle, Eoin Ryan, Olle Schmidt, Cristian Stănescu, Margarita Starkevičiūtė, Ieke van den Burg, Sahra Wagenknecht
Namestniki, navzoči pri končnem glasovanju
Harald Ettl, Werner Langen
Namestniki (člen 178(2)), navzoči pri končnem glasovanju
Evelyne Gebhardt, Joel Hasse Ferreira
Datum predložitve
