USTNO VPRAŠANJE H-0390/09
v času vprašanj, na delnem zasedanju novembra 2009
v skladu s členom 116 Poslovnika
predložila
Rodi Kratsa-Tsagaropoulou
za Komisijo
Zadeva: Gospodarsko okrevanje in spodbujanje zaposlovanja
Ponovno okrevanje gospodarstva, spodbujanje zaposlovanja ter zmanjševanje brezposelnosti je trenutno glavna tema razprav.
Kako je mogoče strukturne spremembe in konsolidacijo proračuna uskladiti z ekspanzivno davčno politiko, ki je po mnenju mnogih potrebna, da bi se povečalo zaposlovanje? Ali Komisija meni, da je mogoče zaposlovanje v Evropi povečati z ukrepi, ki jih je pred nedavnim predlagala, kot so spremembe sklada za prilagoditev globalizaciji in novi mikrofinančni mehanizem, ali je potrebna nova, kohezivna evropska strategija zaposlovanja? Ali namerava Komisija na tem področju prevzeti nove pobude ali meni, da je to v pristojnosti vlad držav članic? Kako bo zagotovila skladnost različnih nacionalnih politik zaposlovanja, da ne bi škodovale enotnemu evropskemu trgu ali socialni koheziji na evropski ravni?
