29. april 2004
PREDLOG SKLEPA
v skladu s členom 33(4) Poslovnika,
ki ga vložijo Andrew Nicholas Duff v imenu politične skupine ELDR, Hans-Gert Poettering v imenu politične skupine PPE-DE, Enrique Barón Crespo v imenu politične skupine PSE,
o potrditvi Komisije v novi sestavi
Sklep o potrditvi Komisije v novi sestavi
Evropski parlament ,
-
ob upoštevanju tretjega pododstavka člena 214(2) in člena 215 Pogodbe ES,
-
ob upoštevanju Akta o pogojih pristopa Republike Češke, Republike Estonije, Republike Cipra, Republike Latvije, Republike Litve, Republike Madžarske, Republike Malte, Republike Poljske, Republike Slovenije in Slovaške republike in o prilagoditvah pogodb, na katerih temelji Evropska unija, ter zlasti člena 45 tega akta,
-
ob upoštevanju kandidatov, ki jih je 10 bodočih držav članic predlagalo za člane Evropske komisije, Pétra Balázsa, Joeja Borga, Jána Figl'a, Dalie Grybauskaitė, Danute Hübner, Siima Kallasa, Sandre Kalniete, Markosa Kyprianoua, Janeza Potočnika and Pavla Teličke,
-
ob upoštevanju predstavitev kandidatov, ki jih je vodila konferenca predsednikov Parlamenta dne 13.-15. aprila 2004,
-
ob upoštevanju namere Sveta o imenovanju 10 novih članov Komisije najkasneje do 5. maja 2004, izražene v pismu predsedniku Evropskega parlamenta z dne 26. februarja 2004,
-
ob upoštevanju ponujenega odstopa g. Michela Barnierja kot člana Evropske komisije z dne 31. marca 2004,
-
ob upoštevanju, da je vlada Republike Francije dne 1. aprila 2004 imenovala g. Jacquesa Barrota za člana Evropske komisije,
-
ob upoštevanju ponujenega odstopa g. Pedra Solbesa kot člana Evropske komisije z dne 17. aprila 2004,
-
ob upoštevanju, da je Kraljevina Španija dne 19. aprila 2004 imenovala g. Joaquína Almunio za člana Evropske komisije,
-
ob upoštevanju predstavitev kandidatov, ki bosta zamenjala g. Barnierja in g. Solbesa, z dne 26. aprila 2004 in 27. aprila 2004,
-
ob upoštevanju predstavitve nove, razširjene Komisije, ki jo je 5. maja 2004 pripravil njen predsednik,
-
ob upoštevanju člena 33 svojega Poslovnika,
A.
ob upoštevanju rezultatov predstavitev desetih predlaganih komisarjev iz novih držav članic, povzetih v ocenah, ki so jih posamezni predsedniki parlamentarnih odborov naslovili na konferenco predsednikov odborov, in priporočil konference predsednikov odborov konferenci predsednikov,
B.
opozarja, da mora Parlament v skladu s postopkom, določenim v Pogodbah in Poslovniku Parlamenta, novo Komisijo potrditi, preden ta začne opravljati svoje naloge 1. novembra 2004, in da bodo celovite in odločilne predstavitve pred odbori Parlamenta potekale v tem času,
C.
ugotavlja, da mora Prodijeva Komisija nadaljevati z opravljanjem nalog v skladu s svojim zakonodajnim in delovnim programom za leto 2004 ter resolucijo Parlamenta o tej temi vse do konca svojega mandata, vendar pričakuje, da v obdobju po volitvah ne bo sprejemala novih pobud z večjimi političnimi posledicami, ki se nanašajo na obdobje po izteku njenega mandata;
D.
sklicujoč se na sklep Sveta z dne 9. julija 1999 o prenehanju izvajanja zamenjav komisarjev v odstopu, poziva države članice in Svet, da se vzdržijo zamenjave članov sedanje Komisije, ki odstopijo še pred iztekom njenega mandata,
E.
ponovno poziva k vzporednosti mandatov Evropskega parlamenta in Komisije,
F.
poziva k preveritvi postopka reševanja okoliščin, v katerih posamezni člani Komisije odstopijo še pred iztekom svojega mandata,
1.
potrdi Komisijo v novi obliki za preostanek mandata do 31. oktobra 2004;
2.
naroči svojemu predsedniku, naj ta sklep posreduje Svetu, Komisiji in vladam držav članic.
