Nagrada Saharova 2011 za aktiviste arabske pomladi
Človekove pravice
2011-10-27 - 15:59
Demokratične revolucije so spremenile arabski svet. ©BELGA Letošnjo nagrado Saharova za svobodo misli si bo delilo pet arabskih aktivistov, ki jim Parlament tako izreka priznanje in podporo njihovim prizadevanjem za svobodo in človekove pravice. Slovesna podelitev bo 14. decembra na plenarnem zasedanju Evropskega parlamenta v Strasbourgu.
Dobitniki nagrade so Asma Mahfuz (Egipt), Ahmed al-Zubair Ahmed al-Sanusi (Libija), Razan Zajtuneh (Sirija), Ali Farzat (Sirija) in posmrtno Mohamed Buazizi (Tunizija) . Kandidate so skupaj predlagale politične skupine ELS, S&D, ALDE in Zeleni skupin.
Odločitev konference predsednikov (predsednik parlamenta in vodje političnih skupin) o nagrajencih je bila soglasno sprejeta v četrtek zjutraj, predsednik Jerzy Buzek pa je na zasedanju poudaril:
"Ti posamezniki so prispevali k zgodovinskim spremembam v arabskem svetu. Naša nagrada vnovič poudarja solidarnost in trdno podporo, ki jo Parlament namenja njihovim prizadevanjem za svobodo, demokracijo in konec avtoritarnih režimov. Je tudi simbolno priznanje vsem, ki si prizadevajo za spoštovanje, demokracijo in temeljne pravice v arabskem svetu in drugod."
Asma Mahfuz
Asma Mahfuz se je leta 2008 pridružila egiptovskemu mladinskemu gibanju 6. april pri organizaciji stavke za temeljne pravice. Neprestana režimska šikaniranja nadlegovanja novinarjev in aktivistov ter tunizijske izkušnje so jo spodbudili, k organizaciji protestov. Z objavami na youtubu, facebooku twitterju je prispevala k mobilizaciji Egipčanov, ki so zahtevali svoje pravice na trgu Tahrir v središču Kaira. Kmalu po aretaciji jo je vrhovni svet oboroženih sil zaradi pritiska uglednih aktivistov izpustil na prostost ob plačilu varščine.
Ahmed al-Zubair Ahmed al-Sanusi
Ahmed al-Sanusi je bil oporečnik z najdaljšim stažem v libijskih zaporih, kjer je zaradi poskusa državnega udara proti polkovniku Gadafiju prebil kar 31 let. Kot član nacionalnega prehodnega sveta si zdaj prizadeva, da bi Libija zaživela v svobodi in dohitela svet z vzpostavitvijo demokratičnih vrednot po koncu Gadafijevega obdobja.
Razan Zajtuneh
Razan Zajtouneh je odvetnica, ki se ukvarja predvsem s človekovimi pravicami in na svojem blogu SHRIL objavlja podatke o pobojih in drugih kršitvah človekovih pravic v Siriji. Tako je javno razkrila grozodejstva sirske vojske in policije, njene objave pa so pomemben vir informacij za mednarodne medije. Trenutno se skriva pred varnostnimi organi, ki jo obtožujejo, da je vohunka, aretirali pa so tudi njenega moža in mlajšega brata.
Ali Farzat
Farzat je politični satirik, kritik sirskega režima in predsednika Bašarja al Asada. Karikature, ki objavlja od začetka vstaje marca 2011, so še dodatno spodbudile upor v državi. Avgusta je bil aretiran, policisti so ga pretepli, mu "v opozorilo" zlomili obe roki ter zasegli njegove risbe.
Mohamed Buazizi
Buazizi je bil tunizijski trgovec, ki se je zažgal v protest zaradi stalnega poniževanja in nadlegovanja policistov. Njegovo dejanje je spodbudilo javno izražanje sožalja in jeze po vsej Tuniziji, kar je na koncu privedlo do padca režima takratnega predsednika Ben Alija. Samosežig je bil tudi povod za vstaje in velike spremembe v drugih arabskih državah, kot sta Egipt in Libija, znane pod skupnim imenom arabska pomladi.
Nagrada Saharova za svobodo misli
Nagrada se imenuje po sovjetskem jedrskem fiziku in disidentu Andreju Saharovu, Evropski parlament pa jo podeljuje od leta 1988 posameznikom ali organizacijam, ki so pomembno prispevela k boju za človekove pravice in demokracijo. Sama nagrada je vredna 50 tisoč evrov.
Preostala finalista ožjega izbora sta bila beloruski aktivist in novinar Dimitri Bandarenka in kolumbijska mirovna skupnost San José de Apartado.
Od kje prihajajo dobitniki Nagrade Saharova 2011? 20111021STO30027 Spletna stran Nagrade Saharova za svobodo misli Sporočilo za javnost o treh finalistih (20.10. 2011, v angleščini) Sporočilo za javnost o petih nominacijah (15. 9. 2011, v angleščini) Seznam kandidatov za Nagrado Saharova 2011
SL
1
PHOTO
20111021PHT30015.jpg
SL
2
PHOTO
20111021PHT30017.jpg
SL
3
LINK
/parliament/public/staticDisplay.do?language=SL&id=42
SL
6
LINK
/activities/committees/editoDisplay.do?language=SL&body=DROI&id=1
-//EP//TEXT IM-PRESS 20111017IPR29438 0 NOT XML V0//SL
-//EP//TEXT IM-PRESS 20110912IPR26376 0 NOT XML V0//SL
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
