P7_TA-PROV(2011)0269
Zavajajoči poslovni imeniki
B7-0342/2011
Resolucija Evropskega parlamenta z dne 9. junija 2011 o zavajajočih poslovnih imenikih (peticije št. 0045/2006, 1476/2006, 0079/2003, 0819/2003, 1010/2005, 0052/2007, 0306/2007, 0444/2007, 0562/2007 in druge)
Evropski parlament
, –
ob upoštevanju resolucije z dne 16. decembra 2008 o zavajajočih podjetjih za imeniške storitve (peticije št. 0045/2006, 1476/2006, 0079/2003, 0819/2003, 1010/2005, 0052/2007, 0306/2007, 0444/2007, 0562/2007 in druge) UL C 45 E, 23.2.2010, str. 17.
,
–
ob upoštevanju člena 115(5) in člena 110(2) Poslovnika,
A.
ker je Parlament prejel več kot 400 peticij o zelo razširjeni zavajajoči poslovni praksi, ki jo izvajajo podjetja za imeniške storitve, ki vpliva na tisoče predvsem malih podjetij v Evropski uniji ter ima znatne finančne posledice; ker Parlament še naprej prejema peticije in pritožbe o podjetjih za imeniške storitve,
B.
ker pri teh zavajajočih poslovnih praksah običajno zvabijo podjetja, pa tudi posameznike in neprofitne organizacije, da jih brezplačno navedejo v imeniku; ker podpisniki kasneje ugotovijo, da so podpisali pogodbo, ki predvideva plačilo,
C.
ker so sedeži podjetij za imeniške storitve pogosto v drugi državi članici kot so njihove žrtve, kar tem otežuje, da bi pri nacionalnih oblasteh iskali varstvo in/ali zahtevali odškodnino,
1.
obžaluje, ker kaže, da je Direktiva 2006/114/ES UL L 376, 27.12.2006, str. 21.
o zavajajočem in primerjalnem oglaševanju, ki se uporablja za posle med podjetji, nezadostna pri zagotavljanju učinkovitih pravnih sredstev ali pa je države članice ne izvršujejo ustrezno;
2.
opozarja, da čeprav Komisija nima pristojnosti za neposredno zagotavljanje izvrševanja direktive v razmerju do posameznikov ali podjetij, pa je njena dolžnost, da zagotovi primerno izvajanje direktive v državah članicah;
3.
poziva Komisijo, naj proaktivno preverja prenos, izvajanje in zagotavljanje spoštovanja Direktive 2006/114/ES v državah članicah in po potrebi sprejme popravne ukrepe;
4.
poziva Komisijo, naj pospeši svoje dejavnosti za revizijo in izboljšanje direktive in druge ustrezne zakonodaje, da bi se čim prej zaustavile zavajajoče prakse podjetij za imeniške storitve, zlasti z njihovo uvrstitvijo na črne sezname;
5.
naroči svojemu predsedniku, naj to resolucijo posreduje Komisiji.
