USTNO VPRAŠANJE Z RAZPRAVO O-0077/05
v skladu s členom 108 Poslovnika
predložil
Viktória Mohácsi
in Baroness
Sarah Ludford
, v imenu skupine ALDE
za Komisijo
Zadeva: Stanje človekovih pravic na Kosovu
Med in po konfliktu na Kosovu so srbska vojska in milica ter kasneje tolpe etničnih Albancev s požigi, množičnim uničevanjem hiš, uboji in posilstvi nasilno izgnali Aškale, Egipčane, Rome in Cigane, v nadaljevanju Rome, iz njihovih domov na Kosovu.
Od 150.000 Romov jih 30.000, ki so ostali na Kosovu, še vedno živi v taboriščih za notranje razseljene osebe (IDPs) pogosto v nečloveških razmerah, nekatere žrtve zastrupitev s svincem pa živijo v taboriščih okoli Mitrovice.
Odločitev nemške vlade o vrnitvi 38.000 romskih beguncev, ki trenutno živijo v Nemčiji, na področje, kjer Romom grozi zloraba človekovih pravic, lahko postane huda kršitev mednarodnih predpisov o statusu beguncev v času pred začetkom pogovorov o končnem statusu pokrajine. Druge države EU razmišljajo o podobnih odločitvah.
Ali Komisija meni, da stanje človekovih pravic na Kosovu v zadostni meri zagotavlja obsežno in prisilno vrnitev romskih beguncev, dokler Romi še vedno živijo v taboriščih za notranje razseljene osebe?
Bo Komisija preučila, ali se pri prisilni vrnitvi romskih beguncev na Kosovo v celoti spoštuje načelo nevračanja?
Ali bo Komisija v splošno poročilo o razmerah na Kosovu vključila izjavo o Romih na Kosovu?
