Predsednik Pöttering o tragediji pred obalo Libije
Institucije
2009-04-01 - 17:23
Ob začetku plenarnega zasedanja je predsednik Evropskega parlamenta Hans-Gert Pöttering v uvodnem nagovoru kolege opozoril, da so vzdolž libijske obale v minulih dneh potonile tri ladje z nezakonitimi priseljenci, pri čemer je umrlo več sto ljudi. Spomin na žrtve je Parlament počastil z minuto molka.
"V Sredozemlju je pred obalo Libije potonilo več ladij: 300 ljudi pogrešajo, nekatere so rešili, a več sto jih je izginilo v morju. V imenu Evropskega parlamenta izražam naše sožalje in pretresenost ob teh dogodkih.
Evropska unija je predvsem zadnji dve leti cilj množičnih poskusov nezakonitega priseljevanja iz severne Afrike s prečkanjem Sredozemlja. Številni so pri tem izgubili življenje in spremenili morje v veliko pokopališče. Storiti moramo vse, da se takšne tragedije ne bi več dogajale," je dejal Hans-Gert Pöttering.
Zaradi teh dogodkov je bila na predlog politične skupine Zelenih/EFA na dnevni red sredine seje dodana točka Izjava Komisije o brodolomih nezakonitih priseljencev.
20090331IPR53008
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
