14.7.2005
PREDLOG RESOLUCIJE
v skladu s členom 113 Poslovnika,
ki ga vlaga Adriana Poli Bortone (UEN)
o vzpostavitvi konkurenčnega trga za zdravila, ki se izdajajo brez recepta (OVER THE COUNTER-OTC)
Predlog resolucije Evropskega parlamenta o vzpostavitvi konkurenčnega trga za zdravila, ki se izdajajo brez recepta (OVER THE COUNTER-OTC)
Evropski parlament ,
–
ob upoštevanju člena 113 svojega Poslovnika,
A.
ker se trg farmacevtskih izdelkov v Evropski uniji urejata tako na ravni Skupnosti kot na nacionalni ravni,
B.
ker trg zdravil, ki se izdajajo brez recepta (OVER THE COUNTER-OTC) ni razvit v isti meri v vseh evropskih državah,
C.
ker imajo nekatere države članice očitne težave pri spreminjanju statusa nekaterih zdravil, ki se izdajajo na recept v zdravila OTC,
D.
ker je treba zato, da bi omogočili enak dostop do farmacevtskega zdravljenja vsem evropskim državljanom, zagotoviti večjo enotnost cen zdravil na različnih nacionalnih trgih,
1.
poziva Komisijo, da olajša vzpostavitev enotnega evropskega trga za "zdravila, ki se izdajajo brez recepta" (OTC);
2.
poziva Komisijo, da prične, ob popolnem upoštevanju znanstvenih kriterijev in kjer je primerno, z revizijo mehanizmov in pravil za spreminjanje statusa zdravil, ki se izdajajo na recept, oziroma brez recepta;
3.
poziva Komisijo, da predvidi možnost koriščenja iste blagovne znamke tudi za tista zdravila, ki so prerazporejena v razred zdravil, ki se izdajajo brez recepta.
