Vprašanje za ustni odgovor O-000080/2011
za Komisijo
Člen 115 poslovnika
Daniel Cohn-Bendit
,
Rebecca Harms
,
Judith Sargentini
v imenu skupine Verts/ALE Zadeva: Prenova madžarske ustave
Madžarske oblasti so Parlamentu predložile osnutek ustave , ki: v zvezi z Madžari, živečimi v tujini , omenja, da Madžarsko vodi „ideal združenega madžarskega naroda“; omejuje pooblastila ustavnega sodišča ; spreminja trajanje mandata članov ustavnega sodišča, predsednika računskega sodišča in guvernerja centralne banke; opredeljuje zakonsko zvezo in družino na način, ki izključuje enostarševske družine, zunajzakonske zveze in istospolne pare ; prepoveduje diskriminacijo, razen na podlagi spolne usmerjenosti, starosti in genetskih značilnosti ; ukinja in združuje organe za človekove pravice ; odloča, da je „življenje zarodka“ „zaščiteno od trenutka spočetja“ ; vsebuje verska sklicevanja na krščanstvo in njegovo vlogo pri ohranjanju madžarske nacionalne zavesti ; predvideva možnost, da bi mladoletnikom ali njihovim materam dodelili dodatne glasove , Madžarom, ki živijo v tujini, pa glasovalno pravico . Prenovi ustave nasprotujejo opozicijske stranke in nevladne organizacije , ki so kritizirale nepreglednost postopka, pomanjkljivost posvetovanj, natrpan urnik ter, z vidika vsebine, odpravo demokratičnega sistema zavor in ravnovesij . Evropska komisija za demokracijo skozi pravo (Beneška komisija) je madžarske oblasti pozvala, naj povečajo prožnost, odprtost ter pripravljenost za sklepanje kompromisov, ter pripravila priporočila, PACE pa je madžarske oblasti 25. marca pozval, naj objavijo polno mnenje. Osnutek ustave naj bi bil predvidoma sprejet v drugi polovici aprila .
Ali Komisija spremlja postopek prenove madžarske ustave ter preverja, ali so predlagane spremembe v skladu s pogodbami in pravom EU, zlasti s členi 2, 6 in 7 Pogodbe o EU, s skupnimi demokratičnimi ustavnimi načeli ter s pravili o pravici do glasovanja na volitvah v Evropski parlament? Kakšna je njena ocena in katere ukrepe bo sprejela? Ali meni, da bi utegnilo zaradi teh sprememb priti do tveganja za diskriminacijo na podlagi narodnostne in etnične pripadnosti, spolne usmerjenosti, vere ali prepričanja ter posledično do kršitev načela enake obravnave? Ali bo pozvala madžarske oblasti, naj počakajo mnenje Beneške komisije ter pred sprejetjem osnutka ustave izpolnijo njena priporočila? Ali bo pozvala madžarske oblasti, naj preprečijo toge časovne omejitve ter zagotovijo obširno in odločilno razpravo, pri kateri bi sodelovali različne politične sile, civilna družba, akademiki in mediji?
Angleška različica besedila, ki so jo pripravile madžarske oblasti, je dostopna na http://www.euractiv.com/sites/all/euractiv/files/CONSTITUTION_in_English__DRAFT.pdf; madžarske oblasti niso posredovale preambule k ustavi, vendar je ta na voljo na naslovu: http://www.euractiv.com/sites/all/euractiv/files/BRNEDA224_004970.pdf. Nevladne organizacije so zagotovile dodaten prevod teh dokumentov ter poudarile napake in izpuste v prevodu madžarskih oblasti. Člen D. V zvezi s proračunskimi vprašanji, dajatvami, davki in carinami: Člen 24(4) - angleški različici madžarskih oblasti in nevladnih organizacij se razlikujeta; odpravljena je možnost actio popularis. Člen M in preambula: „Najpomembnejši okvir za naš soobstoj sta družina in narod, katerih temeljne vrednote, ki nas povezujejo, so zvestoba, vera in ljubezen“ (prevod madžarskih oblasti); družina je „osnova za preživetje naroda“. Člen XIV(2): „Madžarska zagotavlja temeljne pravice vsem, brez razlikovanja na podlagi spola, rase, barve kože, etničnega ali družbenega porekla, narodnosti, invalidnosti, jezika, vere, političnega ali drugega mnenja, premoženja, rojstva ali drugih pogojev“ (različica, ki jo je posredovala madžarska vlada). Na primer varuha pravic manjšin in parlamentarnega komisarja za varstvo podatkov in svobodo obveščanja. Člen II: „... življenje zarodka bo zaščiteno od spočetja“ (različica madžarskih oblasti). Preambula: „Priznavamo vlogo krščanstva pri ohranjanju naše nacionalne zavesti“…„ Kralj Sv. Štefan .... je iz naše države naredil del krščanske Evrope“ (prevod, ki so ga posredovale madžarske oblasti); v ustavi je zapisano, da se tolmači na osnovi take preambule: Člen Q(3). Oziroma drugi osebi ali drugemu zakonitemu zastopniku: člen XXI(2), prevoda madžarskih oblasti in nevladnih organizacij se razlikujeta. Člen XXI(1), prevoda madžarskih oblasti in nevladnih organizacij se razlikujeta. Poleg tega so predvideni obsežne določbe za izredne razmere in začasna odprava temeljnih pravic; v ustavi ni omenjena prepoved pravnega učinkovanja za nazaj; uvedena je kazen dosmrtne ječe: Člen IV(1), izvirnik ustave, kot so ga prevedle nevladne organizacije; sedanja ustava se razveljavi; Ter po odločitve vlade, da omeji pooblastila ustavnega sodišča, potem ko je to izdalo sodbo, ki ji ni bila po godu, sklenile bojkotirati razprave o tem vprašanju. Glej na primer dokumente madžarske združenja za državljanske svoboščine HCLU, instituta Eötvös Károly Policy Institute in madžarskega helsinškega odbora: http://helsinki.hu/Friss_anyagok/htmls/820. Parlamentarna skupščina Sveta Evrope. Z dvotretjinsko večino glasov sedanjega parlamenta, potem ko so odpravili pravilo štiripetinske večine v parlamentu; referenduma ne bo.