Evropa bo 50! Praznujmo skupaj!
Institucije
2007-03-23 - 12:44
Pred petdesetimi leti so voditelji šestih držav članic podpisali Rimsko pogodbo. Na tem temelju je zrasla Evropska unija, ki danes šteje 27 držav članic. Ta vikend se bodo v številnih evropskih mestih vrstile predstave, koncerti, razstave in druge prireditve, ki bodo zaznamovale petdeseti rojstni dan Evropske unije. V Berlinu pa se bodo prav tako ta vikend srečali voditelji držav članic, da oblikujejo in podpišejo izjavo o dosežkih Evropske unije in njenih načrtih za prihodnost.
Ene izmed največjih novosti, ki jih je 25. marca 1957 prinesla Rimska pogodba, so štiri svoboščine: prosti pretok blaga, storitev, kapitala in ljudi. Države članice so se takrat zavezale k čim bolj združeni Evropi. Po petdesetih letih pogodba še zmeraj velja kot pravna podlaga za večino odločitev, ki se sprejemajo na evropski ravni.
Berlinska izjava
V luči praznovanja petdesete obletnice podpisa Rimske pogodbe se bodo voditelji držav članic ta vikend zbrali v Berlinu, kjer bodo podpisali Berlinsko izjavo. Dokument naj bi vseboval dosežke Evropske unije, med katerimi bo po vsej verjetnosti prvi v vrsti vzpostavitev miru v Evropi, ter določil smer Unije v prihodnosti.
Srečanja se bo prav tako udeležil predsednik Parlamenta Hans-Gert Pöttering, ki je v imenu Evropskega parlamenta že najavil, kaj si Parlament od Berlinske izjave obeta. Dokument naj med drugim omeni mir in blaginjo, ki je Evropska unija prinesla svojim državljanom, njeno zavezanost k transparentnosti in subsidiarnosti ter izjavo o temeljnih vrednotah Evropske unije.
V sredo pa bo nemška kanclerka Angela Merkel v Evropskem parlamentu prestavila svoja mnenja in zaključke o vrhu v Berlinu in Berlinski izjavi.
Mladi razpravljajo o prihodnosti EU
Sočasno z Evropskim svetom pa bo ta teden v Rimu potekal vrh mladih, kjer bo 200 mladih iz vse Evrope razpravljajo o svojih pogledih na prihodnost Evropske unije. Osrednji temi razgovorov bosta globalizacija in varstvo okolja. Srečanja se bosta udeležila tudi predsednik Parlamenta Hans-Gert Pöttering in podpredsednik Alejo Vidal-Quadras.
Evropa praznuje
Rojstni dan Evropske unije se bo ta teden proslavljal v vseh državah članicah.
Bruselj v soboto zvečer prireja koncert z mnogimi znanimi pop zvezdami, kot so: Zucchero, Axelle Red, Simply Red, The Scorpions, Kate Ryan, Kim Wilde, the Gypsy Kings in Nana Mouskouri.
Še kratek pregled o tem, kaj druge države načrtujejo ta vikend:
Nemčija, Avstrija, Portugalska, Belgija: koncerti
Finska: razstave
Litva, Danska: ognjemeti in laserske predstavitve
Češka, Ciper: avtobus z logotipom
Avstrija, Estonija: dnevi odprtih vrat v pisarnah Evropskega parlamenta in veleposlaništvih EU
Bolgarija: okrogla miza
Estonija, Slovaška: Saditev dreves
Grčija: Spletni kviz
Malta: Novoletna torta
Praznujte z nami! Za podrobnejše informacije kliknite na spodnje povezave.
20070314STO04232 Praznujemo Evropo! Video o razvoju Evropskega parlamenta v zadnjih 50 letih Vrh mladih v Rimu Vrh mladih v Rimu - prenos v živo Prireditve ob praznovanju rojstnega dneva Evropske unije v Sloveniji Informacijska pisarna EP za Slovenijo
SL
1
PHOTO
20070322PHT04497.jpg
SL
2
LINK
http://europa.eu/50/index_sl.htm
SL
3
LINK
mms://wm.streampower.be/ep/ondemand/Publications/EuroparliamentcelibratesEUEN.wmv
SL
4
LINK
http://www.youthforum.org/en/youthsummit/youthsummit.htm
SL
5
LINK
http://www.managenergy.tv/me_portal/com/youthsummit_2007
SL
7
LINK
http://www.europarl.si/
-//EP//TEXT IM-PRESS 20070319IPR04342 SL NOT XML V0//SL
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
