A7-0104/2010
25.3.2010
POROČILO
o razrešnici glede izvrševanja proračuna Evropskega centra za preprečevanje in obvladovanje bolezni za proračunsko leto 2008
(C7‑0195/2009 – 2009/2124(DEC))
Odbor za proračunski nadzor
Poročevalka:
Véronique Mathieu
PE 430.465v02-00
VSEBINA
1. PREDLOG SKLEPA EVROPSKEGA PARLAMENTA.........................................................3
2. PREDLOG SKLEPA EVROPSKEGA PARLAMENTA.........................................................4
3. PREDLOG RESOLUCIJE EVROPSKEGA PARLAMENTA.................................................5
MNENJE Odbora za okolje, javno zdravje in varnost hrane .....................8
IZID KONČNEGA GLASOVANJA V ODBORU...................................................................11
1. PREDLOG SKLEPA EVROPSKEGA PARLAMENTA
o razrešnici glede izvrševanja proračuna Evropskega centra za preprečevanje in obvladovanje bolezni za proračunsko leto 2008
( C7‑0195/2009 – 2009/2124(DEC) )
Evropski parlament,
– ob upoštevanju dokončnih zaključnih računov Evropskega centra za preprečevanje in obvladovanje bolezni za proračunsko leto 2008,
– ob upoštevanju poročila Računskega sodišča o dokončnih zaključnih računih Evropskega centra za preprečevanje in obvladovanje bolezni za proračunsko leto 2008, skupaj z odgovori centra
UL C 304, 15. 12. 2009, str. 112. ,
– ob upoštevanju priporočila Sveta z dne 16. februarja 2010 (5827/2010 – C7‑0061/2010 ),
– ob upoštevanju člena 276 Pogodbe o ES in člena 319 Pogodbe o delovanju EU,
– ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti
UL L 248, 16. 9. 2002, str. 1. , zlasti člena 185,
– ob upoštevanju Uredbe Evropskega parlamenta in Sveta (ES) št. 851/2004 z dne 21. aprila 2004 o ustanovitvi Evropskega centra za preprečevanje in obvladovanje bolezni
UL L 142, 30. 4. 2004, str. 1. , zlasti člena 23,
– ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002
UL L 357, 31. 12. 2002, str. 72. , zlasti člena 94,
– ob upoštevanju člena 77 in priloge VI svojega poslovnika,
– ob upoštevanju poročila Odbora za proračunski nadzor in mnenja Odbora za okolje, javno zdravje in varnost hrane ( A7‑0104/2010 ),
1. podeli razrešnico direktorici Evropskega centra za preprečevanje in obvladovanje bolezni glede izvrševanja proračuna centra za proračunsko leto 2008;
2. navaja svoje pripombe v spodnji resoluciji;
3. naroči svojemu predsedniku, naj ta sklep in resolucijo, ki je del sklepa, posreduje direktorici Evropskega centra za preprečevanje in obvladovanje bolezni, Svetu, Komisiji in Računskemu sodišču ter poskrbi za objavo v Uradnem listu Evropske unije (serija L).
2. PREDLOG SKLEPA EVROPSKEGA PARLAMENTA
o zaključku poslovnih knjig Evropskega centra za preprečevanje in obvladovanje bolezni za proračunsko leto 2008
( C7‑0195/2009 – 2009/2124(DEC) )
Evropski parlament,
– ob upoštevanju dokončnih zaključnih računov Evropskega centra za preprečevanje in obvladovanje bolezni za proračunsko leto 2008,
– ob upoštevanju poročila Računskega sodišča o dokončnih zaključnih računih Evropskega centra za preprečevanje in obvladovanje bolezni za proračunsko leto 2008, skupaj z odgovori centra
UL C 304, 15. 12. 2009, str. 112. ,
– ob upoštevanju priporočila Sveta z dne 16. februarja 2010 (5827/2010 – C7‑0061/2010 ),
– ob upoštevanju člena 276 Pogodbe o ES in člena 319 Pogodbe o delovanju EU,
– ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti
UL L 248, 16. 9. 2002, str. 1. , zlasti člena 185,
– ob upoštevanju Uredbe Evropskega parlamenta in Sveta (ES) št. 851/2004 z dne 21. aprila 2004 o ustanovitvi Evropskega centra za preprečevanje in obvladovanje bolezni
UL L 142, 30. 4. 2004, str. 1. , zlasti člena 23,
– ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002
UL L 357, 31. 12. 2002, str. 72. , zlasti člena 94,
– ob upoštevanju člena 77 in priloge VI svojega poslovnika,
– ob upoštevanju poročila Odbora za proračunski nadzor in mnenja Odbora za okolje, javno zdravje in varnost hrane ( A7‑0104/2010 ),
1. odobri zaključek poslovnih knjig Evropskega centra za preprečevanje in obvladovanje bolezni za proračunsko leto 2008;
2. naroči svojemu predsedniku , naj ta sklep posreduje direktorici Evropskega centra za preprečevanje in obvladovanje bolezni, Svetu, Komisiji in Računskemu sodišču ter poskrbi za objavo v Uradnem listu Evropske unije (serija L).
3. PREDLOG RESOLUCIJE EVROPSKEGA PARLAMENTA
s pripombami, ki so del sklepa o razrešnici glede izvrševanja proračuna Evropskega centra za preprečevanje in obvladovanje bolezni za proračunsko leto 2008,
( C7‑0195/2009 – 2009/2124(DEC) )
Evropski parlament,
– ob upoštevanju dokončnih zaključnih računov Evropskega centra za preprečevanje in obvladovanje bolezni za proračunsko leto 2008,
– ob upoštevanju poročila Računskega sodišča o dokončnih zaključnih računih Evropskega centra za preprečevanje in obvladovanje bolezni za proračunsko leto 2008, skupaj z odgovori centra
UL C 304, 15. 12. 2009, str. 112. ,
– ob upoštevanju priporočila Sveta z dne 16. februarja 2010 (5827/2010 – C7‑0061/2010 ),
– ob upoštevanju člena 276 Pogodbe o ES in člena 319 Pogodbe o delovanju EU,
– ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti
UL L 248, 16. 9. 2002, str. 1. , zlasti člena 185,
– ob upoštevanju Uredbe Evropskega parlamenta in Sveta (ES) št. 851/2004 z dne 21. aprila 2004 o ustanovitvi Evropskega centra za preprečevanje in obvladovanje bolezni
UL L 142, 30. 4. 2004, str. 1. , zlasti člena 23,
– ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002
UL L 357, 31. 12. 2002, str. 72. , zlasti člena 94,
– ob upoštevanju člena 77 in priloge VI svojega poslovnika,
– ob upoštevanju poročila Odbora za proračunski nadzor in mnenja Odbora za okolje, javno zdravje in varnost hrane ( A7‑0104/2010 ),
A. ker je Računsko sodišče navedlo, da je prejelo zadostno zagotovilo o zanesljivosti končnih letnih računovodskih izkazov za proračunsko leto 2008 ter o zakonitosti in pravilnosti z njimi povezanih transakcij;
B. ker je Parlament 23. aprila 2009 direktorici Evropskega centra za preprečevanje in obvladovanje bolezni podelil razrešnico glede izvrševanja proračuna centra za proračunsko leto 2007
UL L 255, 26. 9. 2009, str. 133. in v resoluciji, ki spremlja sklep Parlamenta o razrešnici, med drugim:
- ugotovil, da se je proračun centra s 17.100.000 EUR v letu 2006 povečal na 28.900.000 EUR v letu 2007,
- ugotovil, da je stopnja prenosov v letu 2006 znašala skoraj 45 % in da v letu 2007 ni bil dosežen opaznejši napredek, saj je stopnja prenosov znašala skoraj 43 %, kar kaže, da ima center težave pri izvrševanju proračuna,
- se je seznanil z ugotovitvijo Računskega sodišča, da je število sprememb proračuna dokaz slabosti pri nadzoru izvrševanja proračuna,
1. izraža zadovoljstvo z uspešnim petim letom delovanja centra; ugotavlja, da se je proračun centra s 17.100.000 EUR v letu 2006 in 28.900.000 EUR v letu 2007 povečal na 40.700.000 EUR v letu 2008,
Uspešnost
2 posledično ugotavlja, da je center utrdil svoje funkcije na področju javnega zdravstva, okrepil zmogljivosti svojih programov za posamezne bolezni, dodatno razširil partnerstva in izboljšal svojo upravljavsko strukturo;
3. zahteva, da center v razpredelnici, ki bo priložena prihodnjemu poročilu Računskega sodišča, predstavi primerjavo med rezultati, doseženimi v letu, ki ga obravnava razrešnica, in rezultati, doseženimi v predhodnem proračunskem letu, da bi organ za razrešnico lahko bolje ocenil uspešnost agencije v vmesnem obdobju;
Prenos odobrenih proračunskih sredstev
4. je seznanjen z ugotovitvijo Računskega sodišča, da je bilo treba prenesti približno 16.200.000 EUR (kar je 40 % celotnega proračuna centra); je zaskrbljen zaradi tega dejstva, saj je takšno stanje v nasprotju z načelom enoletnosti in kaže na pomanjkljivosti centra pri načrtovanju in izvrševanju proračuna;
5. je seznanjen s tem, da je center v letu 2008 vknjižil prihodke iz obresti v višini 313.000 EUR in da je v skladu s finančno uredbo 307.000 EUR moral vrniti Komisiji; glede na letne računovodske izkaze in višino obresti sklepa, da ima center vseskozi izjemno visok gotovinski saldo; je seznanjen s tem, da je gotovinski saldo centra 31. decembra 2008 znašal 16.705.090,95 EUR; poziva Komisijo, naj preveri, kako bi bilo mogoče povsem uveljaviti na potrebah temelječe upravljanje denarnih sredstev v skladu z odstavkom 5 člena 15 Uredbe (ES, Euratom) št. 2343/2002 in katere spremembe zasnove so potrebne, da bi gotovinski saldo centra trajno ohranjali na čim nižji ravni;
6. je seznanjen s prizadevanji centra, da bi postopke javnih naročil in sklepanja pogodb, ki so bili sproženi leta 2008, dokončal že v začetku leta 2009, da bi se znižala stopnja prenosov;
Sedež centra
7. je zaskrbljen, ker center in švedska vlada do 31. decembra 2008 nista dosegla dogovora o sedežu centra, tako da številna vprašanja ostajajo nerešena in se bo treba o njih nadalje pogajati; poudarja, da je organ za razrešnico v sklepu o razrešnici za leto 2007 že izrazil zaskrbljenost zaradi ugotovitve Računskega sodišča, da je center porabil 500.000 EUR za različna obnovitvena dela v stavbah, ki jih je najel za službene prostore, in zaradi dejstva, da je bila odločitev o teh gradbenih delih tako kakor v letu 2006 sprejeta z neposrednim dogovorom med centrom in lastnikom, ne da bi bili natančno opredeljeni narava teh del, roki in plačilni pogoji; kljub temu pozdravlja dejstvo, da je bil marca 2009 sklenjen sporazum o osebnih identifikacijskih številkah, in podpira center pri prizadevanjih za iskanje dokončnih rešitev s švedsko vlado;
8. poziva medinstitucionalno delovno skupino za decentralizirane agencije, naj to vprašanje na splošno obravnava v svojih razpravah;
Človeški viri
9. poudarja, da še vedno obstajajo pomanjkljivosti pri načrtovanju postopkov zaposlovanja; je še posebej zaskrbljen zaradi dejstva, da je bilo konec leta 2008 od 130 odobrenih delovnih mest zapolnjeno samo 101;
10. je seznanjen s prizadevanji pri izvajanju potrjenega kadrovskega načrta s 130 delovnimi mesti v letu 2008; pozdravlja zaposlitev 54 dodatnih uslužbencev (začasni uslužbenci, pogodbeni uslužbenci in napoteni nacionalni strokovnjaki), kar pomeni 101 zasedeno mesto ob koncu leta 2008, kar bo zagotovilo operativnost centra in omogočilo uspešno opravljanje dodeljenih nalog; obžaluje dejstvo, da je bilo treba ponovno objaviti 16 postopkov zaposlovanja; podpira ukrepe centra za izboljšanje razmer; pozdravlja tudi revizijo notranje organiziranosti, ki jo je izvedel center;
Notranja revizija
11. obžaluje dejstvo, da center ni v celoti izpolnil svojih obveznosti in da organu, odgovornemu za razrešnico, ni poslal poročila svojega direktorja s povzetki notranjih revizij, ki jih je opravil notranji revizor, kot je predvideno v članu 72(5) okvirne finančne uredbe; kljub temu priznava, da je center posredoval nekaj informacij o šestih še neuresničenih priporočilih, ki jih je služba Komisije za notranjo revizijo ocenila kot zelo pomembna; ugotavlja, da to vpliva na kakovost upravljanja (znanstveno svetovanje, obveščanje o zdravstvenih zadevah in izboljšanje obstoječega postopka za ugotavljanje nujnih ocen tveganja ali groženj), na naknadne ukrepe v zvezi z nekaterimi standardi notranjih kontrol (na primer vzpostavitev finančnih krogov) in na izvajanje drugih standardov notranjih kontrol (na primer iskanje pomanjkljivosti in sestavo letnega poročila o dejavnostih);
oo o
12. sporoča, da so druge pripombe k sklepu o razrešnici, ki so horizontalne narave, zbrane v resoluciji z dne xx. aprila 2010
Sprejeta besedila, P7_TA PROV(2010)... o uspešnosti, finančnem upravljanju in nadzoru agencij.
23.2.2010
MNENJE Odbora za okolje, javno zdravje in varnost hrane
za Odbor za proračunski nadzor
o razrešnici glede izvrševanja proračuna Evropskega centra za preprečevanje in obvladovanje bolezni
( C7-0195/2009 - 2009/2124(DEC) )
Pripravljavka mnenja: Jutta Haug
POBUDE
Odbor za okolje, javno zdravje in varnost hrane poziva Odbor za proračunski nadzor, kot pristojni odbor, naj v svoj predlog resolucije vključi naslednje pobude:
1. izraža zadovoljstvo zaradi uspešnega petega leta delovanja Evropskega centra za preprečevanje in obvladovanje bolezni; ugotavlja, da se je proračun centra povečal iz 27 milijonov EUR v letu 2007 na 40,2 milijona EUR v letu 2008 in poudarja, da je izvrševanje proračuna, kar zadeva obveznosti, doseglo 97 %;
2. vendar obžaluje, da je stopnja uporabe sredstev za plačila nižja kot v preteklih letih in je dosegla 82 % oziroma 33,2 milijona EUR; nadalje ugotavlja, da je center prenesel znesek v višini 16,2 milijona EUR; s tem v zvezi opozarja na načelo enoletnosti, kot ga določa finančna uredba, ki se uporablja za vse organe Evropske skupnosti;
3. zato je seznanjen s prizadevanji centra za zaključitev postopkov v zvezi z javnimi naročili in pogodbami, ki so bili začeti leta 2008 in na začetku leta 2009, da bi se znižala stopnja prenosov;
4. je seznanjen s prizadevanji pri izvajanju potrjenega kadrovskega načrta s 130 delovnimi mesti v letu 2008; pozdravlja zaposlitev 54 dodatnih uslužbencev (začasni uslužbenci, pogodbeni uslužbenci in napoteni nacionalni strokovnjaki), kar pomeni 101 zasedeno mesto ob koncu leta 2008, kar bo zagotovilo operativnost centra in omogočilo uspešno opravljanje dodeljenih nalog; obžaluje dejstvo, da je bilo treba ponovno objaviti 16 postopkov zaposlovanja; podpira ukrepe centra za izboljšanje razmer; pozdravlja revizijo, ki jo je center izvedel glede svoje notranje organizacije;
5. meni, da ima Evropski center za preprečevanje in obvladovanje bolezni pomembno vlogo pri krepitvi in razvoju evropskega nadzora bolezni, za oceno in posredovanje obstoječih in nastajajočih groženj za zdravje ljudi zaradi nalezljivih bolezni; poudarja, da so številni pomembni dosežki pokazali, da je Evropski center za preprečevanje in obvladovanje bolezni v letu 2008 povečal svojo učinkovitost in uspešno rešil vprašanje okrepljenega odziva na nevarnost nalezljivih bolezni v Evropi;
6. posledično ugotavlja, da je center utrdil svoje funkcije na področju javnega zdravstva, okrepil zmogljivosti svojih programov za posamezne bolezni, dodatno razširil partnerstva in izboljšal svojo upravljavsko strukturo;
7. je seznanjen s težavami, s katerimi se je Evropski center za preprečevanje in obvladovanje bolezni soočil v letu 2008 zaradi pomanjkanja sporazuma med švedsko vlado in centrom glede njegovega sedeža; pozdravlja dejstvo, da je bil marca 2009 sklenjen sporazum o osebnih identifikacijskih številkah, in podpira center pri prizadevanjih za iskanje dokončnih rešitev s švedsko vlado; opozarja medinstitucionalno delovno skupino o decentraliziranih agencijah, naj to vprašanje na splošno rešuje na svojih razpravah;
8. na osnovi razpoložljivih podatkov meni, da je direktorici Evropskega centra za preprečevanje in obvladovanje bolezni mogoče podeliti razrešnico glede izvrševanja proračuna centra za proračunsko leto 2008.
IZID KONČNEGA GLASOVANJA V ODBORU
Datum sprejetja
23.2.2010
Izid končnega glasovanja
+:
–:
0:
40
0
1
Poslanci, navzoči pri končnem glasovanju
János Áder, Elena Oana Antonescu, Paolo Bartolozzi, Sandrine Bélier, Sergio Berlato, Milan Cabrnoch, Nessa Childers, Esther de Lange, Bas Eickhout, Edite Estrela, Elisabetta Gardini, Satu Hassi, Jolanta Emilia Hibner, Dan Jørgensen, Karin Kadenbach, Christa Klaß, Jo Leinen, Peter Liese, Kartika Tamara Liotard, Vladko Todorov Panajotov (Vladko Todorov Panayotov), Gilles Pargneaux, Antonija Prvanova (Antonyia Parvanova), Sirpa Pietikäinen, Mario Pirillo, Vittorio Prodi, Frédérique Ries, Oreste Rossi, Daciana Octavia Sârbu, Carl Schlyter, Horst Schnellhardt, Richard Seeber, Teodoros Skilakakis (Theodoros Skylakakis), Bogusław Sonik, Catherine Soullie, Salvatore Tatarella, Anja Weisgerber, Åsa Westlund, Sabine Wils, Marina Yannakoudakis
Namestniki, navzoči pri končnem glasovanju
Jutta Haug, Anna Záborská
IZID KONČNEGA GLASOVANJA V ODBORU
Datum sprejetja
23.3.2010
Izid končnega glasovanja
+:
–:
0:
23
1
1
Poslanci, navzoči pri končnem glasovanju
Jean-Pierre Audy, Jorgo Chatzimarkakis, Ryszard Czarnecki, Luigi de Magistris, Tamás Deutsch, Martin Ehrenhauser, Jens Geier, Ingeborg Gräßle, Martin Häusling, Ville Itälä, Iliana Ivanova, Monica Luisa Macovei, Christel Schaldemose, Theodoros Skilakakis (Theodoros Skylakakis), Bart Staes, Georgios Stavrakakis, Søren Bo Søndergaard
Namestniki, navzoči pri končnem glasovanju
Thijs Berman, Esther de Lange, Christofer Fjellner, Salvador Garriga Polledo, Edit Herczog, Ivailo Kalfin, Véronique Mathieu, Olle Schmidt, Derek Vaughan
