USTNO VPRAŠANJE Z RAZPRAVO O-0085/05/rev.2
v skladu s členom 108 Poslovnika
predložil
Martine Roure
in
Maria Berger
, v imenu skupine PSE ,
Kathalijne Buitenweg
, v imenu skupine Verts/ALE ,
Diana Wallis
in Baroness
Sarah Ludford
, v imenu skupine ALDE
za Komisijo
Zadeva: Uporaba kazenskih sankcij v primeru kršitev prava Skupnosti
S sodbo z dne 13. septembra 2005 (zadeva C-0176/03) je Sodišče Evropskih skupnosti razjasnilo odnose med politikami prvega in tretjega stebra in prednost prava Skupnosti pred pravom Unije (člen 47 PEU), saj je odločilo, da lahko zakonodajalci Skupnosti od držav članic zahtevajo, da sprejmejo kazenske sankcije, kadar so le-te nujno potrebne za zagotovitev popolne učinkovitosti predpisov Skupnosti. To naj bi še posebej veljalo v primerih, ko so omenjeni predpisi namenjeni zagotavljanju temeljnih pravic, kakršna je pravica do varnega okolja, o kateri je govora v primeru, obravnavanem na sodišču v Luksemburgu.
Ali Komisija meni, da bi kazenske sankcije:
naj bile predvidene zgolj za primere zakonodajnih postopkov, v katerih Evropskih parlament sodeluje v postopku soodločanja;
morale biti opredeljene predvsem za predpise Skupnosti, s katerimi se ščitijo temeljne pravice, na primer v okviru boja proti diskriminaciji in rasizmu, varstva podatkov, pravice do azila, politike priseljevanja itd. ?
Ali Komisija meni, da je treba glede na sodbo Sodišča ponovno preučiti okvirne sklepe, sprejete na podlagi člena 31 PEU (III. steber) v primerih, ko se s temi sklepi uvajajo dodatni ukrepi k predpisom, sprejetim na podlagi prava Skupnosti?
S kakšnimi ukrepi namerava Komisija preveriti dejanski vpliv kazenskih sankcij, ki so sprejete za zagotavljanje izvajanja prava Skupnosti, za evropske državljane in na splošni ravni Unije?
