Novi ukrepi za boj proti ptičji gripi
Javno zdravje
2005-12-01 - 16:05
reja perutnine
Evropski parlament se zavzema za ostrejše ukrepe za zajezitev ptičje gripe. Zahteva izboljšanje sistemov zgodnjega obveščanja in takojšnje obveščanje oblasti o morebitnih izbruhih., tudi če bi šlo za pojave nizko patogenega virusa, ki pa lahko mutira v višjo obliko. Parlament še poudarja nujnost proizvodnje cenovno sprejemljivega cepiva za perutnino in usklajenost vseh ustreznih služb v primeru izbruha epidemije med prebivalstvom.
Poslanci so v sredo obravnavali ter v četrtek v postopku posvetovanja sprejeli poročilo poslanca Neila PARISHA (EPP-ED, UK) o ukrepih, ki bi jih države EU morale izvajati, če bi ptičja gripa prizadela Evropo. Direktiva o ukrepih za nadzor aviarne influence, kot jo predlaga Komisija, predvideva obvezen inšpekcijski nadzor nad pojavi nizko patogene ptičje gripe, ki se lahko razvije v visoko patogeno obliko.
Parlamentarci predlagajo, da bi pristojni organi lahko v primeru krize na podlagi epidemioloških preiskav začasno prepovedali prevoze žive perutnine in jajc, dokler ne bi bilo ugotovljeno, da njihov transport ne pomeni širjenja bolezni. Poslanci menijo, da je treba pripraviti ustrezne načrte za ravnanje v primeru izbruha in zagotoviti učinkovito koordinacijo med zdravstvenimi in veterinarskimi službami.
Po mnenju parlamenta bi morali biti ukrepi "razumni", da bi ohranili zaupanje potrošnikov. V primeru pojavov nizko patogene ptičje gripe bi bilo treba okužene živali pobiti in uničiti trupla, prav tako bi bilo treba uničiti jajca. Veterinarske službe bi se lahko odločile, ali bi živali odstranjevali v klavnicah ob upoštevanju vseh ustreznih ukrepov pri transportu, ali bi jih pobili na samem mestu pojava bolezni.
Načrti bi morali tudi poostriti ukrepe za ravnanje v primeru izbruha krize v sosednjih državah, vključno s prepovedjo prevoza in uvoza živali iz tretjih držav, ter pomočjo v cepivu tistim, ki ne bi imele zadostnih zmogljivosti za boj proti epidemiji.
Za zajezitev epidemije pri ljudeh bi bilo treba pripraviti usklajene načrte za nujno ukrepanje. Predvsem bi bilo treba jasno opredeliti ukrepe, ki bi jih izvajali, če bi bilo potrjeno visoko tveganje izbruha bolezni. Načrti naj bi predvideli usklajeno delovanje držav članic, določitev prednostnih skupin prebivalstva za preventivna cepljenja, zadostne zaloge zdravil in cepiv ter zmogljivosti za njihovo proizvodnjo. Če bi prišlo do izbruha krize, bi morala Komisija ukrepati v 24 urah in imeti pristojnost za razglasitev karantene, dezinfekcije letališč, ki sprejemajo lete iz potencialno tveganih držav in omejitev potovanj.
Poslanci še predlagajo tesnejše sodelovanje z Evropskim centrom za preprečevanje in nadzor bolezni v Solni na Švedskem. Glavni namen agencije, ki je začela delovati maja 2005, je okrepitev evropskih ukrepov proti širjenju nalezljivim boleznim, kot so gripa, SARS in aids.
Zdaj je na potezi Svet EU, ki sicer namerava direktivo sprejeti do konca leta, še pred iztekom britanskega predsedovanja.
Več sredstev za veterinarsko ukrepanje
Evropski parlament je tudi sprejel predloge iz poročila, ki ga je pripravila poslanka Ilda FIGUEIREDO (GUE/NGL, PT) in predvideva enako stopnjo finančne pomoči za primere izbruhov visoko patogene ali nizko patogene aviarne influence. Razmerje med prispevkom Unije in držav članic naj bi bilo 50:50, saj lahko nizko patogeni virus mutira v visoko patogeno obliko, zato ga je treba izkoreniniti. Parlament še predlaga, da bi se stroški cepljenja popolnoma krili iz proračuna Unije.
20051128IPR02947
SL
1
PHOTO
20051130PHT03046.jpg
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
