9.11.2010 B7-0614/2010 PREDLOG RESOLUCIJE v skladu s členom 120 poslovnika
o ukinitvi instrumenta za predpristopno pomoč Turčiji
Franz Obermayr
,
Philip Claeys
PE450.435v01-00 B7‑0614/2010 Predlog resolucije Evropskega parlamenta o ukinitvi instrumenta za predpristopno pomoč Turčiji
Evropski parlament ,
– ob upoštevanju 4,84 milijarde EUR, ki jih Evropska unija v obdobju 2007–2013 plačuje Turčiji v okviru predpristopne pomoči,
– ob upoštevanju posebnega poročila Računskega sodišča št. 16/2009, ki vsebuje ugotovitve, da so izplačila predpristopne pomoči Turčiji potekala brez dovolj konkretno navedenih ciljev in kazalnikov uspešnosti,
– ob upoštevanju velikega povečanja negativnih posledic zaradi finančnih nepravilnosti v zvezi z instrumentom za predpristopno pomoč,
– ob upoštevanju člena 120 svojega poslovnika,
A. ker Turčija niti z geografskega in verskega niti kulturno-zgodovinskega vidika ni del Evrope,
B. ker so v Turčiji na področju človekovih pravic, svobode veroizpovedi in svobode govora, demokracije in pravne države vidne velike pomanjkljivosti, ki niso skladne z evropskim sistemom vrednot,
C. ker se odnos Turčije do vprašanj, kot so zasedba Severnega Cipra, priznanje genocida nad Armenci in obravnavanje kurdske, krščanske in drugih manjšin, skoraj ni izboljšal,
D. ker večina državljanov EU nasprotuje pristopu Turčije in ker se skoraj nihče v EU ne zaveda obstoja predpristopne pomoči,
1. poziva Komisijo, naj preuči uporabo sredstev, ki so se doslej stekla v Turčijo, in zanje uvede pogoje;
2. meni, bi morala EU v prihodnje ukiniti finančno podporo Turčiji v okviru instrumenta za predpristopno pomoč;
3. zlasti poudarja, da Evropska unija svojim državljanom dolguje kampanjo ozaveščanja javnosti, da se razkrije, koliko denarja EU – iz katerih razlogov in za kakšen namen – se je steklo v Turčijo, čeprav nikakor ne izpolnjuje pogojev za pristop.
