Program za zaposlovanje in socialno solidarnost PROGRESS
Socialna politika
2006-09-27 - 14:41
Z novim letom bo začel delovati evropski program za zaposlovanje in socialno solidarnost PROGRESS, ki naj bi potekal v obdobju 2007-2013 in nadomestil številne iztekajoče se programe za zaposlovanje in socialno kohezijo.
O predlogu so poslanci prvič glasovali septembra lani, v pogajanjih s Svetom in Komisijo pa so bila v vmesnem času sprejeta številna parlamentarna dopolnila, predlagana v prvem branju. Ker so institucije že dosegle soglasje o skupnem besedilu, je bil predlog na priporočilo poročevalke Karin JÖNS (PES, DE) iz odbora za zaposlovanje v drugem branju postopka soodločanja potrjen brez dodatnih sprememb in program se bo lahko začel izvajati s januarjem.
PROGRESS je razdeljen na pet področij:
- zaposlovanje,
- socialna varnost in vključevanje,
- delovni pogoji,
- protidiskriminacija in raznolikost,
- enakost spolov.
Parlament je v prvem branju predlagal zvišanje sredstev za izvajanje programa s 629 milijonov na 854 milijonov evrov, vendar Svet EU v skupnem stališču tega dopolnila ni sprejel, saj so se v vmesnem obdobju načrtovana sredstva, predvidena v prihodnji šestletni finančni perspektivi na nekaterih postavkah zmanjšala. V skladu s tristranskim sporazumom med Svetom EU, Evropskim parlamentom in Komisijo bo za PROGRESS tako v obdobju 2007-2013 predvidenih 743,25 milijona evrov .
Skupno stališče sicer upošteva parlamentarna dopolnila, da bi moral program nameniti več pozornosti pomoči invalidom ter odpravljanju neenakosti med spoloma ter daje večjo vlogo parlamentu in nevladnih organizacij pri odločanju dodelitvi sredstev.
20060922IPR10881 Poročilo: Karin Jöns - Program Skupnosti za zaposlovanje in socialno solidarnost – PROGRESS
-//EP//TEXT REPORT A6-2006-0300 0 NOT XML V0//SL
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
