16.3.2005
PREDLOG RESOLUCIJE
k vprašanju za ustni odgovor B6‑0171/2005
v skladu s členom 108(5) Poslovnika,
ki ga vlaga Karl-Heinz Florenz
v imenu Odbora za okolje, javno zdravje in varno hrano
o strategiji EU za konferenco v Punta del Este o obstojnih organskih onesnaževalcih
Resolucija Evropskega parlamenta o strategiji EU za konferenco v Punta del Este o obstojnih organskih onesnaževalcih
Evropski parlament ,
–
ob upoštevanju Stockholmske konvencije o obstojnih organskih onesnaževalcih z dne 22. maja 2001 in prihodnje prve konference podpisnic (COP-1), ki bo potekala od 2. do 6. maja 2005 v Punti del Este v Urugvaju,
–
ob upoštevanju vprašanja za ustni odgovor B6-0171/2005 , vloženega v imenu Odbora za okolje, javno zdravje in varno hrano v skladu s členom 108 Poslovnika EP, in ob upoštevanju izjav Sveta in Komisije,
–
ob upoštevanju člena 108(5) svojega Poslovnika,
A.
ker je Stockholmska konvencija stopila v veljavo 17. maja 2004,
B.
ker je Evropska skupnost 16. novembra 20041 Sklep 2004/.. /ES z dne 14. oktobra 2004 (še neobjavljeno), vložen 17. novembra 2004 ratificirala Stockholmsko konvencijo, ratificirala pa jo je tudi večina držav članic, vključno z novimi državami članicami,
C.
ker sta Evropski parlament in Svet sprejela zakonodajne instrumente za izvajanje Stockholmske konvencije2 Uredba (ES) št. 850/2004 z dne 29.4.2004 o obstojnih organskih onesnaževalcih, ki spreminja Direktivo 79/117/ES; Uredba (ES) št. 304/2003 z dne 28.1.2003 o izvozu in uvozu nevarnih kemikalij; Direktiva Sveta 96/59/ES z dne 16.9.1996 odstranjevanju polikloriranih bifenilov in polikloriranih terfenilov (PCB/PCT). in s tem pokazala svojo zavezanost za kar največjo možno odpravo obstojnih organskih onesnaževalcev,
D.
ker bo prva konferenca podpisnic pripravila podlago za prihodnje konference podpisnic (COP) in ker se bo na COP-1 razpravljalo in odločalo o številnih pomembnih temah,
E.
ker Konvencija ni statičen zakonodajni instrument, ampak zagotavlja mehanizem za dodajanje novih vsebin,
1.
poziva EU, da prevzame aktivno vlogo pri pogajanjih v okviru uspešnega sodelovanja med Komisijo, Svetom in Parlamentom;
2.
meni, da je konferenca dobra priložnost za postavitev ambicioznih ciljev za sprejetje predvidenih ukrepov, zlasti za odpravo proizvodnje, trženja in uporabe namerno proizvedenih obstojnih organskih onesnaževalcev;
3.
poziva Komisijo in države članice, da zagotovijo učinkovito izvajanje sklepov, sprejetih na COP-1, in nadaljnji razvoj Konvencije kot tudi skladnost teh sklepov z okoljskimi cilji Skupnosti ter cilji njene razvojne politike in zakonodaje;
4.
poziva Komisijo in še posebej države članice, da zagotovijo:
a)
da je razširitev posebne oprostitve na substance, naštete v Prilogi A, dovoljena le v izjemnih in ustrezno utemeljenih primerih;
b)
da države z območji malarije prejmejo pomoč za nadomestitev DDT z varno in učinkovito alternativo na podlagi natančnega časovnega razporeda in tako čimprej dokončno odpravijo uporabo DDT;
c)
da se dokončno oblikujejo smernice za pospeševanje 'najboljše okoljske prakse' in 'najboljših možnih tehnik', ki bodo zmanjšale in odstranile sproščanje dioksinov in furanov;
5.
poziva Komisijo in države članice, da zagotovijo pravično teritorialno zastopanost EU v Odboru za pregled POP, kot je bilo sklenjeno v Rotterdamski konvenciji;
6.
meni, da mora biti Globalni sklad za okolje še naprej najpomembnejši subjekt, zadolžen za upravljanje s finančnim mehanizmom, predvsem za podporo najmanj razvitim državam pri doseganju zastavljenih ciljev;
7.
meni, da je treba pri izvajanju določb Rotterdamske, Stockholmske in Baselske konvencije na ravni Skupnosti ter pri sodelovanju v razvoju strateškega pristopa k mednarodnemu upravljanju s kemikalijami („Strategic Approach to International Chemicals Management“ ali SAICM) v okviru OZN zagotoviti usklajenost in povezanost;
8.
poziva Komisijo in države članice, da oblikujejo ustrezne smernice za pripravo nacionalnih izvedbenih načrtov; poziva države, ki tega še niso storile, da kar najhitreje oblikujejo svoje nacionalne izvedbene načrte;
9.
meni, da morajo poslanci Evropskega parlamenta, ki so v delegaciji ES, prispevati pomemben delež in zato pričakuje, da bodo imeli vsaj na podlagi statusa opazovalca (z ali brez pravice do govora) dostop do usklajevalnih sestankov EU v Punti del Este;
10.
naroči svojemu predsedniku, da to resolucijo posreduje Komisiji, Svetu, vladam in parlamentom držav članic, sekretariatu Programa Združenih narodov za okolje, z zahtevo, da se razdeli vsem podpisnicam, ki niso članice EU.
