USTNO VPRAŠANJE H-0494/09
v času vprašanj, na delnem zasedanju januarja 2010
v skladu s členom 116 Poslovnika
predložil
Francesco De Angelis
za Komisijo
Zadeva: Prestrukturiranje podjetij in prihodnost evropskih delavcev
Vse večje število evropskih podjetij in industrijskih obratov v težavah je lahko izkoristilo podporo EU pri prekvalifikaciji in usposabljanju zaposlenih. Vendar nekateri gospodarski subjekti, potem ko so izkoristili ugodnosti Evropskega socialnega sklada, niso izpolnili sprejetih obveznosti. Tak primer je obrat podjetja Videocon v Anagniju, ki trenutno zaposluje približno 1400 ljudi, ki bodo v primeru, da indijski lastnik ne prevzame odgovornosti, 21. decembra napoteni na začasno čakanje na delo, v leto 2010 pa bi jim lahko bila pogodba o zaposlitvi odpovedana.
Kakšne nujne ukrepe namerava sprejeti Komisija za preprečitev zaprtja obrata v Anagniju in drugih obratov, ki so predmet prestrukturiranj, ki, čeprav so napovedana in finančno podprta s strani EU, ne dajejo oprijemljivih rezultatov glede okrevanja proizvodnje teh obratov?
