5.2.2008
PREDLOG RESOLUCIJE
v skladu s členom 113 poslovnika,
ki ga predlaga Salvador Garriga Polledo
o spodbujanju dvojnega državljanstva Skupnosti za evropske državljane
Predlog resolucije Evropskega parlamenta o spodbujanju dvojnega državljanstva Skupnosti za evropske državljane
Evropski parlament ,
–
ob upoštevanju člena 113 svojega poslovnika,
A.
ker nekatere države Evropske unije sprejemajo različne pobude na državni ravni zato, da svojim državljanom omogočijo pridobitev dvojnega državljanstva,
B.
ker bi te pobude nekaterim evropskim državljanom lahko omogočile, da imajo poleg državljanstva svoje matične države tudi državljanstvo države gostiteljice,
C.
ker je število evropskih državljanov, ki so zapustili svojo izvorno državo članico in se preselili v drugo državo članico, doseglo že nekaj milijonov,
D.
ker bi pridobitev državljanstva države gostiteljice zelo pripomoglo k boljšemu prilagajanju in vključevanju v novo skupnost in družbo državljanov, ki so se preselili v drugo državo, ter bi pripomoglo k preprečevanju nevarnosti za družbeno in čustveno izključitev,
1.
poziva Evropsko unijo, naj spodbuja sprejemanje določb na nacionalni ravni in na ravni Skupnosti zato, da bodo evropski državljani, ki jih družijo določene značilnosti, lahko pridobili dvojno državljanstvo Skupnosti;
2.
meni, da bo dvojno državljanstvo Skupnosti omogočilo državljanom, ki si ga želijo, boljše prilagajanje in pridobivanje večjih družbenih ugodnosti;
3.
priporoča sprejemanje radodarnih zakonodajnih rešitev, ki bi omogočile popolno vključitev državljanov, ki si želijo dvojno državljanstvo Skupnosti.
