Evropski teden mobilnosti tudi v Evropskem parlamentu
Promet
2010-09-16 - 18:28
Odpravimo se v službo s kolesom. ©BELGA_Justin Sullivan_Getty Images_AFP V Bruslju med 13. in 19. septembrom poteka Evropski teden mobilnosti. V skladu z letošnjim geslom "potuj pametneje - živi bolje" bo Evropski parlament skupaj z drugimi organizacijami sodeloval v bruseljskem dnevu brez avtomobila, ki se bo zgodil v nedeljo, 19. septembra.
To leto so prireditve v okviru tedna mobilnosti namenjene predvsem povezavi med transportom in zdravjem. Politične skupine Evropskega parlamenta tako danes ozaveščajo ljudi o tem, da kolesarjenje ni le okolju prijazno, ampak tudi zdravo, pred stavbo Parlamenta pa si je mogoče ogledati razstavo električnih koles.
"Ko sem bila županja Sintre, sem vedno podprla podobne pobude. Sama v službo hodim peš, kar je dobro tako za okolje kot tudi za moje zdravje," je ob tem dejala portugalska poslanka Edite Estrela (S&D) .
Parlament za manj izpustov
Evropski parlament sicer želi do leta 2020 v primerjavi z letom 2006 svoje izpuste zmanjšati za 30 odstotkov. Kot je pojasnil predsednik odbora Parlamenta za okolje Jo Leinen (S&D, DE) , je za doseganje podnebnih ciljev pomembna predvsem ustrezna prometna politika, saj ta ustvari petino svetovnih izpustov ogljikovega dioksida.
"Z električnimi vozili in elektriko iz obnovljivih virov lahko ugodno vplivamo na okolje in zmanjšamo tveganja za zdravje ljudi," je prepričan poslanec, medtem ko njegov kolega Michael Cramer (Zeleni/EFA, DE) opozarja, da mesta pri tem igrajo zelo pomembni vlogo. "Več kot 80 odstotkov Evropejcev živi v urbanih področjih, ki so odgovorna za 70 odstotkov izpustov v prometu," je poudaril.
20100910STO81936 Evropski teden mobilnosti Evropski teden mobilnosti na Facebooku Sistem ravnanja z okoljem EMAS
SL
1
PHOTO
20100913PHT82052.jpg
SL
2
LINK
http://mobilityweek.eu/
SL
3
LINK
http://www.facebook.com/pages/European-Mobility-Week/284925043974
SL
4
LINK
/parliament/expert/staticDisplay.do;jsessionid=28679F5CAB664B0B66E080476CDB64A0.node2?language=SL&id=41
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
