Mihail Gorbačov, Kofi Annan ... na podelitvi nagrad Energy Globe v Evropskem parlamentu
Energija
2008-05-26 - 11:00
Hans-Gert Pöttering in lanskoletni zmagovalec John Maina iz Kenije
V ponedeljek, 26. maja zvečer, bo plenarna dvorana Evropskega parlamenta v Bruslju gostila številne znane osebnosti iz sveta zabave in politike, ki se bodo udeležile slovesnosti ob podelitvi nagrad 9. Energy Globe Award (EGA) za leto 2007. Med podeljevalci nagrad za projekte v petih kategorijah - ogenj, voda, zemlja, zrak in mladost - bodo tudi predsedniki treh evropskih institucij: Hans-Gert Pöttering, Janez Janša in José Manuel Barroso.
Svečano podelitev nagrad bo ob 20. uri z nagovorom odprl predsednik Evropskega parlamenta Hans-Gert Pöttering, nato pa bo Mihailu Gorbačovu, zadnjemu predsedniku Sovjetske zveze, predsedujoči Svetu EU, predsednik Vlade Republike Slovenije Janez Janša, podelil posebno nagrado EGA za življenjsko delo.
Nagrade v petih kategorijah bodo predstavnikom projektov z vsega sveta podelili ameriška pevka Dionne Warwick, nekdanji generalni sekretar OZN Kofi Annan, indijski filmski igralec in producent Amir Khan, predsednik Evropske komisije José Manuel Barroso ter Leanne Liddle, vodja programov za nacionalne parke pri avstralskem ministrstvu za okolje. Prireditev bo povezovala nemška igralka in televizijska voditeljica Desiree Nosbusch, z glasbenimi točkami pa bodo nastopili Dionne Warwick, Alanis Morisette in Zucchero.
Energy Globe Award je mednarodna nagrada za dosežke na področju obnovljivih virov in učinkovite rabe energije, namenjena projektom, ki zmanjšujejo obremenjenost okolja in tako prispevajo k varovanju štirih življenjskih elementov in našega planeta.
Na razpisu je sodelovalo več sto projektov iz 109 držav, žirija pa za vsako od petih kategorij izbere tri nominacije. Nagrade se podeljujejo projektom v kategorijah:
ogenj (proizvodnja energije, izraba obnovljivih virov, energetska učinkovitost),
voda (zagotavljanje pitne vode, varovanje vodnih virov, čiščenje odpadnih voda),
zemlja (elektrarne, gradbeni materiali, trajnostno kmetijstvo),
zrak (zmanjšanje emisije toplogrednih plinov, učinkovito zgorevanje),
mladost (programi, projekti in dejavnosti za mlade, ki prispevajo k izboljšanju okoljske ozaveščenosti).
Nominirani projekti
Tudi letos so projekti zelo različni in polni zanimivih rešitev - od predelave talnih oblog, ki jih sicer samo v ZDA letno konča na smetiščih več kot 2 milijona ton (kategorija zemlja) prek sistema malih hidroelektrarn, črpalk za vodo na sončne celice in vetrnih turbin, ki olajšajo življenje v filipinskih vaseh (kategorija ogenj) do nestrupenega premaza za ladijske trupe, ki so ga razvili v Belgiji (kategorija voda).
20080523STO29733 Prenos v živo Energy Globe Europe by Satellite Energy Globe Award 2007
SL
1
PHOTO
20070412PHT05259.jpg
SL
2
LINK
//wps-europarl-internet/faces/live/live-video.jsp?language=sl
SL
3
LINK
http://www.energyglobe.com/en
SL
4
LINK
http://ec.europa.eu/avservices/ebs/schedule.cfm
SL
5
LINK
//news/public/focus_page/051-4914-101-04-15-909-20070329FCS04907-11-04-2007-2007/default_sl.htm
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
