Junijsko zasedanje Evropskega parlamenta v Bruslju
Institucije
2008-06-04 - 15:43
Evropski parlament je dvodnevno plenarno zasedanje začel z razpravo o skupni zunanji, varnostni in obrambni politiki Unije. Sledila bo predstavitev priprav na vrhunsko srečanje EU-ZDA. V četrtek bo Parlament pred glasovanji obravnaval še stališča o uniji za Sredozemlje in spremembe uredbe o higieni živil, sprejemal pa bo tudi resolucijo o razmerah v Gruziji in sklep o uporabi sredstev solidarnostnega sklada za odpravo posledic poplav v Sloveniji.
Sreda, 4. junij Skupna zunanja in varnostna politika: vloga EU v svetu ni sorazmerna z njenimi možnostmi in pričakovanjem evropske javnosti. Unija lahko vodi učinkovito ter verodostojno skupno zunanjo in varnostno politiko le z jasnimi skupnimi cilji, ustreznimi instrumenti, izražanjem enotnega stališča ter z demokratično legitimnostjo ob nadzoru Evropskega parlamenta (poročilo SARJUSZ-WOLSKI). Evropska varnostna in obrambna politika: visoki predstavnik Javier Solana bi moral v beli knjigi oceniti dosežen napredek in morebitne pomanjkljivosti pri izvajanju evropske varnostne strategije. Parlament bi moral še naprej pred začetkom vsake operacije EVOP (vključno z napotitvijo bojne skupine) sprejeti priporočilo ali resolucijo, in sicer ob tesnem posvetovanju z nacionalnimi parlamenti (poročilo KUHNE). Delovanje skupne parlamentarne skupščine AKP-EU: Skupna parlamentarna skupščina držav Afrike, Karibov in Pacifika (AKP) in EU ima vedno večjo politično vlogo, v prihodnje pa mora nadaljevati dialog z vseafriškim parlamentom in spodbujati regionalno povezovanje (poročilo HUTCHINSON). Četrtek, 5. junij Sprememba uredbe o higieni živil: Komisija predlaga, da mikro podjetjem v živilski industriji ne bi bilo treba vzpostaviti, sistema analize tveganj HACCP, . odbor za varnost hrane pa se zavzema za fleksibilnost pri izvajanju uredbe pod določenimi pogoji, ne pa za splošno izjemo (poročilo SCHNELLHARDT).
Mednarodni avtobusni prevozi potnikov: Prenovljena uredba o skupnih pravilih za dostop do trga avtobusnih prevozov bo združila dve sedaj veljavni uredbi in bi tako poenostavila sedanji zakonodajni okvir ter uskladila format dokumentov prevoznikov (poročilo GROSCH).
Spremembe dnevnega reda
Sreda, 4. junij
Obravnava poročil Marie-Hélène Aubert - Sistem Skupnosti za preprečevanje nezakonitega, neprijavljenega in nereguliranega ribolova ter Duarte Freitas - Zaščita občutljivih morskih ekosistemov je s četrtka dopoldne prestavljena na sredo zvečer.
20080603IPR30704
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
