Vprašanje za čas za vprašanja H-000225/2011
za Komisijo
Delno zasedanje: julij 2011
Člen 116 poslovnika
Nikolaos Chountis
(GUE/NGL) Zadeva: Konkurenčno pravo in javne dobrine
Družba Qatar Investment Authority (QIA) in grška vlada sta 23. septembra 2010 podpisali memorandum o soglasju, ki med drugim omogoča uporabo območja nekdanjega letališča Helenikon v komercialne in stanovanjske namene. Nekateri novinarski viri trdijo, da se namerava družba QIA iz naložbe umakniti zaradi ovir, ki jih postavlja evropsko konkurenčno pravo. Ali lahko Komisija – ne glede na to, da bi moralo to območje postati zeleno območje, saj je v Atenah vsakodnevno zabeležena prekomerna onesnaženost ozračja, in ne glede na politična razhajanja, ki bi se lahko pojavila, ker se je grška vlada odločila odstopiti javno dobrino v vrednosti 50 milijard evrov –, odgovori na naslednji vprašanji:
Ali so bile vložene pritožbe zaradi dejanskih kršitev konkurenčnega prava EU v postopku, ki ga izvaja družba QIA? Kateri so po mnenju Komisije zakoniti postopki, ki jih je treba v tem primeru spoštovati ?
