Parlament zavrnil predloge o razširitvi državljanstva EU
Evropsko državljanstvo
2006-01-17 - 17:16
Na torkovem glasovanju so poslanci z 276 glasovi za, 347 proti in 22 vzdržanimi glasovi zavrnili poročilo, ki ga je pripravil Giusto CATANIA (GUE/NGL, IT) iz odbora za državljanske svoboščine. Poslanec je med drugim predlagal, da bi imeli državljani tretjih držav, ki več kot 5 let zakonito bivajo na območju EU, volilno pravico na lokalnih in evropskih volitvah.
Prav ta predlog pa je bil med najbolj spornimi in so ga poslanci zavrnili, so pa pred tem podprli dopolnilo, s katerim bi pozivali članice, naj razmislijo o možnosti, da bi državljanom EU iz druge članice dali volilno pravico na parlamentarne volitve v državi bivanja.
Poročilo je bilo predvideno kot odgovor parlamenta na Četrto poročilo Komisije o državljanstvu Unije, pri čemer je odbor predlagal, da bi se države članice bolje uskladile glede pravil in postopkov za pridobivanje državljanstva, končni cilj pa naj bi bil sistem za dodeljevanje državljanstva glede na bivanje. Državljanstvo EU se sicer pridobi sočasno z državljanstvom posamezne članice, podeljevanje katerega pa je v polni pristojnosti držav članic.
Med zavrnjenimi predlogi je bila tudi zamisel o povezavi med državljanstvom EU in davčno obveznostjo za financiranje evropskega proračuna, vendar ne s povečanjem obremenitev. Poslanci so tudi zavrnili predlog o standardizaciji volilnih postopkov za volitve v Evropski parlament leta 2009.
20060113IPR04273 Poročilo: Giusto CATANIA - Četrto poročilo o državljanstvu Unije (1. maj 2001 - 30. april. 2004)
-//EP//TEXT REPORT A6-2005-0411 0 NOT XML V0//SL
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
