Vprašanje za čas za vprašanja H-0528/2010
za Komisijo
Delno zasedanje: november 2010
Člen 116 poslovnika
Nikolaos Chountis
(GUE/NGL) Zadeva: Mednarodni škandali, ki so jih povzročila nemška podjetja
Dejanja korupcije, ki so jih zagrešila nemška podjetja, da bi si izborila vstop na trge in si zagotovila javna naročila gradenj ter sklenitev pogodb, so zdaj prerasla v škandal svetovnih razsežnosti. Gre za afere, kot so Siemensovo financiranje in podkupovanje politikov, Deutsche Telekomovo podkupovanje v balkanskih državah ter podkupnine, ki so jih podjetja Daimler, Ferrostaal-Thyssen in MAN izplačevala v več deset evropskih državah. Kazenska preiskava se je v večini primerov začela na pobudo ameriških sodnih organov.
Ali Komisija lahko pojasni, zakaj v teh primerih korupcije niti ene preiskave niso sprožili evropski pravosodni organi? S kakšnimi mehanizmi razpolaga Komisija na tem področju? Ali so v teh primerih elementi, iz katerih bi lahko sklepali, da bi morale posredovati evropske službe, ob upoštevanju dejstva da je nekaj pogodb in del, pridobljenih s korupcijo, sofinanciranih s sredstvi Evropske unije?
