Slonokoščena obala: Izid volitev je treba spoštovati, pravi poslanec Preda
Zunanji odnosi
2011-01-11 - 17:40
Podporniki Alassana Ouattare yahtevajo odstop Gbage. ©BELGA/AFP PHOTO/ ISSOUF SANOGO Potem ko je konec novembra na predsedniških volitvah v Slonokoščeni obali po mnenju tamkajšnje volilne komisije, pa tudi mednarodnih opazovalcev zmagal Alassana Ouattara, so se razmere v tej afriški državi zaostrile. Laurent Gbago, dosedanji predsednik, namreč trdi, da je na volitvah zmagal on in ne želi zapustiti predsedniškega stolčka. Romunski poslanec Cristian Dan Preda (EPP), vodja volilnih opazovalcev Evropske unije v Slonokoščeni obali, poudarja, da je treba izid volitev spoštovati.
Evropski parlament je sicer v resoluciji iz 16. decembra že izrazil zaskrbljenost zaradi povečanja napetosti v državi, ki bi lahko pripeljale tudi do državljanske vojne. "Edini vir demokratične legitimnosti so splošne volitve," so bili prepričani poslanci, ki so kritizirali odločitev ustavnega sodišča Slonokoščene obale, da zmago prisodi Gbagu. Ta je tudi imenoval sodnike sodišča.
Medtem ko Ouattaro s podporo mednarodne skupnosti varujejo čete Združenih narodov, pa se je Gbago ob pomoči vojske zabarikadiral v predsedniško palačo. Poslanec Preda ob tem opozarja, da je od 28. novembra, ko so potekale predsedniške volitve, v spopadih med privrženci Ouattare in Gbaga življenje že izgubilo 200 ljudi.
Mednarodna skupnost poenotena
"Redko se zgodi, da bi bila mednarodna skupnosti skoraj soglasna pri kakšnem vprašanju. Še več, dejavnosti mednarodnih institucij se dopolnjujejo in vsebujejo tako ponudbe za pogajanja kot sankcije," je prizadevanja zato, da zmagovalec volitev Ouattara prevzame predsedniški položaj, razložil Preda.
Gbaga so k odhodu iz oblasti poskušali prepričati tudi ostali afriški državniki, po mnenju Prede pa prizadevanja skupnosti zahodnoafriških držav ECOWAS dajejo nekaj upanja, da bo krizo mogoče razrešiti s pogajanji. Položaj skrbno spremlja tudi Varnostni svet OZN, pravi Preda.
EU z ostrejšimi ukrepi
Evropska unija pa poleg pogajanj stavi tudi na osredotočene sankcije. Tako je zamrznila premoženje in preklicala vize Gbagu in njegovim najtesnejšim sodelavcem. Vse strani je treba še naprej pozivati k zmernosti, tisti, ki pa teh pozivov ne bodo upoštevali, pa morajo nositi posledice, je dejal Preda.
Parlament je ob tem v svoji resoluciji tudi poudaril, da je poštenost volitev potrdila tudi OZN, ter pozval Gbaga (ta je na volitvah prejel 45,9 odstotka glasov), naj preda oblast Alassanu Ouattari, ki je zmagal s 54,1 odstotkom glasov.
20110110STO11393 Poslanci podprli sankcije EU proti Gbagu Resolucija Parlamenta o razmerah v Slonokoščeni obali Posnetek razprave o Slonokoščeni obali v Parlamentu Poslanec Cristian Dan Preda
SL
1
PHOTO
20110110PHT11441.jpg
SL
2
LINK
/sl/pressroom/content/20101215IPR10428/html/C%C3%B4te-d'Ivoire-EP-backs-EU-sanctions-and-calls-on-Gbagbo-to-step-down
SL
4
LINK
/wps-europarl-internet/frd/vod/player;jsessionid=5A554543600A1D5AA7B2EED7AA372F0D?askedDiscussionNumber=14&date=20101215&language=sl
SL
5
LINK
/members/expert/committees/view.do?language=SL&id=96838
-//EP//TEXT TA P7-TA-2010-0492 0 NOT XML V0//SL
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
