7.12.2004
PREDLOG RESOLUCIJE
v skladu s členom 113 Poslovnika,
ki ga predlaga Cristiana Muscardini
o Evropski agenciji za upravljanje sodelovanja na zunanjih mejah
Predlog resolucije Evropskega parlamenta o Evropski agenciji za upravljanje sodelovanja na zunanjih mejah
Evropski parlament ,
–
ob upoštevanju zaključkov Evropskega sveta 4. in 5. novembra 2004,
–
ob upoštevanju člena 113 svojega Poslovnika,
A.
ker je Svet sklenil, da mora biti Agencija za zunanje meje ustanovljena 1. maja 2005,
B.
ker bo ta agencija odgovorna za usklajevanje sodelovanja med državami članicami pri nadzoru in opazovanju zunanjih meja,
C.
ker so meje nekaterih držav članic zelo dolge ter posledično te države doživljajo močan selitveni pritisk,
D.
ker bo boljše upravljanje nadzora na zunanjih mejah pomagalo pri boju proti terorizmu, nezakonitemu priseljevanju in trgovini z ljudmi,
E.
ker je nujno potrebno oblikovati skupine nacionalnih strokovnjakov za operacije mejnega nadzora, kar bi pomenilo prvi korak k skupnemu evropskemu sistemu mejnih straž,
F.
ker so bila finančna sredstva že namenjena za obdobje 2005 - 2006,
1.
meni, da mora biti agencija nujno ustanovljena ter poziva, naj bo njen upravni odbor sestavljen iz enega predstavnika iz vsake države članice, enega poslanca Evropskega parlamenta, kot izraz demokracije in zastopanja narodov, dva predstavnika Komisije, ob upoštevanju medvladne narave nadzorovanja meja;
2.
poziva k pripravi študije izvedljivosti vzpostavitve mednarodne evropske enote, ki bi sodelovala pri izvajanju nadzora zunanjih meja Evropske unije.
