A6-0246/2009
6.4.2009
***I
POROČILO
o predlogu Sklepa Evropskega parlamenta in Sveta o vzpostavitvi programa za podpiranje posebnih dejavnosti na področju finančnih storitev, računovodskega poročanja in revizije
(KOM(2009)0014 – C6‑0031/2009 – 2009/0001(COD))
Odbor za ekonomske in monetarne zadeve
Poročevalec:
Karsten Friedrich Hoppenstedt
Poročevalec za mnenje(*):
Giuseppe Gargani , Odbor za pravne zadeve
(*) Pridruženi odbor – člen 47 poslovnika
PE 420.115v02-00
Oznake postopkov
* Postopek posvetovanja
večina oddanih glasov
**I Postopek sodelovanja (prva obravnava)
večina oddanih glasov
**II Postopek sodelovanja (druga obravnava)
večina oddanih glasov za odobritev skupnega stališča
absolutna večina poslancev Parlamenta za zavrnitev ali spremembo skupnega stališča
*** Postopek privolitve
absolutna večina poslancev Parlamenta, razen v primerih, navedenih v členih 105, 107, 161 in 300 Pogodbe ES in členu 7 Pogodbe EU
***I Postopek soodločanja (prva obravnava)
večina oddanih glasov
***II Postopek soodločanja (druga obravnava)
večina oddanih glasov za odobritev skupnega stališča
absolutna večina poslancev Parlamenta za zavrnitev ali spremembo skupnega stališča
***III Postopek soodločanja (tretja obravnava)
večina oddanih glasov za odobritev skupnega besedila
(Vrsta postopka je odvisna od pravne podlage, ki jo predlaga Komisija.)
Spremembe zakonodajnega besedila
Pri spremembah, ki jih predlaga Parlament, je spremenjeno besedilo označeno s krepkim poševnim tiskom . Pri aktih o spremembi je besedilo, ki povzema obstoječo določbo, ki jo Parlament želi spremeniti, medtem ko je Komisija ni spremenila, označeno s krepkim tiskom . Morebitni izbrisi tovrstnega besedila so označeni z [...]. Besedilo, zapisano v navadnem poševnem tisku , označuje tehničnim službam namenjeni del zakonodajnega besedila s predlaganimi popravki, ki se upoštevajo pri pripravi končnega besedila (na primer, očitne napake ali izpustitve v zadevni jezikovni različici). O teh popravkih odločajo pristojne tehnične službe.
VSEBINA
OSNUTEK ZAKONODAJNE RESOLUCIJE EVROPSKEGA PARLAMENTA......................5
OBRAZLOŽITEV.....................................................................................................................18
MNENJE Odbora za pravne zadeve (*).....................................................................20
MNENJE Odbora za proračun .....................................................................................23
POSTOPEK..............................................................................................................................27
(*) Pridruženi odbor – člen 47 poslovnika
OSNUTEK ZAKONODAJNE RESOLUCIJE EVROPSKEGA PARLAMENTA
o predlogu Sklepa Evropskega parlamenta in Sveta o vzpostavitvi programa za podpiranje posebnih dejavnosti na področju finančnih storitev, računovodskega poročanja in revizije
( KOM(2009)0014 – C6‑0031/2009 – 2009/0001(COD) )
(Postopek soodločanja: prva obravnava)
Evropski parlament ,
– ob upoštevanju predloga Komisije Evropskemu parlamentu in Svetu ( KOM(2009)0014 ),
– ob upoštevanju člena 251(2) in člena 95 Pogodbe ES, na podlagi katerih je Komisija predstavila predlog Parlamentu ( C6‑0031/2009 ),
– ob upoštevanju člena 51 svojega poslovnika,
– ob upoštevanju poročila Odbora za ekonomske in monetarne zadeve ter mnenj Odbora za pravne zadeve in Odbora za proračun ( A6-0246/2009 ),
1. odobri predlog Komisije, kakor je bil spremenjen;
2. meni, da mora biti referenčni znesek, naveden v zakonodajnem predlogu, usklajen z zgornjo mejo razdelka 1a večletnega finančnega okvira za obdobje 2007–2013, in poudarja, da bo letni znesek določen v letnem proračunskem postopku v skladu s točko 37 medinstitucionalnega sporazuma med Evropskim parlamentom, Svetom in Komisijo o proračunski disciplini in dobrem finančnem poslovodenju
UL C 139, 14.6.2006, str. 1. z dne 17. maja 2006;
3. meni, da se v primeru, če evropski organi, sofinancirani s programom za podpiranje posebnih dejavnosti na področju finančnih storitev, računovodskega poročanja in revizije, postanejo agencije, uporablja točka 47 omenjenega medinstitucionalnega sporazuma;
4. poziva Komisijo, naj zadevo ponovno predloži Parlamentu, če namerava svoj predlog bistveno spremeniti ali ga nadomestiti z drugim besedilom;
5. naroči svojemu predsedniku, naj stališče Parlamenta posreduje Svetu in Komisiji.
Predlog spremembe
1
Predlog odločbe
Uvodna izjava 2
Besedilo, ki ga predlaga Komisija
Predlog spremembe
(2) V globalnem gospodarstvu je prav tako treba zbliževati standarde različnih jurisdikcij ali razvijati mednarodne standarde. Zato je pomembno, da se Skupnost vključi v postopek določanja mednarodnih standardov za finančne trge. Za zagotovitev, da se upoštevajo interesi Skupnosti ter da so splošni standardi visoko kakovostni in skladni z zakonodajo Skupnosti, je bistveno, da so v postopkih določanja mednarodnih standardov ustrezno zastopani interesi Skupnosti.
(2) V globalnem gospodarstvu je prav tako treba zbliževati standarde različnih jurisdikcij ali razvijati mednarodne standarde v okviru preglednega in demokratičnega postopka . Zato je pomembno, da se Skupnost vključi v postopek določanja mednarodnih standardov za finančne trge. Za zagotovitev, da se upoštevajo interesi Skupnosti ter da so splošni standardi visoko kakovostni in skladni z zakonodajo Skupnosti, je bistveno, da so v postopkih določanja mednarodnih standardov ustrezno zastopani interesi Skupnosti.
Obrazložitev
Evropski parlament se je večkrat izrekel o potrebi po izboljšanju upravljanja mednarodnih institucij, ki oblikujejo računovodske in finančne standarde.
Predlog spremembe
2
Predlog odločbe
Uvodna izjava 2 a (novo)
Besedilo, ki ga predlaga Komisija
Predlog spremembe
(2a) S finančno krizo se je pokazalo, da je treba izboljšati vodenje Uprave za mednarodne računovodske standarde v skladu s smernicami iz resolucije Evropskega parlamenta z dne 24. aprila 2008 o mednarodnih standardih računovodskega poročanja (IFRS) in vodenju Uprave za mednarodne računovodske standarde (IASB) 1 .
1. UL C ...
Predlog spremembe
3
Predlog odločbe
Uvodna izjava 5
Besedilo, ki ga predlaga Komisija
Predlog spremembe
(5) Prav tako je treba donacije za ukrepe dodeliti trem pravnim podpornim strukturam , katerih izključni cilj je zagotovitev upravne pomoči za Odbor evropskih zakonodajalcev za vrednostne papirje, ustanovljen na podlagi Sklepa Komisije 2001/527/ES, Odbor evropskih bančnih nadzornikov, ustanovljen na podlagi Sklepa Komisije 2004/5/ES, ter Odbor evropskih nadzornikov za zavarovanja in poklicne pokojnine, ustanovljen na podlagi Sklepa Komisije 2004/6/ES, za izvajanje projektov , ki med drugim zadevajo usposabljanje osebja nacionalnih nadzornih organov in upravljanje projektov informacijske tehnologije.
(5) Prav tako je treba donacije dodeliti trem pravnim podpornim strukturam za zagotovitev pomoči za Odbor evropskih zakonodajalcev za vrednostne papirje, ustanovljen na podlagi Sklepa Komisije 2001/527/ES, Odbor evropskih bančnih nadzornikov, ustanovljen na podlagi Sklepa Komisije 2004/5/ES, ter Odbor evropskih nadzornikov za zavarovanja in poklicne pokojnine, ustanovljen na podlagi Sklepa Komisije 2004/6/ES, za izpolnitev njihovih mandatov , ki med drugim zadevajo usposabljanje osebja nacionalnih nadzornih organov in upravljanje projektov informacijske tehnologije.
Predlog spremembe
4
Predlog odločbe
Uvodna izjava 7
Osnutek predloga Komisije
Predlog spremembe
(7) Sofinanciranje Skupnosti zagotavlja, da imajo ti organi na voljo jasno, stabilno, razpršeno, razumno in zadostno financiranje ter lahko neodvisno in učinkovito izpolnjujejo svoje naloge v javnem interesu.
(7) Sofinanciranje Skupnosti zagotavlja, da imajo ti organi na voljo jasno, stabilno, razpršeno, razumno in zadostno financiranje ter lahko neodvisno in učinkovito izpolnjujejo svoje naloge v javnem interesu. Komisija bi morala zagotoviti, da organi, ki izvajajo dejavnosti v tretjih državah, na primer Odbor za zaščito javnega interesa (PIOB) in Fundacija uprave za mednarodne računovodske standarde (IASCF), niso upravičeni do pomoči po programu Skupnosti, dokler večine njihovih sredstev ne sestavlja jo nevtralni finančni dogovori, tudi s tretjimi državami.
Predlog spremembe
5
Predlog odločbe
Uvodna izjava 7 a (novo)
Besedilo, ki ga predlaga Komisija
Predlog spremembe
(7a) Zagotoviti je treba dovolj sredstev kot prispevek Skupnosti k delovanju Lamfalussyjevih odborov tretje stopnje, določitvi mednarodnih računovodskih standardov in zlasti za fundacijo IASCF, vključno z upravo IASB in nje n im evropskim predstavnikom, Evropsko svetovalno skupino za računovodsko poročanje (EFRAG).
Predlog spremembe
6
Predlog odločbe
Uvodna izjava 7 b (novo)
Besedilo, ki ga predlaga Komisija
Predlog spremembe
(7b) Zagotavljanje sredstev Skupnosti za tretjestopenjske odbore ter za skupino EFRAG, fundacijo IASCF in odbor PIOB bi moralo biti zlasti v primeru fundacije IASCF odvisno od dejanske izpolnitve zahtev, ki jih je Skupnost določila v zvezi z upravljanjem.
Obrazložitev
Ker se danes priznava, da je treba izboljšati vodenje fundacije IASCF, in se o tem razpravlja skupaj z reformo strukture globalnega finančnega sistema, je treba vsa sredstva Skupnosti za IASCF podrediti dejanske izpolnitve zahtev Unije glede upravljanja.
Predlog spremembe
7
Predlog odločbe
Uvodna izjava 8
Besedilo, ki ga predlaga Komisija
Predlog spremembe
(8) Fundacija IASCF in skupina EFRAG poleg spreminjanja svojih vzorcev financiranja zdaj izvajata reforme upravljanja za zagotovitev, da njuna struktura in postopki omogočijo sposobnost neodvisnega in učinkovitega izpolnjevanja nalog v javnem interesu. Te reforme morajo začeti veljati, preden se začne izvajati sofinanciranje Skupnosti.
(8) Fundacija IASCF in skupina EFRAG poleg spreminjanja svojih vzorcev financiranja zdaj izvajata reforme upravljanja za zagotovitev, da njuna struktura in postopki omogočijo sposobnost neodvisnega, učinkovitega preglednega in demokratičnega izpolnjevanja nalog v javnem interesu. Pomen teh reform je poudarila skupina G20, de Larosièrova skupina in je poudarjen tudi v sporočilu Komisije za spomladanski Evropski svet z naslovom Spodbujanje okrevanja evropskega gospodarstva z dne 4. marca 2009. Reforme morajo začeti veljati, preden se začne izvajati sofinanciranje Skupnosti. V zvezi s fundacijo IASCF bi morale reforme med drugim izpolnjevati pričakovanja iz sklepov Sveta z dne 8. julija 2008 in resolucije Evropskega parlamenta z dne 24. aprila 2008, predvsem glede ustanovitve nadzornega odbora z ustreznimi pooblastili in v primerni sestavi, zagotavljanja večje preglednosti in legitimnosti postopkov določitve standardov in agende fundacije IASCF, večje učinkovitosti Svetovalnega sveta za standarde, formalizacije vloge ocen učinka kot dela predpisanega postopka uprave IASB ter ustanovitve stabilnega in neodvisnega načina financiranja.
Predlog spremembe
8
Predlog odločbe
Uvodna izjava 9 a (novo)
Osnutek predloga Komisije
Predlog spremembe
(9a) Tudi če so države članice po Osmi direktivi Sveta z dne 10. aprila 1984, ki temelji na členu 54(3) Pogodbe o dovoljenjih za osebe pooblaščene za izvajanje obvezne revizije računovodskih listin 1 , dolžne vzpostaviti neodvisne nadzorne organe na področju revizije, so se s finančno krizo pokazale pomanjkljivosti pri nadzoru revizijskih podjetij, zlasti pa pri skupnostnem sodelovanju med nadzornimi organi. Komisija bi morala najpozneje 1. julija 2010 predstaviti načrt za krepitev skupnostnega sodelovanja med nadzornimi organi revizijskih podjetij in za to krepitev predlaga podobne smernice kot za razvoj ali krepitev tretjestopenjskih odborov.
1. UL L 126, 12.05.1984, str. 20.
Predlog spremembe
9
Predlog odločbe
Uvodna izjava 11
Besedilo, ki ga predlaga Komisija
Predlog spremembe
(11) Ker je izbor novih upravičencev splošen ukrep v smislu člena 2 Sklepa Sveta 1999/468/ES z dne 28. junija 1999 o določitvi postopkov za uresničevanje Komisiji podeljenih izvedbenih pooblastil , je treba izbor izvajati na podlagi regulativnega postopka iz člena 5 tega sklepa .
(11) Ukrep, ki je potreben za izvajanje tega sklepa, je treba sprejeti v skladu s Sklepom Sveta 1999/468/ES z dne 28. junija 1999 o določitvi postopkov za uresničevanje Komisiji podeljenih izvedbenih pooblastil.
(11a) Komisijo je treba zlasti pooblastiti, da določa zneske in najvišji odstotek financiranja ter izbere nove upravičence do programa. Ker gre za splošne ukrepe, ki so namenjeni spreminjanju nebistvenih elementov tega sklepa, jih je treba sprejeti v skladu z regulativnim postopkom s pregledom, kot ga določa člen 5a sklepa 1999/468/ES.
Predlog spremembe
10
Predlog odločbe
Uvodna izjava 13 a (novo)
Besedilo, ki ga predlaga Komisija
Predlog spremembe
(13a) S finančno krizo se je pokazalo, da je treba spremeniti modele ureditve in nadzora finančnega sektorja Evropske unije. V svojem sporočilu z dne 29. oktobra 2008 z naslovom Od finančne krize do okrevanja gospodarstva: evropski okvir za ukrepanje je Komisija predvsem poročala, da je sestavila skupino strokovnjakov pod vodstvom Jacquesa de Larosièra, ki bo preučila delovanje finančnih institucij Skupnosti, da se zagotovijo usklajen nadzor, pravilno delovanje trgov in tesnejše sodelovanje Skupnosti pri nadzoru finančne stabilnosti ter v zvezi s sistemi zgodnjega opozarjanja in obvladovanja kriz, vključno z obvladovanjem čezmejnih in medsektorskih tveganj. Naloga skupine strokovnjakov je bila oceniti sodelovanje med Evropsko unijo in drugimi velikimi pravnimi sistemi in tako prispevati k finančni stabilnosti na svetovni ravni. Komisija naj bi Evropskemu parlamentu in Svetu čim prej, najpozneje pa 1. julija 2010, predložila konkretno izvedbo teh nalog in morebitne zakonodajne predloge, potrebne za zapolnitev vrzeli, ki so se pokazale v predpisih o sodelovanju pri nadzoru.
Predlog spremembe
11
Predlog odločbe
Člen 4
Besedilo, ki ga predlaga Komisija
Predlog spremembe
Upravičenci programa so navedeni v Prilogi.
Upravičenci programa so navedeni v Prilogi. Tisti upravičenci, ki izvajajo dejavnosti v tretjih državah, na primer fundacija IASCF in odbor PIOB, niso upravičeni do pomoči po programu, dokler večine njihovih sredstev ne sestavlja jo ustrezni nevtralni finančni dogovori, tudi s tretjimi državami.
Obrazložitev
Namen predloga za zmanjšanje odvisnosti teh organizacij od financiranja s strani industrije se lahko doseže na bolj učinkovit način, če se prisili države, ki niso članice EU, da se prilagodijo. Nesmiselno je imeti financiranje EU, če industrija še vedno prevladuje drugje.
Predlog spremembe
12
Predlog odločbe
Člen 5 – odstavek 2
Besedilo, ki ga predlaga Komisija
Predlog spremembe
2. Finančna sredstva Skupnosti , namenjena upravičencem iz oddelka A Priloge , se dodelijo le v obliki donacij za poslovanje za financiranje njihovih stroškov in izdatkov za poslovanje, vključno z delovanjem njihovih sekretariatov in plačami za zaposlene. V primeru obnovitve se donacije za poslovanje ne smejo samodejno znižati.
2. Finančna sredstva Skupnosti v obliki donacij za ukrepe se dodelijo upravičencem iz oddelkov A in B Priloge . Donacije za poslovanje se uporabljajo za financiranje stroškov upravičencev in izdatkov za poslovanje, vključno z delovanjem njihovih sekretariatov in plačami za zaposlene. V primeru obnovitve se donacije za poslovanje ne smejo samodejno znižati.
Predlog spremembe
13
Predlog odločbe
Člen 5 – odstavek 3 – uvodni del
Besedilo, ki ga predlaga Komisija
Predlog spremembe
3. Finančna sredstva Skupnosti , namenjena upravičencem iz oddelka B Priloge , se dodelijo le v obliki donacij za ukrepe . Donacije za ukrepe se dodelijo le za dejavnosti iz člena 6, pri čemer izpolnjujejo vse naslednje pogoje: (a)
3. Finančna sredstva Skupnosti v obliki donacij za ukrepe se dodelijo upravičencem iz oddelkov A in B Priloge . Donacije za ukrepe se dodelijo le za dejavnosti iz člena 6, pri čemer izpolnjujejo naslednje pogoje: (a)
Predlog spremembe
14
Predlog odločbe
Člen 5 – odstavek 3 – točka a
Besedilo, ki ga predlaga Komisija
Predlog spremembe
(a) ne vključujejo dejavnosti, ki so v pristojnosti Odbora evropskih zakonodajalcev za vrednostne papirje, Odbora evropskih bančnih nadzornikov in Odbora evropskih nadzornikov za zavarovanja in poklicne pokojnine;
(a) donacije za ukrepe zagotavljajo financiranje vseh dejavnosti, ki prispevajo k izpolnitvi pristojnosti Odbora evropskih zakonodajalcev za vrednostne papirje, Odbora evropskih bančnih nadzornikov in Odbora evropskih nadzornikov za zavarovanja in poklicne pokojnine, ter lahko zagotavljajo tudi financiranje dejavnosti, ki niso določene v členu 6 ;
Predlog spremembe
15
Predlog odločbe
Člen 5 – odstavek 3 – točka b
Besedilo, ki ga predlaga Komisija
Predlog spremembe
(b) naloge upravičencev iz oddelka B Priloge na področju upravne pomoči se natančno določijo v njihovih statutih. Naloge na področju upravne pomoči so edini namen upravičencev iz oddelka B Priloge ter vključujejo izvajanje dejavnosti iz člena 6 za Odbor evropskih zakonodajalcev za vrednostne papirje, Odbor evropskih bančnih nadzornikov ter Odbor evropskih nadzornikov za zavarovanja in poklicne pokojnine.
(b) naloge na področju upravne pomoči izvajajo upravičenci iz oddelkov A in B Priloge ter vključujejo izvajanje dejavnosti iz člena 6 za Odbor evropskih zakonodajalcev za vrednostne papirje, Odbor evropskih bančnih nadzornikov ter Odbor evropskih nadzornikov za zavarovanja in poklicne pokojnine.
Predlog spremembe
16
Predlog odločbe
Člen 5 – odstavek 4
Besedilo, ki ga predlaga Komisija
Predlog spremembe
4. Komisija določi zneske in najvišji odstotek financiranja. Takšne odločitve Komisije bodo dostopne javnosti.
4. Komisija določi zneske in najvišji odstotek financiranja. Takšne odločitve Komisije bodo dostopne javnosti. Ti ukrepi, ki so namenjeni spreminjanju nebistvenih elementov tega sklepa, se sprejmejo v skladu z regulativnim postopkom s pregledom iz člena 13(2).
Predlog spremembe
17
Predlog odločbe
Člen 9 – odstavek 1
Besedilo, ki ga predlaga Komisija
Predlog spremembe
1. Referenčni finančni znesek za izvajanje tega sklepa v obdobju 2010–2013 je 36,2 milijona EUR .
1. Referenčni finančni okvir za izvajanje tega sklepa v obdobju 2010 – 2012 je 60 milijonov EUR .
Predlog spremembe
18
Predlog odločbe
Člen 9 – odstavek 2 a (novo)
Besedilo, ki ga predlaga Komisija
Predlog spremembe
2a. Ko Komisija predloži proračunskemu organu prvi zahtevek za proračunska sredstva v zvezi z Fundacijo uprave za mednarodne računovodske standarde, priloži zahtevku poročilo o reformah upravljanja tega organa, ki ga Evropski parlament in Svet ocenita do 15. aprila leta, ko se zahtevek predloži. V središču poročila so struktura in procesi upravljanja, vključno s sestavo in pristojnostmi nadzornega odbora. Pozornost se nameni predvsem sposobnosti fundacije IASCF in uprave IASB, da pregledno in učinkovito izpolnjujeta svoje naloge, ki so v javnem interesu. V poročilu je podrobno razložen tudi napredek v zvezi z načrti za uvedbo mednarodnih standardov računovodskega poročanja v tretjih državah za njihove domače izdajatelje.
Predlog spremembe
19
Predlog odločbe
Člen 11 – odstavek 1
Besedilo, ki ga predlaga Komisija
Predlog spremembe
1. Komisija zagotovi, da za kateri koli ukrep, ki se financira na podlagi programa, upravičenec vsako leto predloži tehnično in finančno poročilo o napredku pri delu in po zaključku ukrepa predloži tudi končno poročilo. Komisija določi obliko in vsebino poročil.
1. Komisija zagotovi, da za kateri koli ukrep, ki se financira na podlagi programa, upravičenec vsako leto predloži tehnično in finančno poročilo o napredku pri delu in po zaključku ukrepa predloži tudi končno poročilo. Komisija določi obliko in vsebino poročil. Upravičenec predloži letno poročilo tudi Evropskemu parlamentu.
Obrazložitev
Parlament mora v vlogi proračunskega organa sodelovati pri nadzoru in ocenjevanju učinkovitosti financiranja upravičencev prek njihovih letnih poročil.
Predlog spremembe
20
Predlog odločbe
Člen 13 – odstavek 2 – pododstavek 1
Besedilo, ki ga predlaga Komisija
Predlog spremembe
2. Pri sklicevanju na ta odstavek velja regulativni postopek iz člena 5 Sklepa 1999/468/ES ob upoštevanju členov 7 in 8 tega sklepa.
2. Pri sklicevanju na ta odstavek velja regulativni postopek s pregledom iz člena 5a(1) do (4) ter člena 7 Sklepa 1999/468/ES ob upoštevanju določb iz člena 8 tega sklepa.
Predlog spremembe
21
Predlog odločbe
Člen 13 – odstavek 2 – pododstavek 2
Besedilo, ki ga predlaga Komisija
Predlog spremembe
Obdobje, določeno v členu 5(6) Sklepa 1999/468/ES, je tri mesece.
črtano
Predlog spremembe
22
Predlog odločbe
Člen 14 – odstavek 1 – uvodni del
Osnutek predloga Komisije
Predlog spremembe
1. Komisija najpozneje do 31. decembra 2014 predloži Evropskemu parlamentu in Svetu poročilo, ki med drugim temelji na letnih poročilih iz člena 11(1), o uresničevanju ciljev programa.
1. Komisija najpozneje 6 mesecev pred koncem programa predloži Evropskemu parlamentu in Svetu poročilo, ki med drugim temelji na letnih poročilih iz člena 11(1), o uresničevanju ciljev programa.
Predlog spremembe
23
Predlog odločbe
Člen 14 – odstavek 1 a (novo)
Osnutek predloga Komisije
Predlog spremembe
1a. Komisija najpozneje 1. julija 2010 predstavi načrt za krepitev skupnostnega sodelovanja med nadzornimi organi revizijskih podjetij, ki bo vključeval način ustanovitve in financiranja organa, podobnega tistim, ki se obravnavajo v zvezi s tretjestopenjskimi odbori.
Predlog spremembe
24
Predlog odločbe
Člen 14 – odstavek 2 a (novo)
Besedilo, ki ga predlaga Komisija
Predlog spremembe
2a. Komisija Evropskemu parlamentu, Svetu in Evropski centralni banki čim prej, najpozneje pa 1. julija 2010 predloži poročilo o nujnosti dodatnih sprememb nadzornega sistema, ob upoštevanju pristojnosti, določenih v Pogodbi, in poda ustrezne zakonodajne predloge.
OBRAZLOŽITEV
Poročevalec pozdravlja odločitev Komisije, da ugodi zahtevam Evropskega parlamenta in poda predlog za finančno podporo Skupnosti na področjih finančnih storitev, računovodskega poročanja in revizije, pa tudi za podporo dejavnosti nekaterih evropskih in mednarodnih ustanov. Takšno sofinanciranje odborov nadzornikov, IASCF, EFRAG in PIOB lahko v veliki meri prispeva k temu, da bodo ti svoje naloge opravljali neodvisno in učinkovito.
Poročevalec prav tako deli mnenje Komisije, da je treba preprečiti, da bi se morali odbori nadzornikov, IASCF, EFRAG in PIOB zanesti na nediferencirano in prostovoljno financiranje, ki ga zagotavljajo zainteresirane strani. V zvezi s tem mora biti mogoče odborom nadzornikov, IASCF, PIOB in EFRAG nuditi podporo na način, ki bi zagotovil zadostna finančna sredstva za izvedbo določenih strateških projektov in omogočil diferencirano in ustrezno financiranje navedenih organizacij. Zaradi tega je treba program oblikovati tako prožno, da bodo lahko vsaj odbori nadzornikov, IASCF, EFRAG in PIOB prejeli vse potrebne donacije za poslovanje in donacije za ukrepe.
V luči trenutne finančne krize je, kot kaže, neizogibno potrebna prednostna obravnava okrepitve konvergence nadzora ter sodelovanja na področju finančnih storitev in računovodskega poročanja ter revizije. Poročevalec se strinja s Svetom
Glej razlago k usklajenemu akcijskemu načrtu držav članic euroobmočja (14239/08), vrhunsko srečanje držav članic euroobmočja 12. oktobra 2008 v Bruslju in zaključke Evropskega sveta (14368/08) z dne 15. in 16. oktobra 2008 v Bruslju, odstavek 1 in naslednji. in Komisijo, da je treba na novo opredeliti regulativne in nadzorne sisteme finančnega sektorja EU, zlasti za velike čezmejne finančne institucije
Sporočilo Komisije „Od finančne krize do okrevanja gospodarstva: evropski okvir za ukrepanje“ (KOM(2008)706 konč.), Bruselj, 29. oktobra 2008, str. 4. .Predlogi za vzpostavitev kolegijev nadzornih odborov v okviru različnih direktiv nedvomno že pomenijo majhen korak v pravo smer.
Po drugi strani pa bi bilo po mnenju poročevalca neambiciozno, če bi Komisija zgolj spremenila sklep o ustanovitvi odborov nadzornih organov
http://ec.europa.eu/internal_market/finances/committees/index_en.htm , čeprav je Evropski parlament večkrat pozval, da je treba za te odbore zagotoviti tudi ustrezen zakonodajni okvir. Komisija bi lahko predložila potrebne zakonodajne predloge za oblikovanje ustreznih zakonodajnih regulativnih okvirov, ne da bi s tem vplivala na rezultate de Larosièreve skupine
Glej sporočilo Komisije z dne 11. novembra 2008 (IP/08/1679), ki je na voljo na
http://europa.eu/rapid/pressReleasesAction.do?reference=IP/08/1679&format=HTML&aged=0&language=EN&guiLanguage=e n. . Zato je poročevalec prepričan, da je smiselno za financiranje odborov sprva določiti rok treh let, dokler se na podlagi poročila skupine, ki ji predseduje Jacques de Larosière, ne sprejmejo pravi politični zaključki in se prenesejo v prakso.
Glede tega poročevalec priporoča, da Komisija Evropskemu parlamentu, Svetu in Evropski centralni banki najpozneje 1. julija 2010 predloži poročilo in potrebne zakonodajne predloge za nadaljnje spremembe reguliranja in nadzora evropskih finančnih trgov.
Poročevalec zaključuje z ugotovitvijo, da je treba pri določitvi referenčnega finančnega okvira upoštevati tudi dejstvo, da gre za triletno podporo vsaj šestim organom. V zvezi s tem poročevalec meni, da je treba povečati referenčni finančni okvir, tako da bodo imeli organi vsako leto na voljo vsaj 20 milijonov EUR, s čimer bodo lahko kar najbolje financirali posebne projekte s področja informacijske tehnologije in s tem povezano obnovo infrastrukture.
MNENJE Odbora za pravne zadeve (*)
Odbor za pravne zadeve
PREDSEDNIK
Ref.: D(2009)19017
(*) Pridruženi odbor – člen 47 poslovnika
Pervenche BERÈS
Predsednica
Odbor za ekonomske in monetarne zadeve
ASP 14G206
BRUSELJ
Zadeva: Program Skupnosti za podpiranje posebnih dejavnosti na področju finančnih storitev, računovodskega poročanja in revizije ( KOM(2009)0014 – C6-0031/2009 – 2009/0001(COD)
Spoštovana gospa Berès,
Odboru za pravne zadeve je bilo dovoljeno, da po postopku okrepljenega sodelovanja po členu 47 poslovnika izrazi svoje mnenje o zgoraj predlaganem programu Skupnosti. Odbor za pravne zadeve je zlasti pristojen za akte Skupnosti, ki vplivajo na pravni red držav članic, in sicer na področju prava družb, ki vključuje tudi specifična področja računovodstva in revizije.
Zaradi zelo zgoščenega urnika vašega odbora Odboru za pravne zadeve ne bo uspelo predložiti uradnega mnenja pred sprejetjem vašega poročila.
Vseeno pa se je Odbor za pravne zadeve odločil, da Vam predloži naslednje ugotovitve:
Odbor za pravne zadeve pozdravlja predlog sklepa Evropskega parlamenta in Sveta o vzpostavitvi programa Skupnosti za podpiranje posebnih dejavnosti na področju finančnih storitev, računovodskega poročanja in revizije.
Odbor za pravne zadeve pozdravlja tudi priporočilo poročevalca Odbora za ekonomske in monetarne zadeve, naj Komisija Evropskemu parlamentu, Svetu in Evropski centralni banki najpozneje 1. julija 2010 predloži poročilo in potrebne zakonodajne predloge za nadaljnje spremembe ureditve in nadzora evropskih finančnih trgov.
Poleg tega ima Odbor za pravne zadeve še druge pripombe, za katere upa, da jih bo Odbor za ekonomske in monetarne zadeve upošteval.
Odbor za pravne zadeve je v svojem poročilu o izvajanju Direktive 2006/43/ES o obveznih revizijah za letne in konsolidirane računovodske izkaze ( 2008/2247(INI) ) že navedel, da " obžaluje, da sistema javnega nadzora, ki ga zahteva direktiva, niso uvedle vse države članice ", in nadalje ugotovil, da " mora biti javni nadzor v skladu z direktivo organiziran tako, da ne pride do navzkrižja interesov ". Poudaril je tudi, da " je zelo pomembno, da se sodelovanje med organi javnega nadzora, ki ga zahteva direktiva, dejansko uresniči, saj tesno sodelovanje med nadzornimi organi pospešuje zbliževanje med državami članicami in lahko prepreči dodatna upravna bremena, ki izhajajo iz različnih nacionalnih postopkov in zahtev ".
V skladu s tem Odbor za pravne zadeve predlaga, da se dodata dve novi uvodni izjavi in nov odstavek k členu 14 predloga v zvezi z neodvisnimi nadzornimi organi na področju revizije, in poziva predsednico Odbora za ekonomske in monetarne zadeve, naj te predloge sprememb upošteva v skladu s členom 47 poslovnika.
Uvodna izjava 7
(7) Sofinanciranje Skupnosti zagotavlja, da imajo ti organi na voljo jasno, stabilno, razpršeno, razumno in zadostno financiranje ter lahko neodvisno in učinkovito izpolnjujejo svoje naloge v javnem interesu. Komisija bi morala zagotoviti, da tisti upravičenci, ki izvajajo dejavnosti v tretjih državah, na primer Odbor za zaščito javnega interesa (PIOB), razvijejo postopek, ki bo zagotavljal, da je večina njihovih sredstev sestavljena iz nevtralnih finančnih dogovorov, tudi s tretjimi državami.
Uvodna izjava 9 a (novo)
(9a) Tudi če so države članice po Osmi direktivi Sveta dolžne vzpostaviti neodvisne nadzorne organe na področju revizije, so se s finančno krizo pokazale pomanjkljivosti pri nadzoru revizijskih podjetij, zlasti pa pri evropskem sodelovanju med nadzornimi organi. Komisija bi morala najpozneje 1. julija 2010 predstaviti načrt za krepitev evropskega sodelovanja med nadzornimi organi revizijskih podjetij in za to krepitev predlaga podobne smernice kot za razvoj ali krepitev Lamfalussyjevih odborov.
Člen 14 – odstavek 1 a (novo)
(1a) Komisija najpozneje 1. julija 2010 predstavi načrt za krepitev evropskega sodelovanja med nadzornimi organi revizijskih podjetij, ki bo vključeval način ustanovitve in financiranja organa, podobnega tistim, ki se obravnavajo v zvezi z Lamfalussyjevimi odbori.
Ieke Van den Burg, ki jo je Odbor za pravne zadeve imenoval za poročevalko za zgoraj omenjeni predlog sklepa Evropskega parlamenta in Sveta o vzpostavitvi programa Skupnosti za podpiranje posebnih dejavnosti na področju finančnih storitev, računovodskega poročanja in revizije, je pripravljena ves čas sodelovati pri delu Odbora za ekonomske in monetarne zadeve na tem predlogu.
Iz tega sledi, da je Odbor za pravne zadeve po preučitvi vprašanja na svoji seji 30. marca 2009 soglasno
Prisotni so bili naslednji poslanci: Giuseppe Gargani (predsednik), Francesco Enrico Speroni (podpredsednik), Bert Doorn, Jean-Paul Gauzès, Neena Gill, Klaus-Heiner Lehne, Manuel Medina Ortega, Aloyzas Sakalas, Eva-Riitta Siitonen, Diana Wallis, Jaroslav Zvěřina, Tadeusz Zwiefka. sklenil, da vašemu odboru, kot pristojnemu odboru, predlaga, naj ob upoštevanju njegovih pripomb nadaljuje z obravnavo zgornjega predloga.
S spoštovanjem,
Giuseppe Gargani
11.3.2009
MNENJE Odbora za proračun
za Odbor za ekonomske in monetarne zadeve
predlog sklepa Evropskega parlamenta in Sveta o vzpostavitvi programa za podpiranje posebnih dejavnosti na področju finančnih storitev, računovodskega poročanja in revizije
( KOM(2009)0014 – C6‑0031/2009 – 2009/0001(COD) )
Pripravljavec mnenja:
Gary Titley
KRATKA OBRAZLOŽITEV
Predlog Komisije
Komisija predlaga vzpostavitev programa Skupnosti, ki bo zagotavljal neposredno financiranje iz proračuna Skupnosti za tri odbore nadzornih organov EU (Odbor evropskih zakonodajalcev za vrednostne papirje (CESR), Odbor evropskih bančnih nadzornikov (CEBS) in Odbor evropskih nadzornikov za zavarovanja in poklicne pokojnine (CEIOPS)) ter za ključne mednarodne in evropske organe, ki sodelujejo v postopku določanja standardov računovodskega poročanja in revizije. Ti organi so Fundacija Odbora za mednarodne računovodske standarde (IASCF), Evropska svetovalna skupina za računovodsko poročanje (EFRAG) in Odbor za zaščito javnega interesa (PIOB).
Po mnenju Komisije bo neprekinjeno, razpršeno, razumno in zadostno financiranje teh organov omogočilo, da bodo neodvisno in učinkovito izpolnjevali svoje naloge. Okrepljena konvergenca in sodelovanje pri nadzoru bosta prispevala k stabilnosti finančnih trgov. Hkrati visoka kakovost mednarodno usklajenih pravil računovodskega poročanja in revizije ter enaki pogoji delovanja za evropska podjetja na svetovnih trgih so ključnega pomena za vzpostavitev ugodnega poslovnega okolja. Evropski prispevek k razpravi o mednarodnem računovodstvu je treba povečati s krepitvijo virov in vloge EFRAG.
Prispevek bi znašal 36,2 milijona EUR in bi pokrival obdobje od 1. januarja 2010 do 31. decembra 2013. Predlog vključuje sofinanciranje, ki ga zagotavljajo upravičenci z lastnimi sredstvi ali sredstvi tretjih strani (kot so članske organizacije ali zainteresirane strani).
Predlog bo pomenil ponovno programiranje ustreznega razdelka v finančni perspektivi (tj. razdelka 1a) brez finančnih posledic za prihodke.
Stališče pripravljavca mnenja
1. V sedanjih gospodarskih razmerah pozdravljamo predlog Komisije, zlasti z opozarjanjem na mnenje Evropskega parlamenta s septembra 2008, v katerem poziva, da "je treba zagotoviti zadostna finančna sredstva za določanje mednarodnih računovodskih standardov".
2. Meni, da je referenčni znesek, naveden v zakonodajnem predlogu, usklajen z zgornjo mejo razdelka 1a sedanjega večletnega finančnega okvira za obdobje 2007–2013, vendar ugotavlja, da bi to zmanjšalo razpoložljivo rezervo, kar bi lahko imelo posledice za financiranje prihodnjih projektov v tem razdelku. Zato pripravljavec mnenja pozdravlja znesek, ki ga predlaga Komisija, vendar ne priporoča povečanja, razen če bi se jasno dokazala potreba po njem.
3. Komisija mora pojasniti, ali bodo organi iz njenega predloga postali navidezne agencije EU zaradi prejemanja sredstev Skupnosti. V tem primeru opozarja Komisijo in Svet na potrebo po upoštevanju člena 47 medinstitucionalnega sporazuma z dne 17. maja 2006, ker so finančna sredstva za ustanavljanje novih agencij zaradi trenutnih rezerv v vsakem razdelku zelo omejena.
PREDLOGI SPREMEMB
Odbor za proračun poziva Odbor za ekonomske in monetarne zadeve kot pristojni odbor, da v svoje poročilo vključi naslednje predloge sprememb:
Predlog spremembe
1
Osnutek zakonodajne resolucije
Odstavek 1 a (novo)
Osnutek zakonodajne resolucije
Predlog spremembe
1a. meni, da mora biti referenčni znesek, naveden v zakonodajnem predlogu, usklajen z zgornjo mejo razdelka 1a večletnega finančnega okvira za obdobje 2007–2013, in poudarja, da bo letni znesek določen v letnem proračunskem postopku v skladu z določbami točke 37 medinstitucionalnega sporazuma z dne 17. maja 2006;
Predlog spremembe
2
Osnutek zakonodajne resolucije
Odstavek 1 b (novo)
Osnutek zakonodajne resolucije
Predlog spremembe
1b. meni, da se v primeru, če evropski organi, sofinancirani s "Programom za podpiranje posebnih dejavnosti na področju finančnih storitev, računovodskega poročanja in revizije", postanejo agencije, uporablja točka 47 omenjenega medinstitucionalnega sporazuma;
Predlog spremembe
3
Predlog sklepa
Člen 14 – odstavek 1 – uvodni del
Osnutek predloga Komisije
Predlog spremembe
1. Komisija najpozneje do 31. decembra 2014 predloži Evropskemu parlamentu in Svetu poročilo, ki med drugim temelji na letnih poročilih iz člena 11(1), o uresničevanju ciljev programa.
1. Komisija najpozneje 6 mesecev pred koncem programa predloži Evropskemu parlamentu in Svetu poročilo, ki med drugim temelji na letnih poročilih iz člena 11(1), o uresničevanju ciljev programa.
POSTOPEK
Naslov
Program podpore Skupnosti za posebne dejavnosti na področju finančnih storitev, računovodskega poročanja in revizije
Referenčni dokumenti
KOM(2009)0014 – C6-0031/2009 – 2009/0001(COD)
Pristojni odbor
ECON
Mnenje pripravil
Datum razglasitve na zasedanju
BUDG
3.2.2009
Pripravljavec/-ka mnenja
Datum imenovanja
Gary Titley
4.2.2009
Obravnava v odboru
23.2.2009
11.3.2009
Datum sprejetja
11.3.2009
Izid končnega glasovanja
+:
–:
0:
25
0
0
Poslanci, navzoči pri končnem glasovanju
Richard James Ashworth, Reimer Böge, Brigitte Douay, Göran Färm, Szabolcs Fazakas, Vicente Miguel Garcés Ramón, Ingeborg Gräßle, Catherine Guy-Quint, Jutta Haug, Anne E. Jensen, Vladimír Maňka, Mario Mauro, Jan Mulder, Gérard Onesta, Margaritis Schinas, Nina Škottová, Theodor Dumitru Stolojan, László Surján, Gary Titley, Helga Trüpel, Kyösti Virrankoski, Ralf Walter
Namestniki, navzoči pri končnem glasovanju
Călin Cătălin Chiriţă, Marusya Ivanova Lyubcheva, Peter Šťastný
POSTOPEK
Naslov
Program podpore Skupnosti za posebne dejavnosti na področju finančnih storitev, računovodskega poročanja in revizije
Referenčni dokumenti
KOM(2009)0014 – C6-0031/2009 – 2009/0001(COD)
Datum predložitve EP
23.1.2009
Pristojni odbor
Datum razglasitve na zasedanju
ECON
3.2.2009
Odbori, zaprošeni za mnenje
Datum razglasitve na zasedanju
BUDG
3.2.2009
JURI
3.2.2009
Pripravljavec/-ka mnenja
Datum imenovanja
Karsten Friedrich Hoppenstedt
15.1.2009
Obravnava v odboru
2.3.2009
23.3.2009
Datum sprejetja
31.3.2009
Izid končnega glasovanja
+:
–:
0:
27
0
0
Poslanci, navzoči pri končnem glasovanju
Paolo Bartolozzi, Zsolt László Becsey, Pervenche Berès, Sebastian Valentin Bodu, Sharon Bowles, Udo Bullmann, David Casa, Jonathan Evans, Elisa Ferreira, Ingo Friedrich, Jean-Paul Gauzès, Benoît Hamon, Karsten Friedrich Hoppenstedt, Sophia in ‘t Veld, Wolf Klinz, Kurt Joachim Lauk, Astrid Lulling, Gay Mitchell, Sirpa Pietikäinen, John Purvis, Dariusz Rosati, Olle Schmidt, Margarita Starkevičiūtė, Ieke van den Burg
Namestniki, navzoči pri končnem glasovanju
Harald Ettl, Gianni Pittella, Eva-Riitta Siitonen
