16.3.2012 B7-0186/2012 PREDLOG RESOLUCIJE v skladu s členom 120 Poslovnika
o vplivu fotonapetostnih elektrarn na pašnike
Sergio Paolo Francesco Silvestris
PE486.728v01-00 B7‑0186/2012 Predlog resolucije Evropskega parlamenta o vplivu fotonapetostnih elektrarn na pašnike
Evropski parlament ,
– ob upoštevanju člena 120 Poslovnika,
A. ker je povečanje rabe energije iz obnovljivih virov med prednostnimi nalogami držav članic;
B. ker se je Unija v skladu z novo skupno kmetijsko politiko za obdobje 2013–2020 zavezala tudi, da bo varovala kmetijska zemljišča, med drugim s pristopom „ozelenitve“ (greening);
C. ker so ovce in koze v kraju Villa Convento na območju Salenta po paši v bližini fotonapetostnih elektrarn poginile; ker je odbor proti fotonapetostni in vetrni energiji na zelenih površinah sprožil alarm na nacionalni ravni, zaradi česar so zadevi posvetili pozornost tudi vlada, deželna okoljska agencija Arpa in deželni organi v Apuliji; ker okoljevarstveniki sumijo, da se na poljih s fotonapetostnimi paneli uporabljajo herbicidi, veter pa je raznesel njihove delce na sosednja polja, kjer so zastrupili živino;
1. poziva Komisijo, naj opravi temeljito strokovno preiskavo primera poginulih ovac, ki so se pasle v bližini fotonapetostnih panelov, s katero se bo zadeva razjasnila;
2. poziva Komisijo, naj opravi pregled zakonodaje o nameščanju fotonapetostnih elektrarn, zlasti glede njihove lokacije, če se med obema zadevama dokaže povezava.
