Predsednik parlamenta obsodil teroristične napade
Institucije
2007-07-09 - 19:08
Predsednik Evropskega parlamenta Hans-Gert Pöttering je na začetku julijskega plenarnega zasedanja v Strasbourgu prebral izjavo, s katero obsoja nedavne teroristične napade in poskuse napadov, ki so neposredna grožnja človekovim pravicam in demokraciji. Poslanci bodo sicer na zadnjem zasedanju pred počitnicami največ pozornosti namenili predstavitvi portugalskega predsedovanja Evropski uniji, sprejemu direktive o poštnih storitvah, zakonodaji o aditivih ter gospodarskim razmeram v evroobmočju.
Predsednik PÖTTERING je spomnil, da minevajo že več kot tri leta od terorističnih napadov v Madridu, ki so zahtevali 192 življenj, ter skoraj točno dve leti od napadov v Londonu, kjer je umrlo 56 ljudi. Nedavni poskusi napadov v Londonu in Glasgowu ter napad v Jemnu, v katerem je umrlo sedem španskih turistov, kažejo, da gre za nova teroristična dejanja Al Kaide, kar je grožnja vsem:
"Terorizem predstavlja neposreden napad na svobodo, človekove pravice in demokracijo. Terorizem je poskus s slepim nasiljem uničiti naše vrednote, vrednote, ki nas povezujejo v Evropski uniji in v državah članicah. Terorizem je, vedno bo in je vedno bil zločin, proti kateremu se moramo borit z odločnostjo in solidarnostjo. Evropa se mora skupaj z mednarodno skupnostjo boriti proti vsem oblikam terorizma. (...) Sprejeti moramo ustrezne ukrepe proti terorizmu in ob tem upoštevati načela pravne države. Boj proti terorizmu je možen le ob spoštovanju vrednot, ki jih zagovarjamo. Evropski parlament izraža solidarnost in podporo vsem žrtvam terorizma in njihovim svojcem, tako tistim, ki so izgubili življenje kot tistim, ki zaradi njega trpijo telesne in duševne brazgotine. Naj zaključim z besedami britanskega premiera Gordona Browna: 'Ne bomo se uklonili, ne bomo se pustili prestrašiti.'"
Najpomembnejše teme zasedanja:
Ponedeljek, 9. julij
Parlament bo zasedanje začel z obravnavo predlogov štirih uredb o skupnem postopku odobritve za aditive za živila, živilske encime in arome. Eno od poročil, o uredbi za arome, je pripravila slovenska poslanka Mojca DRČAR MURKO (ALDE,SI) .
Zvečer bodo sledile razprave o evropskem programu za javno zdravje , o notranjem trgu za plin in električno energijo in o prepovedi prodaje merilnih naprav, ki vsebujejo živo srebro. Komisija pa bo poslancem predstavila trenutni razvoj dogodkov o sporazumu EU-ZDA o seznamu imen letalskih potnikov.
Torek, 10. julij
Dopoldne bo osrednja točka dnevnega reda direktiva o poštnih storitvah , sledila bo razprava o prihodnji pomorski politiki Unije . Po obsežnih opoldanskih glasovanjih in popoldanskem terminu za vprašanja Komisiji pa se bodo poslanci zvečer posvetili prometu: varnosti cestne infrastrukture, izvajanju prvega železniškega paketa in pravilom za opravljanje zračnih prevozov v Uniji .
Sreda, 11. julij
Portugalski predsednik vlade José Sócrates bo evropskim poslancem dopoldne predstavil prednostne naloge portugalskega predsedovanja Svetu EU . Sledila bo razprava o sklicu medvladne konference in mnenju Evropskega parlamenta glede predvidenih reform evropskih pogodb.
Popoldne bo posvečeno razpravam o delu Evropske centralne banke ter gospodarskih razmerah v evroobmočju. Sodelovala bosta tudi Jean-Calude Trichet , predsednik ECB in Jean-Claude Juncker , luksemburški premier in vodja evroskupine - neformalne povezave držav članic EU, ki uporabljajo skupno valuto evro.
Predstavniki Sveta EU in Komisije bodo nato predstavili stališča Unije do razmer v Palestini, Pakistanu in na Kosovu , sledila pa bo razprava o napredku Makedonije v približevanju EU.
Četrtek, 12. julij
Po dopoldanski razpravi o pogajalskem mandatu za nadgraditev sporazuma med EU in Ukrajino ter obravnavi poročila o učinkovitosti kohezijske politike bo parlament glasoval o številnih resolucijah. popoldne pa se bo zasedanje zaključilo z razpravami o stanju človekovih pravic po svetu.
Spremembe dnevnega reda:
Torek (10. julij)
O poročilu: Helmuth Markov ( A6-0221/2007 ) - Predlog Direktive Evropskega parlamenta in Sveta o izboljšanju varnosti cestne infrastrukture parlament ne bo razpravljal in glasoval. Predlog direktive je vrnjen v obravnavo odboru za promet.
20070706IPR08886
-//EP//TEXT REPORT A6-2007-0221 0 NOT XML V0//SL
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
