Nagrada Evropskega parlamenta za novinarstvo tudi blogerju
Kultura
2010-10-14 - 16:24
Bloger James Clive Matthews piše pod vzdevkom Nosemonkey. Bruselj vse prevečkrat grešni kozel Kolikšen delež zakonov v Evropi sprejme EU? Evropski parlament je v sredo, 13. oktobra, podelil novinarske nagrade za najboljše prispevke o Evropski uniji. Witold Szabłowski, novinar poljskega dnevnika Gazeta Wyborcza, je dobil nagrado za članek o nezakonitem priseljevanju, Madžar Zsolt Németh za televizijsko oddajo o EU za mlade, Kajsa Norell in Nuri Kino pa za radijski prispevek o finančni pomoči EU Turčiji za švedski radio Ekot. Pogovarjali smo se z Jamesom Clivom Matthewsom, ki ureja blog EUtopia, kjer je objavil nagrajeni prispevek.
Matthews je pod svojim spletnim imenom "nosemonkey" pisal o tem, za kakšen delež zakonov je v Evropi odgovorna EU. Žirijo je prepričal predvsem njegov humor, všeč pa jim je bilo tudi, da je v raziskavo vložil veliko časa in energije.
Zakaj "nosemonkey"?
Čisto brez razloga. Gre za spomin na tiste čase, ko si na spletu absolutno moral imeti neumen vzdevek.
Kaj te je napeljalo, da si napisal nagrajeni blog?
Glavni vzrok je bila izjava evropskega poslanca na oddaji o aktualnih temah na britanski televiziji, da 84 odstotkov zakonodaje prihaja iz EU. Ko sem se naslednje jutro zbudil, sem si rekel: "To je neumnost, 84 odstotkov, to je smešno. Če je to res, zakaj sploh imamo nacionalne vlade?"
Britanski minister za evropske zadeve je pojasnil, da je delež zakonov, ki prihajajo iz EU, 9.1 odstotka, kar je tudi uradni odgovor v Veliki Britaniji. To pa zgleda malce premalo. Kako je torej s tem?
Vzelo mi je uro in pol, da sem zbral izjave o tej temi. Sicer nisem pripadnik nobene stranke, nisem evrofil ali evroskeptik v britanskem pomenu besede.
Torej, kakšna je prava številka?
Za to boste pa morali prebrati moj blog! (povezava na voljo spodaj, op.p.).
Zakaj sploh pisati o Evropi?
Blogati sem začel leta 2003, ko se je začelo zapletati okoli Iraka. To so bile takrat glavne novice. Morda bo zvenelo grobo, ampak naveličal sem se razmišljati o napadih na države, razmišljati sem začel o tem, kaj se še drugega dogaja po svetu. Verjetno sem izbral napačno temo, a je vsaj zapletena in zame predstavlja intelektualni izziv.
EU je tako zapletena, da je mogoče vedno odkrivati nove stvari. Po sedmih letih je še vedno ne razumem in nisem prepričan, da jo bo kdorkoli kadarkoli v celoti razumel. Še nikoli nisem imel opravka s takšno stvarjo. Če razumeš EU, lahko razumeš karkoli in če lahko EU narediš zanimivo, potem lahko narediš zanimivo karkoli.
Kaj bi morale EU in nacionalne vlade narediti, da bi pri državljanih vzbudile zanimanje za EU?
Vlade bi morale delati več, ampak nočejo. Teoretiki zarot bi rekli, da izgubljajo moč in vpliv. EU je postala grešni kozel.
Če bodo vlade poskusile komunicirati EU, bodo obtožene propagande. Vladam je všeč, da ljudje ne vedo, kaj se dogaja. Lahko si pripišejo zasluge, ko EU naredi kaj dobrega, če pa gre kaj narobe, pa je kriv Bruselj. To se ne dogaja samo v Veliki Britaniji, ampak povsod. Je patetično, ampak razumljivo.
20101008STO86185 Nosemonkey's Utopia - blog Jamesa Cliva Matthewsa Nosemonkey na Twitterju Nagrade Evropskega parlamenta za novinarstvo 2010 Fotogalerija s podelitve nagrad
SL
1
PHOTO
20101013PHT86710.jpg
SL
2
LINK
http://www.jcm.org.uk/blog/
SL
3
LINK
http://twitter.com/nosemonkey
SL
4
LINK
/sl/pressroom/content/20101011IPR86428
SL
5
LINK
http://www.flickr.com/photos/european_parliament/sets/72157625154685470/show/
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
