13.5.2008
PREDLOG RESOLUCIJE
v skladu s členom 113 Poslovnika,
ki ga predlaga Jana Bobošíková
o vplivu uporabe biogoriv namesto goriv na zvišanje cen živil v državah v razvoju
Predlog resolucije Evropskega parlamenta o vplivu uporabe biogoriv namesto goriv na zvišanje cen živil v državah v razvoju
Evropski parlament ,
–
ob upoštevanju celostnega svežnja na področjih energije in podnebnih sprememb za zmanjšanje emisij 21. stoletja, ki ga je 10. januarja 2007 predlagala Komisija in je v njemdoločila obvezujoči cilj, da biogoriva do leta 2020 zamenjajo desetino celotne količine goriv,
–
ob upoštevanju člena 113 svojega poslovnika,
A.
ker so po analizah Združenih narodov in Svetovne banke visoki stroški proizvodnje biogoriv glavni razlog za podražitve hrane,
B.
ker znanstveni odbor Evropske okoljske agencije priporoča, naj se načrt Evropske komisije do leta 2020 doseči 10 % delež biogoriv začasno umakne, saj so njihove posledice katastrofalne,
1.
poziva Evropsko komisijo, naj ob upoštevanju prehrambene krize v državah v razvoju temeljito preuči svojo zavezo, da bo do leta 2020 desetino celotne količine goriv nadomestila z biogorivi;
2.
Evropsko komisijo tudi poziva, naj v okviru celotnega svežnja na področjih energije in podnebnih sprememb bolj podpre povečanje deleža jedrske energije kot čiste in varne oblike energije.
