Evropski znak za okolje na še več ekoloških izdelkih
Volitve 2009
Okolje
2009-04-02 - 12:34
Evropski znak za okolje bo kmalu še na več izdelkih kot doslej V četrtek so evropski poslanci sprejeli nov sistem za podeljevanje evropskega znaka za okolje izdelkom in storitvam, ki so prijazni okolju. Doslej je bil znak podeljen že 3000 različnim izdelkov, razvrščenih v 26 skupin, njihovo število pa naj bi se še povečalo. Uredbo je Parlament potrdil s 633 glasovi za in 18 glasovi proti.
Namen evropskega znaka za okolje (logotip je cvetlica s simboliziranim cvetom - znakom evro, ki ga obkroža 12 zvezdic) je spodbujanje prodaje izdelkov, ki manj obremenjujejo okolje, njihovi proizvajalci pa prostovoljno sodelujejo v shemi Ecolabel.
Zakonodaja postavlja osnovne pogoje za podelitev znaka katerikoli storitvi ali izdelku, namenjenemu prodaji, porabi ali distribuciji na skupnem evropskem trgu. Uredba pa ne opredeljuje meril za podelitev, ki bodo določena za vsako skupino izdelkov posebej.
Znak za organsko pridelano hrano - ne pa tudi za strupene snovi
Komisija bi morala pred postavitvijo meril za podeljevanje znaka hrani in krmilom izvesti študijo o samih možnostih oblikovanja objektivnih meril za te izdelke. Hkrati bi bilo po mnenju poslancev treba razmisliti, če ne bi bilo smiselno znaka podeljevati samo organsko pridelanim živilom, da ne bi po nepotrebnem ustvarjali zmede pri potrošnikih.
Znaka se ne bo podeljevalo izdelkom, ki vsebujejo snovi, razvrščene med strupene, nevarne za okolje, rakotvorne, mutagene ali strupene za razmnoževanje.
Zmanjšanje poskusov na živalih
Merila za podeljevanje, ki temeljijo na okoljski uspešnosti proizvodov, določajo zahteve, ki jih mora proizvod izpolnjevati, da bi lahko nosil znak za okolje. Pri oblikovanju meril je treba v največji možni meri upoštevati načelo zmanjšanja števila poskusov na živalih ter neto okoljsko bilanco koristi in obremenitev, ki jih izdelek povzroča okolju, skupaj z vidiki zdravja in varnosti v različnih življenjskih fazah proizvodov.
Spodbujanje uporabe in razširjanje znaka
Države in Komisija bi morale sprejeti akcijski načrt za spodbujanje uporabe znaka za okolje z raznimi izobraževalnimi in informativni kampanjami za proizvajalce, trgovce oziroma ponudnike storitev ter potrošnike. O znaku je na voljo tudi posebna spletna stran z osnovnimi informacijami in gradivi ter seznamom prodajnih mest.
Prostovoljna shema se sicer uporablja že od leta 1992, kljub temu pa prodaja tako označenih izdelkov (oblačila, detergenti, mila in šamponi, pisarniški papir itd.) ter storitev doseže letno le približno milijardo evrov. Število skupin izdelkov naj bi se do leta 2015 s sedanjih 26 povečalo na 40.
Začetek veljavnosti zakonodaje
Uredba bo začela veljati 20. dan po objavi v Uradnem listu EU in se bo neposredno izvajala v vseh državah članicah.
20090331IPR53012
SL
1
PHOTO
20090401PHT53081.jpg
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
