P6_TA(2007)0623
Boj proti naraščanju ekstremizma v Evropi
B6-0512 , 0515 , 0516 , 0517 in 0519/2007
Resolucija Evropskega parlamenta z dne 13. decembra 2007 o boju proti naraščanju ekstremizma v Evropi
Evropski parlament
, –
ob upoštevanju svojih predhodnih resolucij o rasizmu, ksenofobiji in ekstremizmu, zlasti resolucije z dne 20. februarja 1997 o rasizmu, ksenofobiji in skrajni desnici UL C 85, 17.3.1997, str.150.
, resolucije z dne 15. junija 2006 o porastu rasističnega nasilja in homofobije v Evropi UL C 300 E, 9.12.2006, str. 491.
in stališča Parlamenta z dne 29. novembra 2007 o predlogu Okvirnega sklepa Sveta o boju proti nekaterim oblikam in izrazom rasizma in ksenofobije v skladu s kazenskim pravom Sprejeta besedila, P6_TA(2007)0552 .
,
–
ob upoštevanju svoje resolucije z dne 27. januarja 2005 ob spominu na holokavst, antisemitizem in rasizem UL C 253 E, 13.10.2005, str. 37.
,
–
ob upoštevanju členov 6, 7 in 29 Pogodbe EU ter člena 13 Pogodbe ES, ki EU in države članice zavezujejo k spoštovanju človekovih pravic in temeljnih svoboščin ter zagotavljajo sredstva za boj proti rasizmu, ksenofobiji in diskriminaciji, ter ob upoštevanju Listine o temeljnih človekovih pravicah Evropske unije (Listine o temeljnih človekovih pravicah) in Uredbe Sveta(ES) št. 168/2007 z dne 15. februarja 2007 o ustanovitvi Agencije Evropske unije za temeljne pravice UL L 53, 22.2.2007, str. 1.
(Agencija za temeljne pravice),
–
ob upoštevanju mednarodnih instrumentov za človekove pravice, ki prepovedujejo diskriminacijo na podlagi rase ali narodnosti, zlasti Mednarodne konvencije o odpravi vseh oblik rasne diskriminacije ter Evropske konvencije o varstvu človekovih pravic in temeljnih svoboščin, ki so ju podpisale vse države članice in veliko drugih držav,
–
ob upoštevanju dejavnosti Evropske unije za preprečevanje rasizma, ksenofobije, antisemitizma in homofobije, zlasti dveh proti diskriminacijskih direktiv (Direktive 2000/43/ES o izvajanju načela enakega obravnavanja oseb ne glede na raso ali narodnost UL L 180, 19.7.2000, str. 22.
in Direktive 2000/78/ES o splošnih okvirih enakega obravnavanja pri zaposlovanju in delu UL L 303, 2.12.2000, str. 16.
) ter ob upoštevanju zgoraj omenjenega Okvirnega sklepa o boju proti rasizmu in ksenofobiji,
–
ob upoštevanju resolucije št. 1344 z dne 29. septembra 2003 parlamentarne skupščine Sveta Evrope o grožnji, ki jo za demokracijo pomenijo skrajne sile in gibanja v Evropi,
–
ob upoštevanju poročila o rasizmu in ksenofobiji v državah članicah EU, ki ga je leta 2007 objavila Agencija za temeljne pravice,
–
ob upoštevanju dokumenta Organizacije za varnost in sodelovanje v Evropi (OVSE) o problematiki incidentov, ki jih je povzročilo sovraštvo, v regiji OVSE in odzivih nanje iz oktobra 2006,
–
ob upoštevanju člena 103(4) svojega Poslovnika,
A.
ker je resno zaskrbljen, ker v Evropi prihaja do oživljanja skrajnostnih gibanj, paravojaških skupin in strank, med katerimi imajo nekatere celo pristojnosti v vladi, ki svojo ideologijo in politično prakso ter ravnanje utemeljujejo na diskriminaciji, vključno z rasizmom, na nestrpnosti, hujskanju k verskemu sovraštvu, izključevanju, ksenofobiji, antisemitizmu, protiromstvu, homofobiji, sovraštvu do žensk in skrajnem nacionalizmu, ter ker je v več evropskih državah nedavno prišlo do nasilnih dogodkov in ubojev;
B.
je resno vznemirjen zaradi novačenja islamskih skrajnežev in nasilne propagandne kampanje s terorističnimi napadi v Evropski uniji, ki temeljijo na sovraštvu do evropskih vrednot in antisemitizmu;
C.
ker so te skrajnostne ideologije nezdružljive z načeli svobode, demokracije, spoštovanja človekovih pravic in temeljnih svoboščin ter načelom pravne države iz člena 6 Pogodbe EU, ki odražajo vrednote različnosti in enakosti, na katerih temelji Evropska unija;
D.
ker ekstremizem ogroža demokracijo vsake države članice in je zato boj proti razširjanju ksenofobnega mišljenja in skrajnostnim političnim gibanjem evropski izziv, ki zahteva skupen in usklajen pristop;
E.
ker so nekatere politične stranke in gibanja, vključno z tistimi, ki so v številnih državah na oblasti ali zastopane na lokalni, nacionalni ali evropski ravni, v osrčje svojega programa namenoma zapisali nestrpnost in/ali nasilje na podlagi rase, etničnega izvora, narodnosti, vere ali spolne usmerjenosti,
F.
ker neonacistični, paravojaški in drugi skrajneži usmerjajo svoje nasilne napade na najrazličnejše ranljive skupnosti, vključno z migranti, Romi, homoseksualci, borci proti rasizmu in brezdomci;
G.
ker obstoj nekaterih javnih in lahko dostopnih spletnih strani, ki hujskajo k sovraštvu, zbuja resno zaskrbljenost, kako se s to težavo spopasti, ne da bi kršili svobodo izražanja;
1.
odločno obsoja vse rasistične in sovražne napade in poziva vse organe, naj ukrenejo vse, kar je v njihovi moči, da bi kaznovali odgovorne; izraža solidarnost z vsemi žrtvami teh napadov in njihovimi družinami;
2.
opozarja, da boj proti ekstremizmu ne sme imeti negativnega učinka na trajno zavezanost k spoštovanju temeljnih pravic in temeljnih pravnih načel, vključno s svobodo izražanja in združevanja, kot določa 6. člen Pogodbe EU;
3.
obžaluje dejstvo, da se je nekaterim glavnim političnim strankam zdelo primerno dati videz verodostojnosti in sprejemljivosti skrajnostnim strankam s tem, da so z njimi sklenile sporazume in žrtvovale svojo moralno integriteto za ceno kratkoročnih političnih koristi in koristoljubja;
4.
ugotavlja, da rastoče število skrajnostnih organizacij, ki pogosto vsebujejo neofašistične elemente, lahko prispevajo k zaostritvi družbenih strahov, ki lahko vodijo k pojavu rasizma na vrsti področij, vključno z zaposlovanjem, nastanitvijo, izobraževanjem, zdravstvom, policijskim nadzorom ter dostopom do blaga, storitev in medijev;
5.
poziva Komisijo in Svet, naj prevzameta vodilno vlogo pri iskanju ustreznih političnih in pravnih odgovorov, zlasti na stopnji preprečevanja, ter naj ne pozabijo na potrebne odzive na področju vzgoje mladih in javnega obveščanja, z izobraževanjem proti totalitarizmu in razširjanjem načel človekovih pravic in temeljnih svoboščin, da se ohrani živ spomin na evropsko zgodovino; poziva države članice, naj oblikujejo izobraževalno politiko za demokratično državljanstvo, ki naj temelji na državljanskih pravicah in odgovornostih;
6.
poziva Komisijo, naj spremlja, ali se v celoti izvaja sedanja zakonodaja, ki je namenjena preprečevanju hujskanja k političnemu in verskemu nasilju, rasizmu in ksenofobiji; poziva države članice, naj nadzorujejo dosledno izvajanje in stalno dopolnjevanje protirasističnih zakonov, obveščanje in ozaveščanje v medijih in izobraževalnih ustanovah;
7.
poziva vse demokratične politične sile, ne glede na ideologijo, naj se izogibajo kakršni koli odkriti ali prikriti podpori skrajnim strankam rasistične ali ksenofobične naravnanosti, in tudi vsakršnemu zavezništvu z njihovimi izvoljenimi predstavniki;
8.
z ozirom na prihodnje evropske volitve leta 2009 svari pred možnostjo, da bi bile v Evropskem parlamentu zastopane skrajne stranke, zato poziva politične skupine, naj sprejmejo ustrezne ukrepe, s katerimi bi preprečili izrabljanje demokratične institucije kot osnove za financiranje in razširjanje protidemokratičnih sporočil;
9.
poziva institucije EU, naj Agenciji za temeljne pravice podelijo jasen mandat, da razišče strukture skrajnostnih skupin in ugotovi, ali katere med njimi usklajujejo svoje delo znotraj skupin na ravni Evropske unije ali na regionalni ravni;
10.
ponovno poudarja, da bi se morale javne osebnosti vzdržati izjav, ki bi spodbujale ali hujskale k sovraštvu ali stigmatizaciji skupin ljudi na podlagi rase, etničnega porekla, religije, invalidnosti, spolne usmerjenosti ali nacionalnosti; meni, da bi bilo pri obravnavi sovražnega govora šteti za oteževalno okoliščino, če k sovraštvu hujska javna osebnost;
še
zlasti obsoja zaskrbljujočo razširjenost protisemitizma;
11.
poziva medije, naj javnost obveščajo o nevarnostih sovražnega govora in razširjajo načela in vrednote demokracije, enakosti in strpnosti;
12.
zahteva, da vse države članice – po razsodbi sodišča –predvidijo vsaj možnost ukinitve javnega financiranja za politične stranke, ki ne obsojajo nasilja in terorizma in ki ne spoštujejo človekovih pravic in temeljnih svoboščin ter načela pravne države, kot so določene v Evropski konvenciji o varstvu človekovih pravic in temeljnih svoboščin ter v Listini o temeljnih pravicah; poziva države članice, ki to možnost že imajo, naj jo nemudoma uporabijo; poleg tega poziva Komisijo, naj zagotovi, da medijske hiše, ki se uporabljajo kot osnova za široko zasnovano promoviranje rasističnih, ksenofobnih in homofobnih idej, ne bodo prejele nobenih sredstev EU;
13.
poziva Komisijo, naj podpre nevladne organizacije in organizacije civilne družbe, ki se ukvarjajo z uveljavljanjem demokratičnih vrednot, človeškega dostojanstva, solidarnosti, socialnega vključevanja, medkulturnega dialoga in družbene ozaveščenosti o nevarnostih radikalizacije in nasilnega ekstremizma in ki se borijo proti vsem oblikam diskriminacije;
14.
naroči svojemu predsedniku, naj to resolucijo posreduje Svetu, Komisiji, vladam držav članic in Svetu Evrope.
