Vprašanje za čas za vprašanja H-000099/2011
za Komisijo
Delno zasedanje: marec 2011
Člen 116 poslovnika
Charalampos Angourakis
(GUE/NGL) Zadeva: Sistem socialne varnosti v Grčiji
Po podatkih ministrstva za zdravje v državi 97 struktur za socialno varnost, ki delujejo zelo pomanjkljivo, od 6203 statutarnih delovnih mest v teh ustanovah pa jih je 3244 (oziroma 52,12 %) prostih. Letos se je prispevek sistemu socialnega varstva iz javnega proračuna znižal za 168 milijonov EUR. Nedavno sprejeti zakon o zdravju in preventivi določa ceno hospitalizacije v socialno varstvenih zavodih in storitev ustanov za pomoč invalidom pri samostojnem življenju. To za mnoge od njih predstavlja neposredno nevarnost, da se bodo znašli na cesti.
Ali Komisija obsoja politiko omejevanja proračuna, ki se izvaja nad zdravstvenim sistemom in sistemom socialne varnosti v Grčiji, pa tudi privatizacijo in odsotnost odgovornosti države na tem področju?
