KONČNO
A6-0159/2005
26.5.2005
POROČILO
o predlogu priporočila Evropskega parlamenta Svetu o boju proti financiranju terorizma
(2005/2065(INI))
Odbor za državljanske svoboščine, pravosodje in notranje zadeve
Poročevalec:
Mario Borghezio
PE 357.634v02-00
VSEBINA
PREDLOG PRIPOROČILA EVROPSKEGA PARLAMENTA SVETU....................................3
OBRAZLOŽITEV.......................................................................................................................8
MANJŠINSKO MNENJE..........................................................................................................9
PREDLOG PRIPOROČILA B6-0221/2005..............................................................................11
POSTOPEK..............................................................................................................................13
PREDLOG PRIPOROČILA EVROPSKEGA PARLAMENTA SVETU
o boju proti financiranju terorizma
( 2005/2065(INI) )
Evropski parlament ,
– ob upoštevanju predloga priporočila Svetu, ki ga vlaga Stefano Zappalà v imenu skupine PPE-DE v zvezi s preprečevanjem financiranja terorizma in bojem proti njemu z ukrepi za izboljšanje izmenjave informacij, krepitev preglednosti in povečanje sledljivosti finančnih transakcij ( B6‑0221/2005 ),
– ob upoštevanju Deklaracije o boju proti terorizmu, ki jo je sprejel Evropski svet na seji z dne 24. in 25. marca 2004,
– ob upoštevanju revidiranega Akcijskega načrta Evropske unije za boj proti terorizmu, ki ga je sprejel Evropski svet na seji z dne 17. in 18. junija 2004,
– ob upoštevanju sporočila Komisije „Preprečevanje in boj proti financiranju terorizma z ukrepi za izboljšanje izmenjave informacij, krepitev preglednosti in povečanje sledljivosti finančnih transakcij“ ( KOM(2004)0700 ),
– ob upoštevanju skupine ukrepov za preprečevanje in zatiranje terorizma, predvidenih v Haaškem programu, ki je bil sprejet na seji Evropskega sveta z dne 4. in 5. novembra 2004 in dopolnjen s sklepi predsedstva Sveta z dne 16. in 17. decembra 2004, še zlasti tistimi v zvezi s financiranjem terorizma,
– ob upoštevanju predloga uredbe o preprečevanju pranja denarja s carinskim sodelovanjem,
– ob upoštevanju predloga direktive o preprečevanju uporabe finančnega sistema za pranje denarja in financiranje terorizma
– ob upoštevanju Listine Evropske unije o temeljnih pravicah, zlasti členov 6, 7, 8, 10, 12, 21 in 22,
– ob upoštevanju členov 114(3) in 94 svojega Poslovnika,
- ob upoštevanju poročila Odbora za državljanske svoboščine, pravosodje in notranje zadeve ( A6‑0159/2005 ),
A. ker se morajo ukrepi, iz Haaškega programa, zlasti tisti, ki zadevajo boj proti pranju denarja, financiranju terorizma in izmenjavi podatkov, izvajati v razumnem roku, da se ohrani zaupnost podatkov ter da se krepi svoboda, varnost in pravica v Evropski uniji,
B. ker Evropska varnostna strategija predvideva celovit pristop k boju proti terorizmu s pomočjo političnih, diplomatskih, humanitarnih, ekonomskih in finančnih ukrepov ter s sodelovanjem sodstva in policije,
C. ker je glavni vir financiranja mednarodnega terorizma mednarodna trgovina z orožjem in mamili,
D. ker pranje denarja, prek sokrivih kreditnih ustanovah ali z vlaganjem v finančnih rajih, prispeva k financiranju mednarodnih terorističnih organizacij,
E. ker strategija preventivne vojne ni omogočila oslabitve mednarodnih terorističnih organizacij in njihovih sposobnosti financiranja,
F. ker organizacija, ohranjanje dejavnosti in operativni razvoj terorističnih celic povzročajo stalno dejavnost pridobivanja sredstev in raziskovanje stalno novih in zamenljivih metod zbiranja sredstev ter njihovega prenosa prek zakonitih in nezakonitih kanalov, kot so družbe za mednarodno trgovino, trusti in družbe offshore, „prenašalci“ vrednosti, nakazila sredstev, kot je hawala, ali uporaba nekaterih omrežij dobrodelnih združenj,
G. ker ima, v večini držav članic, dobrodelni sektor pravico do davčne oprostitve in ker zato davčni organi že razpolagajo z natančnimi podatki o bilancah in finančnih transakcijah zadevnih organizacij,
H. ker je zaradi sedanjih obsežnih finančnih tokov, značilnih za svetovni trg, težko in zapleteno odkriti in preganjati zlorabe pri finančnih prenosih glede na sedanje veliko število teh prenosov in razvoja sedanjega gospodarstva, kot je recikliranje umazanega denarja, izhajajočega iz davčnih in carinskih goljufij, korupcije ter organiziranih kriminalnih in mafijskih dejavnosti, med katere sodijo trgovina z drogo, orožjem in ljudmi,
I. ker je obseg sredstev, ki jih prejmejo dobrodelne organizacije na leto, stotine milijard dolarjev, ker nadzorovanje uporabe sredstev teh organizacij ni razvidno, ker je zato dobrodelni sektor še posebno dovzeten za zlorabe in je v skladu s tem potrebna večja preglednost s strani zadevnih pravnih oseb,
J. ker je terorizmu v nekaterih primerih uspelo izrabiti zbrana sredstva iz dobrodelnih skladov, včasih brez vednosti darovalcev, vodstva in osebja teh humanitarnih organov; ker se je razen tega potrdilo, da so nekateri organi zagotovili zaščito in logistično podporo brez dobičkonosnih namenov, za operativne dejavnosti teroristov in prenos orožja za uporabo v terorističnih mrežah,
K. ker je treba, v boju proti financiranju terorizma v Evropski uniji, vzpostaviti izmenjavo informacij, okrepiti sodelovanje sodstva in policije, izboljšati sledljivost transakcij in preglednost finančnega sistema, načinov delovanja ter dejavnosti pravnih oseb,
L. ker je, v boju proti financiranju terorizma, izmenjava informacij učinkovit sistem za preprečevanje takšnega financiranja, vendar ga je treba nadzirati in uravnovesiti z zavezujočo zakonodajo o varstvu podatkov iz člena 8 Evropske konvencije o človekovih pravicah in členov 7 in 8 Listine Evropske unije o temeljnih pravicah, da se izogne oblikovanju družbe, v kateri je vse nadzorovano,
M. ker so mednarodne teroristične organizacije vzpostavile tesne stike s številnimi kriminalnimi in mafijskimi organizacijami ter ker se odnos med njimi opira na skupne gospodarske interese in vire financiranja,
1. naslovi naslednja priporočila na Svet:
a) treba je sprejeti tretjo direktivo o pranju denarja in uredbo o preprečevanju pranja denarja s carinskim sodelovanjem,
(b) od oklevajočih držav članic zahtevati ratifikacijo protokola Konvencije o medsebojni pravni pomoči v kazenskih zadevah z dne 29. maja 2000 in Mednarodne konvencije o zatiranju financiranja terorizma z dne 9. decembra 1999 ter prenos okvirnega sklepa Sveta z dne 13. junija 2002 o boju proti terorizmu in Sklepa Sveta 2002/187/PNZ z dne 28. februarja 2002 o ustanovitvi Eurojusta za okrepitev boja proti oblikam težjih kaznivih dejanj,
(c) razviti strukture za izmenjavo in sodelovanje, tudi na področju tehnike, da se omogoči strukturirana izmenjava podatkov med obveščevalnimi službami Unije, vključno z Europolom in Eurojustom; dejansko izvajati obveze na področju izmenjave popolnih in posodobljenih podatkov v zvezi s celoto kazenskih dejstev teroristične narave, vključno s sodelovanjem v dejavnostih terorističnega združevanja prek njihovega financiranja,
(d) s pomočjo pomembnih financiranj podpreti projekt FIU.NET (Mreža enot za preiskovanje finančnih nepravilnosti), katerega cilj je uresničevanje informacijskega omrežja za izmenjavo informacij med enotami za preiskovanje finančnih nepravilnosti, zlasti načinov financiranja terorističnih mrež , ob upoštevanju varstva osebnih podatkov,
(e) spodbuditi države članice k izboljšanju sodelovanja s SUSTRANS in začeti z ratifikacijo protokola Konvencije o Europolu, ki omogoča širitev pristojnosti Europola za vse prekrške v zvezi s pranjem denarja,
(f) s takojšnjim sprejetjem primerne uredbe izvesti ukrepe, ki omogočajo nadzorovanje sledljivostjo mednarodnih bančnih transakcij, med katerimi je tudi večina transakcij, povezanih s prodajo orožja in droge, katerih dobiček se lahko uporabi za terorizem,
(g) od držav članic zahtevati, da brez odlašanja uveljavijo (črtano) vsa priporočila Skupine za finančno ukrepanje (GAFI), da sprejmejo ukrepe za izboljšanje sledljivosti prenosov kapitala in identifikacije strank ter da uvedejo obvezen nadzor, tako da se ne zlorablja tehnika profiliranja v bančnem in finančnem sektorju in da se zagotovi spoštovanje temeljnih pravic, predvsem pravico do varstva osebnih podatkov,
(h) vzpodbujati sprejetje mednarodnih pravil in ukrepov v okviru Skupnosti, da se znatno zmanjša nepreglednost finančnega sistema, da se odpravi pomanjkanje preglednosti struktur za mednarodne finančne transakcije in prenos kapitala, med katere spadajo mednarodne trgovske družbe, trusti in družbe offshore, ter da se bori proti vztrajnosti tako imenovanih „finančnih rajev“ znotraj in zunaj meja Evropske unije, vključno s sodelovanjem s tretjimi državami,
(i) sprejeti ukrepe za nadzor prenosov sredstev, opravljenih zunaj uradnih poti, in za preprečitev, da bi teroristične organizacije uporabljale in vdirale v nepridobitne in dobrodelne organizacije, zlasti s podpiranjem predloga o Evropskem kodeksu ravnanja in samoureditve dobrodelnega sektorja, ki predvideva objavo bilanc in splošnih pravil za revizije in nadzor računov,
(j) pozvati države članice, da dokažejo skrb za mogoče povezave med terorističnimi mrežami in kriminalnimi organizacijami z mafijskim značajem, ki so povezane s pranjem denarja za financiranje terorizma,
(k) izvajati okrepljeno obvezno nadzorovanje prenosov, ki vključuje družbe ali osebe na območjih, kjer uredba o boju proti pranju denarja ni uporabljena,
(l) sprejeti zakonodajne predpise, da bi lahko nepridobitne organizacije najboljše spremljale upravljavske, finančne in proračunske postopke s pomočjo izključno uradnih bančnih računov za depozite sredstev ter rednih in uradnih tokov za prenos sredstev, s čimer bi bilo njihovo proračunsko načrtovanje javno, skupaj z natančno identiteto naslovnikov in predvideno uporabo sredstev ter bi upravljanje zaupale nadzoru neodvisnih revizorjev,
(m) od držav članic zahtevati pozorno nadzorovanje finančnih institucij in storitev prenosa sredstev, da se odkrijejo sumljivi prenosi, ki jih ne spremljajo popolni podatki, vključno z imenom, naslovom in številko računa fizične ali pravne osebe, ki je zahtevala prenos sredstev,
(n) predvidevati obveznost finančnih institucij in vseh ostalih organov, ki so predmet obveznosti v zvezi s preprečevanjem pranja denarja, da javnim organom obvezno posredujejo vse razpoložljive podatke, če obstaja utemeljen sum, da bi nekatera sredstva lahko bila prenesena v korist teroristične dejavnosti ali terorističnih mrež, opredelitev „suma“ mora temeljiti na zelo strogih merilih; kazenske določbe, zlasti za pranje denarja in teroristične dejavnosti ne smejo služiti za pregon drugih vrst kriminalnih dejavnosti in se morajo zato skladati z načeli Corpus juris
Zaščita finančnih interesov Skupnosti ( KOM(1997)0199 ). ; pojem „sum“ mora biti sorazmeren in opredeljen tako, da bo dosegel zastavljeni cilj,
(o) oblikovati sisteme, ki samodejno nadzirajo prenose, ki so sumljivi zaradi visokih zneskov glede na povprečje, njihove pogostosti, posebnega značaja in geografskega položaja ponudnikov in upravičencev, da se uradni sistem prenosa sredstev zaščiti pred vključenostjo v nezakonite dejavnosti in zlasti v financiranje terorističnih dejavnosti; oblikovati nova pravila za bančna plačila brez ukinitve ravnovesja med svobodnim pretokom kapitala in odkrivanjem sumljivega kapitala,
(p) oblikovati najmanjša merila za ureditev preglednosti dobrodelnega sektorja, da bi lahko banke, kreditne ustanove, zavarovalne družbe, finančne družbe, nepridobitne organizacije najboljše spremljale upravljavske, finančne in proračunske postopke s pomočjo izključno uradnih bančnih računov za depozite sredstev ter rednih in uradnih tokov za prenos sredstev, s čimer bi bilo njihovo proračunsko načrtovanje javno, skupaj z natančno identiteto naslovnikov in predvideno uporabo sredstev ter bi upravljanje zaupale nadzoru neodvisnih revizorjev,
q) od bank, kreditnih ustanov, zavarovalnih družb, finančnih družb in nepridobitnih organizacij zahtevati tesnejše sodelovanje z izvedenci na področju financiranja mednarodnega terorizma, da se prepreči katera koli vpletenost v teroristične dejavnosti zaradi nevarnosti zlorabe njihovih dejavnosti za financiranje terorističnih mrež,
r) takoj zahtevati, da države članice sprejmejo in izvajajo ukrepe za boj proti kriminalnim dejavnostim financiranja terorizma, še zlasti drugo direktivo o pranju denarja ter obveznosti nadzora in identifikacije, ki jo ta predvideva, v pričakovanju, da bosta tretja direktiva o pranju denarja in uredba o preprečevanju pranja denarja s carinskim sodelovanjem hitro sprejeti, da se zlasti pravočasno in v zadostni meri vpelje takšno izvajanje, ki bo izboljšalo dejavnost boja proti mednarodnemu terorizmu,
s) zahtevati zanesljivo oceno sprejetih ukrepov za boj proti financiranju mednarodnega terorizma v tesni povezavi s Komisijo in Evropskim parlamentom,
t) preveriti, ali je izredna zakonodaja, sprejeta v nekaterih državah članicah po 11. septembru 2001, omogočila pozitivne rezultate v boju proti dejavnostim in financiranju terorizma,
2. naroči svojemu predsedniku, naj to priporočilo posreduje Evropskemu svetu, Svetu in v vednost Komisiji ter vladam in parlamentom držav članic, Svetu Evrope, Organizaciji združenih narodov ter specializiranim agencijam.
OBRAZLOŽITEV
No se ha redactado específicamente una exposición de motivos, dado que han sido adoptados una serie completa de considerandos que explican de forma clara y precisa las razones que justifican el contenido de la Recomendación.
24.5.2005
MANJŠINSKO MNENJE
v skladu s členom 161(3) Poslovnika
Giusto Catania in Sylvia-Yvonne Kaufmann
Terorizem je nesprejemljiv zločin, ki ga je treba brez pridžka obsoditi.
To pa ne pomeni, da je EU v imenu boja proti terorizmu upravičena sprejeti ukrepe, ki kršijo pravice in svoboščine državljanov.
Menimo, da v poročilu ni pravega ravnotežja med varnostjo in človekovimi pravicami: Kontrola in nadzor imata veliko večjo težo kot zaščita svoboščin in pravic državljanov. Poročevalec si ne prizadeva rešiti problema nezadostnosti sedanjih predpisov glede zaščite podatkov in sprejetja drugih ukrepov, ki bi pomagali določiti pravo razmerje med varnostjo in človekovimi pravicami.
V poročilu je popolnoma odsoten bolj preventiven zorni kot, usmerjen na korenine terorizma: revščino, bedo, socialno krivico in neenakost, politično in etnično poniževanje ter kršitev človekovih pravic.
Trgovina z orožjem in mamili, ki je eden od glavnih virov financiranja mednarodnega terorizma, poteka tudi preko bančnega sistema. Teorija "preventivne vojne" ni uspela oslabiti mednarodnih terorističnih organizacij in njihovih financ. V Afganistanu se je v letih 2004 in 2005 v resnici močno povečala količina denarja, ki izhaja iz trgovine z mamili (gojenje opija).. V strategiji boja proti financiranju terorizma je zato treba dati večjo prioriteto reševanju problema trgovine z orožjem in mamili
31.3.2005
PREDLOG PRIPOROČILA B6-0221/2005
v skladu s členom 114(1) Poslovnika
ki ga vlaga Stefano Zappalà, v imenu skupine PPE-DE
o preprečevanju financiranja terorizma in boju proti financiranju terorizma z ukrepi za izboljšanje izmenjave informacij, preglednosti in sledljivosti finančnih transakcij
Evropski parlament,
– ob upoštevanju Deklaracije o boju proti terorizmu, ki jo je sprejel Evropski svet na seji z dne 24. in 25. marca 2004,
– ob upoštevanju revidiranega Akcijskega načrta Evropske unije za boj proti terorizmu, ki ga je sprejel Evropski svet na seji z dne 17. in 18. junija 2004,
– ob upoštevanju skupine ukrepov za preprečevanje in zatiranje terorizma, predvidenih v Haaškem programu, ki je bil sprejet na seji Evropskega sveta z dne 4. in 5. novembra 2004 in dopolnjen s sklepi predsedstva Sveta z dne 16. in 17. decembra 2004, še zlasti tistimi v zvezi s terorizmom,
– ob upoštevanju predloga direktive o preprečevanju uporabe finančnega sistema za pranje denarja, vključno z namenom financiranja terorizma,
– ob upoštevanju člena 114(1) svojega Poslovnika,
A. ker se morajo ukrepi, iz Haaškega programa, ki poudarjajo boj proti financiranju terorizma, zlasti v zvezi z obveščanjem, izvajati hitro, da se krepi svoboda, varnost in pravica v Evropski uniji,
B. ker Evropska varnostna strategija poziva k uporu proti novim grožnjam s pomočjo političnih, diplomatskih, humanitarnih, ekonomskih in finančnih ukrepov ter z dejavnostmi policije, sodstva in vojske,
C. ker kažejo teroristi veliko mero iznajdljivosti glede načinov prenosa sredstev in novih načinov zbiranja denarja, zlasti preko tihotapcev valute, sistema nakazovanja sredstev, kot je hawala ter dobrodelnih združenj,
D. ker je, v boju proti financiranju terorizma, izmenjava informacij učinkovit sistem za preprečevanje takšnega financiranja,
1. naslovi na Svet naslednja priporočila :
a) naj določi standarde izmenjave informacij in osebo, ki bo na evropski ravni odgovorna za informacijske tehnologije, da pomaga obveščevalnim službam EU pri izmenjavi informacij in vzpostavljanju mrež;
b) naj sprejme tretjo direktivo o pranju denarja,
c) naj sodeluje z Mednarodnim denarnim skladom (MDS) pri spodbujanju globalnih prizadevanj proti pranju denarja in financiranju terorizma;
d) naj od oklevajočih držav članic zahteva ratifikacijo protokola Konvencije o medsebojni pravni pomoči v kazenskih zadevah z dne 29. maja 2000 in Mednarodne konvencije o zatiranju financiranja terorizma , ter prenos sklepa o boju proti terorizmu in sklepa o Eurojustu z dne 28. februarja 2002;
e) naj zahteva ocenjevalno študijo prizadevanj za zmanjšanje financiranja terorizma in načina, kako izboljšati ta prizadevanja;
2. naroči svojemu predsedniku, naj to priporočilo posreduje Svetu in v vednost Komisiji ter Evropskemu svetu.
POSTOPEK
Naslov
Boj proti financiranju terorizma
Številka postopka
2005/2065 (INI)
Obravnavani predlog(-i) priporočila
B6-0221/2005
Pravna podlaga
člena 114(3) in 94
Pristojni odbor Datum razglasitve na zasedanju
LIBE 28.4.2005
Datum sprejetja sklepa za pripravo poročila
25.11.2004
Odbori, zaprošeni za mnenje Datum razglasitve na zasedanju
ECON 28.4.2005
Odbori, ki niso dali mnenja Datum sklepa
ECON 10.5.2005
Okrepljeno sodelovanje Datum razglasitve na zasedanju
Predlog(-i) resolucije, vključen(-i) v poročilo
Poročevalec Datum imenovanja
Mario Borghezio 25.11.2004
Nadomeščeni(-a) poročevalec(-ka)
Obravnava v odboru
12.4.2005
24.5.2005
Datum sprejetja
24.5.2005
Izid končnega glasovanja
za:
proti:
vzdržani:
36
4
0
Poslanci, navzoči pri končnem glasovanju
Edit Bauer, Carlos Coelho, Ewa Klamt, Jaime Mayor Oreja, Stefano Zappalà, Rosa Díez González, Wolfgang Kreissl-Dörfler, Edith Mastenbroek, Martine Roure, Inger Segelström, Henrik Lax, Giusto Catania, Mihael Brejc, Charlotte Cederschiöld, Kinga Gál, Lívia Járóka, Barbara Kudrycka, Ioannis Varvitsiotis, Fausto Correia, Magda Kósáné Kovács, Claude Moraes, Antoine Duquesne, Tatjana Ždanoka, Mario Borghezio
Namestniki, navzoči pri končnem glasovanju
Frederika Brepoels, Antonio Tajani, Javier Moreno Sánchez, Gérard Deprez, Ignasi Guardans Cambó, Siiri Oviir, Mary Lou McDonald, Agnes Schierhuber, Antonio Masip Hidalgo, Marie-Line Reynaud, Jeanine Hennis-Plasschaert, Bill Newton Dunn, Sylvia-Yvonne Kaufmann
Namestniki (člen 178(2)), navzoči pri končnem glasovanju
Giuseppe Gargani, Antolín Sánchez Presedo, Luis Yañez-Barnuevo García
Datum predložitve– A6
26.5.2005
A6‑0159/2005
Pripombe
...
OBRAVNAVANI PREDLOG(-I) PRIPOROČILA
Številka B[5]
Predlagatelj(-ica)(-i)(-ice)
Naslov
Pristojni odbor
Odbori, zaprošeni za mnenje
Datum razglasitve na zasedanju
B6-0221/2005 Stefano Zappalà Boj proti financiranju terorizma LIBE ECON 28.4.2005
