VPRAŠANJE ZA USTNI ODGOVOR Z RAZPRAVO O-0056/10
v skladu s členom 115 Poslovnika
predložila
Gabriele Albertini
, v imenu Odbora za zunanje zadeve ,
Vital Moreira
, v imenu Odbora za mednarodno trgovino
za Svet
Zadeva: Izvajanje Uredbe Sveta (ES) št. 1236/2005
Uredba Sveta (ES) št. 1236/2005 z dne 27. junija 2005 obravnava trgovino z določenim blagom, ki bi se lahko uporabilo za izvršitev smrtne kazni, mučenje ali drugo okrutno, nečloveško ali poniževalno ravnanje ali kaznovanje, in navaja seznam opreme, ki jo je treba prepovedati ali strogo nadzorovati.
Uredba je začela veljati 30. junija 2006 in s tem postala prvi večstranski instrument o nadzoru trgovine, ki je prepovedal mednarodno trgovanje z opremo, katere edini praktični namen je izvrševanje smrtne kazni, mučenje in druge oblike grdega ravnanja. Na žalost obstajajo resni pomisleki glede izvajanja te uredbe, namreč, da še zdaleč ni zgledno. Države članice niso izpolnile svojih obveznosti glede predložitve letnih poročil o dejavnostih, vse tudi niso zagotovile informacij o sprejetih kazenskih ukrepih za kršitelje uredbe, seznam prepovedanih naprav pa ni dovolj izčrpen.
1. Katere ukrepe namerava sprejeti Svet za izboljšanje preglednosti in poročanja ter izvajanja omenjene uredbe v državah članicah?
2. Kako je mogoče izboljšati ocenjevanje organov držav članic, ki izdajajo dovoljenja za izvoz, da bi preprečili možnost zlorabe izvoženih naprav iz uredbe, ki se uporabljajo za mučenje ali druge oblike grdega ravnanja, kot zahteva člen 6 te uredbe? Katere ukrepe bi lahko sprejeli v takih primerih?
UL L 200, 30.7.2005, str. 1.