Vprašanje za čas za vprašanja H-0555/2010
za Svet
Delno zasedanje: november 2010
Člen 116 poslovnika
Charalampos Angourakis
(GUE/NGL) Zadeva: Protikomunistična kampanja v Gruziji
Gruzijski parlament je pred kratkim sprejel tako imenovano listino za svobodo, v kateri so določbe o čistki v javni upravi, kjer je nekdanjim visokim predstavnikom komunistične partije, komsomola in sovjetskih oblasti po novem prepovedano delati, predvideva pa tudi prepoved sovjetskih in nacističnih simbolov. Zakon je del protikomunistične kampanje, v kateri ima EU eno od osrednjih vlog, z njo pa se kršijo temeljne demokratične pravice, saj v nasprotju z zgodovinskimi dejstvi izenačuje fašizem in komunizem ter spreminja svetovno zgodovino in zgodovino Gruzije.
Ali Svet obsoja ta protikomunistični zakon, ki je v nasprotju s pravicami, povezanimi s svobodo misli in izražanja ter političnega delovanja komunističnih in delavskih strank?
