VPRAŠANJE ZA USTNI ODGOVOR Z RAZPRAVO O-0140/08/rev.1
v skladu s členom 108 Poslovnika
predložila
Jana Hybášková
, v imenu skupine PPE-DE
za Komisijo
Zadeva: Evropska vest in totalitarizem
S katerim ukrepom se namerava Komisija odzvati na pisno izjavo 0044/2008 - P6_TA(2008)0439 , ki jo je Parlament sprejel 9. septembra 2008 in v kateri je 23. avgust razglašen za evropski dan spomina na žrtve stalinizma in nacizma? Kakšen je njen odziv na praško deklaracijo z naslovom Evropska vest in komunizem, ki je bila sprejeta 3. junija 2008 na konferenci v Pragi?
Ali Komisija podpira predlog praške deklaracije za ustanovitev inštituta za evropski spomin in vest kot evropskega raziskovalnega inštituta za študij totalitarizma in kot vseevropskega muzeja/spomenika za vse žrtve totalitarnih režimov, kjer bi bila prikazana primerjava zločinov, ki so jih proti človeštvu zagrešili totalitarni komunistični in nacistični režimi?
Število žrtev totalitarnih komunističnih režimov od začetka 19. stoletja do danes znaša več kot sto milijonov. Številne države niso javno izrazile odklonilnega stališča do zločinov totalitarnih komunističnih režimov niti jih niso obsodile, čeprav komunistične stranke v njih niso na oblasti. Ali namerava Komisija te zločine opredeliti kot zločine proti človeštvu?
Evropska komisija je sprejela ukrepe za organizacijo vrste obravnav glede žrtev totalitarnih režimov, da bi pozvali k pripravi sporočila Komisije. Ali bo zagotovila, da se bodo ta srečanja zaključila, in poskrbela za objavo njihovih sklepov?
