KONČNO
A6-0230/2007
12.6.2007
POROČILO
o predlogu spremembe člena 201 poslovnika Parlamenta o uporabi ali razlagi poslovnika
(2006/2192(REG))
Odbor za ustavne zadeve
Poročevalec:
Richard Corbett
PE 384.620v02-00
VSEBINA
PREDLOG SKLEPA EVROPSKEGA PARLAMENTA.............................................................3
OBRAZLOŽITEV.......................................................................................................................4
PREDLOG SPREMEMBE POSLOVNIKA EVROPSKEGA PARLAMENTA (B6‑0166/2006) 5
POSTOPEK................................................................................................................................5
PREDLOG SKLEPA EVROPSKEGA PARLAMENTA
o predlogu spremembe člena 201 poslovnika Parlamenta o uporabi ali razlagi poslovnika
( 2006/2192(REG) )
Evropski parlament ,
– ob upoštevanju predloga spremembe svojega poslovnika ( B6‑0166/2006 ),
– ob upoštevanju členov 201 in 202 svojega poslovnika,
– ob upoštevanju poročila Odbora za ustavne zadeve ( A6‑0230/2007 ),
1. se odloči spremeniti svoj poslovnik, kot sledi;
2. opozarja, da bo sprememba začela veljati na prvi dan naslednjega delnega zasedanja;
3. naroči svojemu predsedniku, naj ta sklep posreduje Svetu in Komisiji v vednost.
Izvirno besedilo
Predlogi sprememb
Predlog spremembe
1
Člen 201, odstavek 1
1. V primeru dvoma v zvezi z uporabo ali razlago poslovnika lahko predsednik ne glede na prejšnje odločitve zadevo pošlje pristojnemu odboru v obravnavo.
1. V primeru dvoma v zvezi z uporabo ali razlago poslovnika lahko predsednik zadevo pošlje pristojnemu odboru v obravnavo.
Predsednik lahko zadevo pošlje pristojnemu odboru tudi, kadar je v skladu s členom 166 sproženo vprašanje pravilnosti postopka.
Predsedniki odborov to lahko naredijo, ko se med delom odbora pojavi dvom, ki je s tem povezan.
OBRAZLOŽITEV
Predsednik Odbora za pravne zadeve Giuseppe Gargani je 9. marca 2006 predlagal spremembo člena 201 o uporabi poslovnika, kar bi predsednikom odborov omogočilo, da pod posebnimi pogoji pristojnemu odboru predložijo vprašanja o razlagi poslovnika in pridobijo veljavna navodila za prihodnost. Doslej je imel to pristojnost le predsednik Parlamenta.
Kot Gargani upravičeno poudarja, morajo predsedniki odborov neprestano uporabljati poslovnik in si ga zato razlagati med izvajanjem svojih dolžnosti. Del tega se odraža v členu 186, v katerem je navedenih veliko število členov o plenarnih zasedanjih, ki se lahko uporabijo tudi v odborih. Ena uporabnih določb, člen 166(5), že sedaj omogoča predsedniku odbora, da se glede vprašanj v zvezi s pravilnostjo postopka obrne na pristojni odbor. Vendar je ta možnost omejena na vprašanja, ki se pojavijo v zvezi z zasedanji v odborih, ko je pogosto potrebna pojasnitev poslovnika v povezavi z drugimi vprašanji kot so sodelovanje med odbori, posamezne vloge Parlamenta na parlamentarnem zasedanju in parlamentarnih odborov, itd.
Ustrezna rešitev težave bi bila s spremembo člena 201, kot je predlagano v tem poročilu, podeliti predsednikom odborov splošnejše pristojnosti, ki bi jim omogočila zahtevati razlage poslovnika. Ta pristojnost bi bila omejena na vprašanja, ki se pojavijo med delom odbora in so z njim povezana. Splošna pristojnost predsednika po tem členu ostane nespremenjena.
Istočasno se lahko besedilo člena 201 izboljša na dva načina:
Veljavni drugi pododstavek odstavka 1 se lahko črta, ker je odveč zaradi tretjega odstavka člena 166(5), ki ima isti cilj in učinek.
Stavek "ne glede na prejšnje odločitve" ni potreben, ker je jasno, da kasnejše razlage ne vplivajo na že sprejete odločitve predsednika o uporabi poslovnika. Ta ideja je izražena v istem členu v odstavku 6 z naslednjimi besedami: "Razlage morajo biti upoštevane pri prihodnji uporabi in razlagi zadevnih členov." (podčrtal avtor).
9.3.2007
PREDLOG SPREMEMBE POSLOVNIKA EVROPSKEGA PARLAMENTA ( B6‑0166/2006 )
v skladu s členom 202 poslovnika,
ki ga vlaga Giuseppe Gargani
Sprememba člena 201
POSLOVNIK EVROPSKEGA PARLAMENTA
Izvirno besedilo
Predlogi sprememb
Predlog spremembe
1
Člen 201, odstavek 1 a (novo)
1a. Predsedniki odborov se lahko obrnejo na pristojni odbor, ko gre za vprašanja o razlagi tega poslovnika, ki nastanejo v povezavi z izvajanjem pristojnosti in odgovornosti, ki so jim podeljene s tem poslovnikom.
Or. fr
Obrazložitev
Predsedniki odborov in delegacij morajo ob opravljanju svojih dolžnosti uporabljati in razlagati poslovnik. Zato morajo imeti pravico, da se lahko obrnejo na pristojni organ, Odbor za ustavne zadeve, ko gre za vprašanja, ki nastanejo v povezavi z izvajanjem pristojnosti in odgovornosti odborov in delegacij, ki so jim podeljene s tem poslovnikom. Tak ukrep bo pripomogel k zagotavljanju enotnosti pri uporabi poslovnika in pravni jasnosti v sistemu notranjih pravil Parlamenta.
Poleg tega lahko v členu 166 poslovnika najdemo predhodnik tega predloga, ki se po členu 186 lahko uporabi v odboru. Odstavek 5 tega člena, ki zadeva sprožitev vprašanja, predvideva, da "predsednik lahko zadevo pošlje pristojnemu organu".
POSTOPEK
Naslov
Predlog spremembe člena 201 poslovnika Parlamenta o uporabi ali razlagi poslovnika
Št. postopka
2006/2192(REG)
Obravnavani predlogi sprememb
Pristojni odbor Datum razglasitve na zasedanju
AFCO 7.9.2006
Datum sprejetja sklepa za pripravo poročila
12.7.2006
Datum razglasitve dovoljenja na zasedanju
7.9.2006
Odbori, zaprošeni za mnenje Datum razglasitve na zasedanju
JURI 7.9.2006
Odbori, ki niso podali mnenja Datum sklepa
JURI 10.4.2007
Poročevalec/-ka Datum imenovanja
Richard Corbett 12.7.2006
Nadomeščeni/-a poročevalec/-ka
Obravnava v odboru
10.4.2007
7.6.2007
Datum sprejetja
7.6.2007
Izid končnega glasovanja
+:
–:
0:
11
0
0
Poslanci, navzoči pri končnem glasovanju
Jens-Peter Bonde, Richard Corbett, Andrew Duff, Maria da Assunção Esteves, Anneli Jäätteenmäki, Jo Leinen, Íñigo Méndez de Vigo, Johannes Voggenhuber
Namestniki, navzoči pri končnem glasovanju
Gérard Onesta, Reinhard Rack, Alexander Stubb
Namestniki (člen 178(2)), navzoči pri končnem glasovanju
Datum predložitve
12.6.2007
Pripombe (na voljo samo v enem jeziku)
