20.7.2010 B7-0477/2010 PREDLOG RESOLUCIJE v skladu s členom 120 poslovnika
o oblikah mučenja žensk v Iranu
Oreste Rossi
PE446.550v01-00 B7‑0477/2010 Predlog resolucije Evropskega parlamenta o oblikah mučenja žensk v Iranu
Evropski parlament ,
– ob upoštevanju konvencije Združenih narodov o preprečevanju mučenja in nečloveškega ali ponižujočega ravnanja ali kaznovanja iz leta 1984,
– ob upoštevanju člena 5 univerzalne deklaracije o človekovih pravicah in člena 7 mednarodnega pakta o državljanskih in političnih pravicah, ki zadevata prepoved mučenja,
– ob upoštevanju konvencije Združenih narodov o odpravi vseh oblik diskriminacije žensk iz leta 1979,
– ob upoštevanju člena 120 svojega poslovnika,
A. ker se v Iranu še danes izreka smrtna kazen s kamenjanjem in ker je bilo v zadnjih letih več sto žensk kamenjanih zaradi kaznivega dejanja prešuštva,
B. ker je kamenjanje mogoče obravnavati kot obliko mučenja,
C. ker so državljanske svoboščine iranskih žensk močno omejene,
D. ker je bilo od leta 1979 več deset tisoč žensk zaradi političnih razlogov aretiranih, usmrčenih ali mučenih v takšni meri, da je to povzročilo smrt,
1. poziva Svet, naj iransko vlado spodbudi k spoštovanju omenjenih univerzalno priznanih norm mednarodnega prava;
2. naroči svojemu predsedniku, naj to resolucijo posreduje Svetu, Komisiji in iranski vladi.
