Rožnati oktober za zdrave dojke
Javno zdravje
2008-10-17 - 10:13
V EU vsako leto zaradi raka dojk umre 88 000 žensk Oktober je mednarodni mesec boja proti raku na dojki. Samo v Evropi vsako leto odkrijejo 430.000 novih primerov tega nevarnega obolenja, za katerim zboli vsaka deseta ženska. V Evropskem parlamentu so ob tej priložnosti odprli razstavo z naslovom Rožnati oktober, ki ženske spodbuja k preventivnemu pregledovanju dojk in mamografiji.
Po podatkih vseevropskega združenja za boj proti raku dojk Europa Donna je leta 2006 za rakom na dojki umrlo več kot 130.000 žensk in 1000 moških.
Preventivna mamografija za vse ženske med 50 in 69 letom
Pred dvema letoma so evropski poslanci vse države članice EU pozvali, naj vsako drugo leto ženskam med 50 in 69 letom omogočijo preventivno slikanje dojk ali mamografijo. V resoluciji, ki so jo sprejeli aprila letos, so ugotovili, da med evropskimi državami, ko gre za mamografije in postopke zdravljenja, obstajajo velike razlike, zato so nanje naslovili ostro kritiko. Evropski poslanci so namreč prepričani, da bi s preventivnimi pregledi lahko drastično zmanjšali smrtne primere.
Ob odprtju razstave, ki je na ogled v stavbah Evropskega parlamenta v Bruslju, je predsednik Parlamenta Hans-Gert Pöttering dejal, da bi bila tretjina primerov raka dojk ozdravljiva, če bi bolezen dovolj zgodaj odkrili in zdravili.
Razstava, ki jo je v okviru francoskega predsedovanja EU organizirala francoska poslanka Elisabetha Morin (EPP-ED) prikazuje fotografije resničnih bolnikov in tistih, ki so bolezen premagali in preživeli. Otvoritve se je udeležila tudi francoska ministra za zdravje Roselyne Bachelot-Narquin, ki je ob tej priložnosti poudarila, da mamografija povečuje možnosti za daljše in bolj zdravo življenje.
Mamografija in aktivno življenje
Aktivno in zdravo življenje je ključ za preprečevanje raka dojk ali ozdravitev. Prvi znak morebitnih težav so nenavadne spremembe v dojki. Po podatkih Mednarodnega razvojnega centra za rakasta obolenja k večji verjetnosti pojava raka na dojki, pa tudi debelem črevesju, pomembno prispevajo pomanjkanje gibanja, povečanje telesne teže, debelost in sociološke spremembe.
20081015STO39499 Resolucija o boju proti raku v razširjeni Evropski uniji Resolucija o raku dojk v razširjeni Evropski uniji Video o razstavi Europa Donna Francosko predsedovanje
SL
1
PHOTO
20081015PHT39566.jpg
SL
4
LINK
http://ec.europa.eu/avservices/video/video_prod_en.cfm?type=ebs&sid=128428
SL
5
LINK
http://www.breasthealthday.org/BreastCancerFact.asp
SL
6
LINK
http://www.ue2008.fr/PFUE/cache/offonce/lang/en/accueil/PFUE-10_2008/PFUE-07.10.2008/pid/13071;jsessionid=06875ACF061159EFF2D2B7B3CE7A5A0C
-//EP//TEXT TA P6-TA-2008-0121 0 NOT XML V0//SL
-//EP//TEXT TA P6-TA-2006-0449 0 NOT XML V0//SL
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
