Varnost igrač na evropskem trgu
Volitve 2009
Potrošniki
2008-12-18 - 15:20
Varnost na prvem mestu Parlament je v četrtek s 481 glasovi za, 73 proti in 40 vzdržanimi glasovi podprl predlog direktive o varnosti igrač, ki posodablja in jasneje opredeljuje merila za varne igrače na skupnem trgu.
Igrača je opredeljena kot predmet za igro, namenjen otrokom, mlajšim od 14 leta. Priloga direktive je tudi seznam izdelkov, ki niso igrače (okraski, izdelki, jasno namenjeni starejšim osebam, sestavljanke z več kot 500 kosi, pirotehnični izdelki in video igre ter igralne konzole).
Varnost na prvem mestu
Proizvajalci bodo morali zagotavljati, da igrače ne bodo strupene ali kako drugače škodljive otrokovemu zdravju. Poslanci zagovarjajo načelo previdnosti, še posebej, če analize ne morejo jasno pokazati, da igrača ne predstavlja tveganja.
Vse igrače na evropskem trgu bodo morale izpolnjevati splošne varnostne standarde. Proizvajalci in uvozniki igrač bodo morali še 10 let po dajanju v promet hraniti tehnično dokumentacijo in izjavo o skladnosti za znak CE.
Opozorila na igračah
Obvestila o (ne)primernosti igrač za določene starostne skupine na embalaži bodo morala imeti dodano oznako "Opozorilo", da bodo bolj vidna in prepoznavna.
Igrače za otroke mlajše od 3 let bodo podvržene strožjim varnostnim standardov. Če bodo očitno namenjene tej starostni skupini (na primer ropotuljice), ne bodo smele več imeti napisov "neprimerno za mlajše od 3 let" in tako zavajati potrošnikov.
Alergene snovi
Direktiva prepoveduje uporabo nekaterih alergenih snovi; seznam teh snovi je zdaj še dodatno podaljšan. Med igračami, ki jih bodo morali proizvajalci prilagoditi novim merilom, so predvsem plastične lutke in igralni plastelin. Določene snovi bodo dovoljene v izobraževalnih igračah za razvijanje okusa in vonja ali v kozmetičnih igračah.
Parlament se zavzema za praktično popolno prepoved uporabe kancerogenih in mutagenih snovi, ter za zelo omejeno uporabo težkih kovin, kot so arzenik, kadmij, krom (IV), svinec, živo srebro in organski kositer.
Manj hrupa
Direktiva postavlja omejitve, koliko in kakšen hrup lahko povzročajo igrače ter omejuje trajanje hrupnih zvokov. Otroke naj bi tako zavarovali pred poškodbami sluha zaradi preglasnih igrač.
Začetek veljavnosti zakonodaje
Direktiva bo začela veljati 20. dan po objavi v Uradnem listu EU. Prehodno obdobje, v katerem se bodo proizvajalci morali prilagoditi novim predpisom bo trajalo dve leti , v tem času pa lahko dajejo v promet igrače, ki ustrezajo sedaj veljavni direktivi (88/378/EGS).
Poročilo: Marianne Thyssen ( A6-0441/2008 ) - Direktiva o varnosti igrač
Postopek soodločanja, 1. branje
Razprava: ponedeljek, 15. december 2008
Glasovanje: četrtek, 18. december 2008
20081217IPR45123 Poročilo: Marianne Thyssen - Direktiva o varnosti igrač
SL
1
PHOTO
20081217PHT45173.jpg
-//EP//TEXT REPORT A6-2008-0441 0 NOT XML V0//SL
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
