Več denarja za vlaganja v lokalno energijo in transport
Energija
2010-09-02 - 18:04
Mestni prevoz je mogoče urediti tako, da je okolju prijazen. ©BELGA/AFP/SHAUN CURRY Redko se zgodi, da v proračunu ostane kaj denarja, a evropski poslanci so danes izkoristili priložnost in 114 milijonov neporabljenih evrov iz evropskega energetskega programa namenili za vlaganja v čistejši mestni prevoz, pametna energetska omrežja, učinkovitejšo javno razsvetljavo in pametne električne števce.
Kam bo šel denar?
Vlaganja v lokalno okolje, ki so jih z današnjo odločitvijo podprli člani odbora Evropskega parlamenta za energijo, bodo pomagala lokalnim in regionalnim oblastem pri izpeljavi različnih projektov na področju energije, pri čemer bo denar na voljo tudi zasebnikom.
Poslanci so poudarili, da so vlaganja v energetsko infrastrukturo, npr. prenova hišnih fasad za večjo energetsko učinkovitost in gradnja objektov za izkoriščanje obnovljivih virov energije, delovno intenzivna, zato ni strahu, da bi se ta denar iz lokalnih okolij pretočil v Indijo ali na Kitajsko. Gre za ustvarjanje novih delovnih mest, so poudarili poslanci.
Pametneje z energijo
Lokalne in regionalne oblasti bodo denar dobile iz skoraj štiri milijarde evrov težkega evropskega energetskega programa za oživitev, kjer pa je nekaj sredstev ostalo neporabljenih. Omenjeni program je sicer prvenstveno namenjen financiranju vlaganj v vetrne elektrarne in projektom zajemanja in skladiščenja ogljikovega dioksida.
Gre za program, ki podpira evropsko energetsko politiko in njene cilje, kot so zagotavljanje varne in obnovljive energije, zmanjševanje izpustov CO2 in ustvarjanje delovnih mest.
20100831STO80672 Odbor EP za energijo
SL
1
PHOTO
20100901PHT80868.jpg
SL
2
LINK
/activities/committees/homeCom.do;jsessionid=A57AFBD0DB72BB700591A145FAC33845.node1?language=SL&body=ITRE
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
